
1.	A GYÓGYSZER NEVE

[bookmark: _Hlk199856237]Lenvatinib Stada 4 mg kemény kapszula
Lenvatinib Stada 10 mg kemény kapszula


2.	MINŐSÉGI ÉS MENNYISÉGI ÖSSZETÉTEL

[bookmark: _Hlk199856814]Lenvatinib Stada 4 mg kemény kapszula

[bookmark: _Hlk199856731]4 mg lenvatinibot (mezilát formájában) tartalmaz kemény kapszulánként.

Lenvatinib Stada 10 mg kemény kapszula

10 mg lenvatinibot (mezilát formájában) tartalmaz kemény kapszulánként.

A segédanyagok teljes listáját lásd a 6.1 pontban.


3.	GYÓGYSZERFORMA

Kemény kapszula (kapszula).

Lenvatinib Stada 4 mg kemény kapszula

4‑es méretű (kb. 14,2 mm hosszúságú) kemény kapszula, barna színű alsó és felső résszel.

Lenvatinib Stada 10 mg kemény kapszula

2‑es méretű (kb. 17,6 mm hosszúságú) kemény kapszula, aranyszínű alsó és barna színű felső résszel.


4.	KLINIKAI JELLEMZŐK

4.1	Terápiás javallatok

Differenciált pajzsmirigy-carcinoma (DTC)
[bookmark: _Hlk200620577]
A monoterápiában adott Lenvatinib Stada radioaktív jódra (radioactive iodine, RAI) refrakter, progresszív, lokálisan előrehaladott vagy metasztatikus, differenciált (papillaris/follicularis/Hürthle-sejtes) pajzsmirigy-carcinoma (differentiated thyroid carcinoma, DTC) kezelésére javallott felnőtt betegeknél.

Hepatocellularis carcinoma (HCC)

A monoterápiában adott Lenvatinib Stada előrehaladott vagy nem reszekálható hepatocellularis carcinoma (HCC) kezelésére javallott korábbi szisztémás kezelést nem kapott felnőtt betegeknél (lásd 5.1 pont).

Endometriumcarcinoma (EC)

A pembrolizumabbal együtt adott Lenvatinib Stada előrehaladott vagy kiújuló endometriumcarcinoma (EC) kezelésére javallott olyan felnőtt betegeknél, akiknél a korábbi, bármilyen protokoll szerint adott platinatartalmú terápia alatt vagy után a betegség progressziója lépett fel, és akiknél kuratív műtét vagy sugárkezelés nem alkalmazható.

Vesesejtes carcinoma (RCC)

[bookmark: _Hlk200010741][bookmark: _Hlk199857690]A Lenvatinib Stada előrehaladott vesesejtes carcinoma (renal cell carcinoma, RCC) kezelésére javallott felnőtteknél:
· pembrolizumabbal kombinációban, első vonalbeli kezelésként (lásd 5.1 pont).
· everolimusszal kombinációban, egy korábbi, vascularis endothelialis növekedési faktor (VEGF) támadáspontú terápia után (lásd 5.1 pont).

4.2	Adagolás és alkalmazás

A kezelést a daganatellenes terápiák alkalmazásában jártas egészségügyi szakembernek kell indítania és felügyelnie.

Hányinger, hányás és hasmenés esetén a lenvatinib adagolásának megszakítása vagy dózisának csökkentése előtt az orvosnak optimális kezelést kell megkezdenie. A gastrointestinalis toxicitást aktívan kezelni kell a vesekárosodás, illetve a veseelégtelenség kockázatának csökkentése érdekében (lásd 4.4 pont).

Adagolás

Ha a beteg kihagy egy lenvatinib-dózist, és nem tudja 12 órán belül bevenni, akkor az adott dózist ki kell hagyni, és a következő dózist a szokásos időben kell bevenni.

A kezelést addig kell folytatni, amíg klinikai előny figyelhető meg, illetve amíg elviselhetetlen toxicitás nem lép fel.

RCC-ben a Lenvatinib Stada pembrolizumabbal való kombinált alkalmazása esetén a lenvatinib‑kezelést a betegség progressziójáig vagy az elfogadhatatlan toxicitás fellépéséig kell folytatni. A pembrolizumab‑kezelést a betegség progressziójáig, az elfogadhatatlan toxicitás fellépéséig, vagy a pembrolizumabra meghatározott maximális kezelési időtartamig kell folytatni.

Differenciált pajzsmirigy-carcinoma (DTC)

A lenvatinib ajánlott napi dózisa naponta egyszer 24 mg (azaz két 10 mg‑os kapszula és egy 4 mg‑os kapszula). A napi dózist a dózis/toxicitás kezelési terv alapján szükség szerint módosítani kell.

Dózismódosítás és a kezelés leállítása DTC esetén
A mellékhatások kezelése szükségessé teheti az adagolás megszakítását, módosítását vagy a lenvatinib‑kezelés leállítását (lásd 4.4 pont). Az enyhe – közepesen súlyos (pl. 1. vagy 2. súlyossági fokú) mellékhatások általában nem indokolják a lenvatinib‑kezelés megszakítását, kivéve, ha ezek az optimális kezelés ellenére is elviselhetetlenek a beteg számára. A súlyos (pl. 3. súlyossági fokú) vagy elviselhetetlen mellékhatások a lenvatinib alkalmazásának megszakítását teszik szükségessé, a reakció 0–1. súlyossági fokúra, vagy a kiindulási állapotra történő enyhüléséig.

[bookmark: _Hlk200012053]Lenvatinib okozta toxicitások esetén (lásd 5. táblázat) a mellékhatás 0–1. súlyossági fokúra vagy a kezelés kezdetén fennálló mértékűre történő rendeződésekor/javulásakor a kezelést az 1. táblázatban javasolt, csökkentett lenvatinib-dózissal kell folytatni.

	1. táblázat:	A lenvatinib ajánlott napi dózisának módosítása DTC‑s betegeknéla

	Dózisszint
	Napi dózis
	Kapszulák száma

	Ajánlott napi dózis
	naponta egyszer 24 mg, szájon át
	Két 10 mg‑os kapszula és egy 4 mg‑os kapszula

	Első dóziscsökkentés
	naponta egyszer 20 mg, szájon át
	Két 10 mg‑os kapszula

	Második dóziscsökkentés
	naponta egyszer 14 mg, szájon át
	Egy 10 mg‑os kapszula és egy 4 mg‑os kapszula

	Harmadik dóziscsökkentés
	naponta egyszer 10 mg, szájon áta
	Egy 10 mg‑os kapszula

	Életveszélyes toxicitások (4. súlyossági fokú): A kezelés leállításab

	a	A további dóziscsökkentést az adott betegnél egyedileg kell megfontolni, mivel a 10 mg alatti dózisokról rendelkezésre álló adatok korlátozottak.
b	Életveszélyes (pl. 4. súlyossági fokú) reakciók esetén a kezelést le kell állítani, kivéve a nem életveszélyesnek ítélt laboratóriumi eltérések esetében; ilyen esetekben azokat súlyos (pl. 3. súlyossági fokú) reakcióként kell kezelni.

A súlyossági fokozatok az egyesült államokbeli Nemzeti Onkológiai Intézet (National Cancer Institute, NCI) a nemkívánatos események kritériumaira vonatkozó általános terminológiáján (Common Terminology Criteria for Adverse Events, CTCAE) alapulnak.



Hepatocellularis carcinoma (HCC)

60 kg alatti testtömegű betegek számára a lenvatinib ajánlott napi dózisa naponta egyszer 8 mg (két 4 mg‑os kapszula); ≥ 60 kg testtömegű betegek számára pedig naponta egyszer 12 mg (három 4 mg‑os kapszula). A dózismódosítások kizárólag a megfigyelt toxicitásokon alapulnak, nem pedig a kezelés alatti testtömegváltozáson. A napi dózist szükség szerint módosítani kell a dózis/toxicitás kezelési tervnek megfelelően.

Dózismódosítás és a kezelés leállítása HCC esetén
Egyes mellékhatások kezelése szükségessé teheti az adagolás megszakítását, módosítását vagy a lenvatinib‑kezelés leállítását. Az enyhe – közepesen súlyos (például 1. vagy 2. súlyossági fokú) mellékhatások általában nem indokolják a lenvatinib‑kezelés megszakítását, kivéve, ha ezek az optimális kezelés ellenére is elviselhetetlenek a beteg számára. A lenvatinib okozta toxicitásokat lásd az 5. táblázatban. A monitorozás, a dózis módosításának és a kezelés leállításának részleteit a 2. táblázat tartalmazza.

	2. táblázat:	A lenvatinib ajánlott napi dózisának módosítása HCC‑s betegeknél

	 Kezdő dózis
	≥ 60 kg-os testtömeg:
12 mg (naponta egyszer három 4 mg‑os kapszula szájon át)
	< 60 kg‑os testtömeg:
8 mg (naponta egyszer két 4 mg‑os kapszula szájon át)

	Tartósan fennálló és elviselhetetlen 2. vagy 3. súlyossági fokú toxicitásoka

	Mellékhatás
	Módosítás
	Módosított dózisb (≥ 60 kg‑os testtömeg)
	Módosított dózisb (< 60 kg‑os testtömeg)

	Első előfordulásc
	A kezelés megszakítása, amíg a toxicitás 0–1. súlyossági fokúra vagy a kezelés kezdetén fennálló mértékűre nem rendeződikd
	naponta egyszer 8 mg
(két 4 mg‑os kapszula) szájon át
	naponta egyszer 4 mg (egy 4 mg‑os kapszula) szájon át

	Másodszori előfordulás (ugyanaz a reakció vagy új reakció)
	A kezelés megszakítása, amíg a toxicitás 0–1. súlyossági fokúra vagy a kezelés kezdetén fennálló mértékűre nem rendeződikd
	naponta egyszer 4 mg
(egy 4 mg‑os kapszula) szájon át
	kétnaponként 4 mg
(egy 4 mg‑os kapszula) szájon át

	Harmadszori előfordulás (ugyanaz a reakció vagy új reakció)
	A kezelés megszakítása, amíg a toxicitás 0–1. súlyossági fokúra vagy a kezelés kezdetén fennálló mértékűre nem rendeződikd
	kétnaponként 4 mg
(egy 4 mg‑os kapszula) szájon át
	A kezelés leállítása

	Életveszélyes toxicitások (4. súlyossági fok): A kezelés leállításae

	a	A hányinger, hányás vagy hasmenés kezelését meg kell kezdeni a kezelés megszakítása vagy a dózis csökkentése előtt.
b	A dózist fokozatosan, a korábbi adagolási szint (12 mg, 8 mg, 4 mg vagy 4 mg kétnaponként) alapján kell csökkenteni.
c	Hematológiai toxicitás vagy proteinuria: az első előforduláskor nem szükséges dózismódosítás.
d	Hematológiai toxicitás esetén az adagolás akkor indítható újra, ha a toxicitás 2. súlyossági fokúra rendeződött; proteinuria esetén pedig akkor, ha az kevesebb mint 2 g/24 órára mérséklődik.
e	Kivétel a nem életveszélyesnek ítélt laboratóriumi eltérések, amelyeket 3. súlyossági fokúként kell kezelni.

A súlyossági fokozatok az egyesült államokbeli Nemzeti Onkológiai Intézet (National Cancer Institute, NCI) a nemkívánatos események kritériumaira vonatkozó általános terminológiáján (Common Terminology Criteria for Adverse Events, CTCAE) alapulnak.



Endometriumcarcinoma (EC)

A lenvatinib ajánlott dózisa naponta egyszer 20 mg, szájon át; kombinációban vagy 3 hetente 200 mg, vagy 6 hetente 400 mg dózisú pembrolizumabbal, melyet intravénás infúzióban adnak be, 30 perc alatt. A kombinált kezelést az elfogadhatatlan toxicitás jelentkezéséig vagy a betegség progressziójáig kell folytatni (lásd 5.1 pont).

Az adagolás további részleteiről olvassa el a pembrolizumab-készítmény alkalmazási előírását.

Dózismódosítás és a kezelés leállítása EC esetén
A lenvatinib adagolásával összefüggő toxicitásokat lásd az 5. táblázatban. A lenvatinib pembrolizumabbal történő együttes adásakor szükség esetén a lenvatinib‑kezelés megszakítható, a dózis módosítható vagy a lenvatinib-kezelés leállítható (lásd 3. táblázat).
A pembrolizumab‑kezelés felfüggesztését vagy leállítását a pembrolizumab-készítmény alkalmazási előírásában található utasításoknak megfelelően kell végezni. A pembrolizumab dóziscsökkentése nem javasolt.

	3. táblázat:	A lenvatinib ajánlott napi dózisának módosítása EC‑s betegeknéla

	Kezdő dózis
pembrolizumabbal való kombinációban
	naponta egyszer 20 mg
(két 10 mg‑os kapszula), szájon át

	Tartósan fennálló és elviselhetetlen 2. vagy 3. súlyossági fokú toxicitások

	Mellékhatás
	Módosítás
	Módosított dózis

	Első előfordulás
	A kezelés megszakítása, amíg a toxicitás 0–1. súlyossági fokúra vagy a kezelés kezdetén fennálló mértékűre nem rendeződik.
	naponta egyszer 14 mg
(egy 10 mg‑os kapszula + egy 4 mg‑os kapszula), szájon át

	Másodszori előfordulás (ugyanaz a reakció vagy új reakció)
	A kezelés megszakítása, amíg a toxicitás 0–1. súlyossági fokúra vagy a kezelés kezdetén fennálló mértékűre nem rendeződik.
	naponta egyszer 10 mg (egy 10 mg‑os kapszula), szájon át

	Harmadszori előfordulás (ugyanaz a reakció vagy új reakció)
	A kezelés megszakítása, amíg a toxicitás 0–1. súlyossági fokúra vagy a kezelés kezdetén fennálló mértékűre nem rendeződik.
	naponta egyszer 8 mg (két 4 mg‑os kapszula), szájon át

	Életveszélyes toxicitások (4. súlyossági fok): A kezelés leállításab

	a	A 8 mg‑nál kisebb dózisokról korlátozott mennyiségű adat áll rendelkezésre.
b	Életveszélyes (pl. 4. súlyossági fokú) reakciók esetén a kezelést le kell állítani, kivéve a nem életveszélyesnek ítélt laboratóriumi eltérések esetében; ilyen esetekben azokat súlyos (pl. 3. súlyossági fokú) reakcióként kell kezelni.

A súlyossági fokozatok az egyesült államokbeli Nemzeti Onkológiai Intézet (National Cancer Institute, NCI) a nemkívánatos események kritériumaira vonatkozó általános terminológiáján (Common Terminology Criteria for Adverse Events, CTCAE) alapulnak.



Vesesejtes carcinoma (RCC)
[bookmark: _Hlk200028771]
Lenvatinib pembrolizumabbal kombinációban, első vonalbeli kezelésként
A lenvatinib ajánlott dózisa naponta egyszer 20 mg (két 10 mg‑os kapszula) szájon át, kombinációban vagy 3 hetente 200 mg, vagy 6 hetente 400 mg dózisú pembrolizumabbal, melyet 30 percen át tartó intravénás infúzió formájában adnak be. A lenvatinib napi dózisa szükség szerint módosítandó a dózis/toxicitás kezelési terv alapján.

A pembrolizumab adagolási információiért lásd a pembrolizumab-készítmény alkalmazási előírását.

Lenvatinib everolimusszal kombinálva, másodvonalbeli kezelésként
A lenvatinib ajánlott napi dózisa naponta egyszer 18 mg (egy 10 mg‑os kapszula és két 4 mg‑os kapszula) szájon át adagolva, naponta egyszeri 5 mg everolimusszal kombinálva. A lenvatinib, valamint – szükség esetén – az everolimusz napi dózisát a dózis/toxicitás kezelési terv alapján szükség szerint módosítani kell.

Az everolimusz adagolási információiért lásd az everolimusz-készítmény alkalmazási előírását.

A kezelést addig kell folytatni, amíg az klinikai szempontból előnyös, vagy amíg elfogadhatatlan toxicitás nem jelentkezik.

Dózismódosítás és a kezelés leállítása RCC esetén
A mellékhatások kezelését lásd a Dózismódosítás és a kezelés leállítása DTC esetén című részben.

Vélhetően a lenvatinib okozta toxicitások esetén (lásd 5. táblázat) a mellékhatás 0–1. súlyossági fokúra vagy a kezelés kezdetén fennálló mértékűre történő rendeződésekor/javulásakor a kezelést a 4. táblázatban javasolt, csökkentett lenvatinib-dózissal kell folytatni.

	4. táblázat:	A lenvatinib ajánlott napi dózisának módosítása RCC‑s betegeknéla 

	
	A lenvatinib dózisa pembrolizumabbal kombinációban
	A lenvatinib dózisa everolimusszal kombinációban

	Ajánlott napi dózis
	naponta egyszer 20 mg
(két 10 mg‑os kapszula), szájon át
	naponta egyszer 18 mg
(egy 10 mg‑os kapszula + két 4 mg‑os kapszula), szájon át

	Első dóziscsökkentés
	naponta egyszer 14 mg
(egy 10 mg‑os kapszula + egy 4 mg‑os kapszula), szájon át
	naponta egyszer 14 mg
(egy 10 mg‑os kapszula + egy4 mg‑os kapszula), szájon át

	Második dóziscsökkentés
	naponta egyszer 10 mg
(egy 10 mg‑os kapszula), szájon át
	naponta egyszer 10 mg
(egy 10 mg‑os kapszula), szájon át

	Harmadik dóziscsökkentés
	naponta egyszer 8 mg
(két 4 mg‑os kapszula), szájon át
	naponta egyszer 8 mg
(két 4 mg‑os kapszula), szájon át

	Életveszélyes toxicitások (4. súlyossági fok): A kezelés leállításab

	a	A 8 mg‑nál kisebb dózisokról rendelkezésre álló adatok korlátozottak.
b	Életveszélyes (pl. 4. súlyossági fokú) reakciók esetén minden kezelést le kell állítani, kivéve a nem életveszélyesnek ítélt laboratóriumi eltérések esetén; ilyen esetekben azokat súlyos (pl. 3. súlyossági fokú) reakcióként kell kezelni.

A súlyossági fokozatok az egyesült államokbeli Nemzeti Onkológiai Intézet (National Cancer Institute, NCI) a nemkívánatos események kritériumaira vonatkozó általános terminológiáján (Common Terminology Criteria for Adverse Events, CTCAE) alapulnak.



Amennyiben pembrolizumabbal kombinálva alkalmazzák, szükség szerint az egyik vagy mindkét gyógyszer szedését meg kell szakítani. Szükség esetén a lenvatinib‑kezelést fel kell függeszteni, csökkenteni kell a dózist vagy le kell állítani a terápiát. A pembrolizumab‑kezelés felfüggesztését vagy leállítását a pembrolizumab-készítmény alkalmazási előírásában lévő útmutatás alapján kell végezni. A pembrolizumab esetén nem javasolt a dóziscsökkentés.

Vélhetően az everolimusz okozta toxicitások esetén a kezelést fel kell függeszteni, az adagolást kétnaponta történő alkalmazásra kell csökkenteni, vagy le kell állítani a terápiát (az adott mellékhatások esetén a dóziscsökkentésre vonatkozó javaslatokat lásd az everolimusz-készítmény alkalmazási előírásában).

A vélhetően mind a lenvatinibbel, mind az everolimusszal összefüggő toxicitások esetén a lenvatinib-dózist kell csökkenteni (lásd: 4. táblázat) az everolimusz dózisának csökkentése előtt.

Minden indikáció (DTC, HCC, EC, RCC)

Dózismódosítást igénylő mellékhatások

	5. táblázat:	A lenvatinib dózisának módosítását igénylő mellékhatások

	Mellékhatás
	Súlyosság
	Teendő
	Dóziscsökkentés és a lenvatinib‑kezelés újrakezdése

	Hypertensio
	3. súlyossági fok (az optimális antihipertenzív terápia ellenére)
	A kezelés megszakítása
	Ha 0, 1 vagy 2. súlyossági fokúra rendeződik.
A részletes útmutatást lásd a 4.4 pontban szereplő 6. táblázatban.

	
	4. súlyossági fok
	A kezelés leállítása
	Nem indítható újra.

	Proteinuria
	≥ 2 g / 24 óra
	A kezelés megszakítása
	Ha 2 g/24 óra alatti értékre rendeződik.

	Nephrosis szindróma
	-------
	A kezelés leállítása
	Nem indítható újra.

	Vesekárosodás vagy veseelégtelenség
	3. súlyossági fok
	A kezelés megszakítása
	Ha 0–1. súlyossági fokúra vagy a kezelés kezdetén fennálló mértékűre rendeződik.

	
	4. súlyossági fok*
	A kezelés leállítása
	Nem indítható újra.

	Szívműködési zavar
	3. súlyossági fok
	A kezelés megszakítása
	Ha 0–1. súlyossági fokúra vagy a kezelés kezdetén fennálló mértékűre rendeződik.

	
	4. súlyossági fok
	A kezelés leállítása
	Nem indítható újra.

	Posterior reverzibilis encephalopathia szindróma (PRES) / reverzibilis posterior leukoencephalopathia szindróma (RPLS)
	Bármilyen súlyossági fok
	A kezelés megszakítása
	Ha 0–1. súlyossági fokúra rendeződik, megfontolható a kezelés folytatása csökkentett dózissal.

	Hepatotoxicitás
	3. súlyossági fok
	A kezelés megszakítása
	Ha 0–1. súlyossági fokúra vagy a kezelés kezdetén fennálló mértékűre rendeződik.

	
	4. súlyossági fok*
	A kezelés leállítása
	Nem indítható újra.

	Artériás thromboembolia
	Bármilyen súlyossági fok
	A kezelés leállítása
	Nem indítható újra.

	Vérzés
	3. súlyossági fok
	A kezelés megszakítása
	Ha 0–1. súlyossági fokúra rendeződik.

	
	4. súlyossági fok
	A kezelés leállítása
	Nem indítható újra.

	Gastrointestinalis (GI) perforatio vagy fistulaképződés
	3. súlyossági fok
	A kezelés megszakítása
	Ha 0–1. súlyossági fokúra vagy a kezelés kezdetén fennálló mértékűre rendeződik.

	
	4. súlyossági fok
	A kezelés leállítása
	Nem indítható újra.

	Nem GI típusú fistula
	4. súlyossági fok
	A kezelés leállítása
	Nem indítható újra.

	A QT-intervallum megnyúlása
	> 500 ms
	A kezelés megszakítása
	Ha < 480 ms‑ra vagy a kezelés kezdetén fennálló értékre rendeződik.

	Hasmenés
	3. súlyossági fok
	A kezelés megszakítása
	Ha 0–1. súlyossági fokúra vagy a kezelés kezdetén fennálló mértékűre rendeződik.

	
	4. súlyossági fok (gyógyszeres kezelés ellenére)
	A kezelés leállítása
	Nem indítható újra.

	*	A 4. súlyossági fokú, nem életveszélyesnek ítélt laboratóriumi eltérések a súlyos (például 3. súlyossági fokú) reakcióként kezelhetők.



Különleges betegcsoportok

DTC
A 75 éves és idősebb, az ázsiai rasszba tartozó, a társbetegség(ek)ben (például hypertonia és máj- vagy vesekárosodás) szenvedő, illetve a 60 kg alatti testtömegű betegek kevésbé tolerálják a lenvatinibet (lásd 4.8 pont). A súlyos fokú máj- vagy vesekárosodásban szenvedő betegek (lásd alább) kivételével az összes betegnél az ajánlott 24 mg‑os dózissal kell megkezdeni a kezelést, majd a továbbiakban pedig az egyéni tolerancia alapján kell módosítani a dózist.

HCC
Úgy tűnik, hogy a 75 éves és idősebb, a fehér bőrű rasszba tartozó vagy a nőbetegek,illetve akiknél a kiindulási májkárosodás súlyosabb (6‑os Child–Pugh A pontszám, az 5‑öshöz képest), kevésbé tolerálják a lenvatinibet.

A közepesen súlyos vagy súlyos fokú májkárosodásban vagy súlyos fokú vesekárosodásban szenvedő HCC‑s betegek kivételével a kezelést < 60 kg testtömeg esetén a javasolt 8 mg‑os kezdő dózissal (két 4 mg‑os kapszula), ≥ 60 kg testtömeg esetén pedig 12 mg‑os kezdő dózissal (három 4 mg‑os kapszula) kell megkezdeni. Ezt követően az egyéni tolerabilitás alapján kell a dózist módosítani.

RCC
A 65 éves vagy annál idősebb, magasvérnyomás-betegségben vagy vesekárosodásban szenvedő betegek úgy tűnik, kevésbé tolerálják a lenvatinibet (lásd 4.8 pont).

A különleges betegcsoportok többségére vonatkozóan nem állnak rendelkezésre adatok a lenvatinib és everolimusz kombinációjára vonatkozóan. A következő információk DTC‑ben szenvedő betegeknél, az önmagában alkalmazott lenvatinibbel kapcsolatos klinikai tapasztalatokból származnak.

A súlyos fokú máj- vagy vesekárosodásban szenvedő betegek (lásd alább) kivételével az összes betegnél a kezelést pembrolizumabbal kombinációban a lenvatinib napi 20 mg‑os dózisával ajánlott megkezdeni, míg naponta egyszer 5 mg everolimusszal kombinációban a lenvatinib 18 mg‑os dózisával ajánlott kezdeni a kezelést. A dózist a továbbiakban az egyéni tolerabilitás alapján kell módosítani.

A lenvatinib és pembrolizumab kombinációjával történő kezeléssel kapcsolatos klinikai tapasztalatokról szóló információkat lásd a 4.8 pontban.

Hypertoniás betegek
A lenvatinib‑kezelés előtt a vérnyomást megfelelően be kell állítani, és a kezelés alatt rendszeresen ellenőrizni kell (lásd 4.4 és 4.8 pont).

Májkárosodásban szenvedő betegek

DTC
Enyhe (Child–Pugh A) vagy közepesen súlyos fokú (Child–Pugh B) májkárosodásban szenvedő betegeknél a májfunkció alapján nem szükséges a kezdő dózis módosítása. Súlyos fokú (Child–Pugh C) májkárosodásban szenvedő betegeknél az ajánlott kezdő dózis naponta egyszer 14 mg. Az egyéni tolerabilitás alapján további dózismódosítás válhat szükségessé. Lásd még 4.8 pont.

HCC
A HCC-vizsgálatba bevont betegpopulációkban nem volt szükség a májfunkció miatti dózismódosításra enyhe fokú (Child–Pugh A) májkárosodásban szenvedő betegeknél. A rendelkezésre álló, igen korlátozott mennyiségű adat nem elegendő ahhoz, hogy adagolási ajánlást lehessen adni a közepesen súlyos fokú (Child–Pugh B) májkárosodásban szenvedő HCC‑s betegek számára. Ezeknél a betegeknél az általános biztonságosság szoros monitorozása javasolt (lásd 4.4 és 5.2 pont). A lenvatinibet nem vizsgálták súlyos fokú (Child–Pugh C) májkárosodásban szenvedő betegeknél, ezért náluk nem ajánlott az alkalmazás.

EC
Májkárosodásban szenvedő betegeknél a lenvatinib és pembrolizumab kombinációjának alkalmazásáról csak korlátozott adatmennyiség áll rendelkezésre. Enyhe (Child–Pugh A) vagy közepesen súlyos (Child–Pugh B) májkárosodásban szenvedő betegeknél a májfunkció alapján nem szükséges a kombináció kezdő dózisának módosítása. Súlyos fokú (Child–Pugh C) májkárosodásban szenvedő betegeknél a lenvatinib ajánlott kezdő dózisa naponta egyszer 10 mg. A májkárosodásban szenvedő betegeknél történő adagolás további részleteit olvassa el a pembrolizumab-készítmény alkalmazási előírásában. Az egyéni tolerabilitás alapján további dózismódosítás válhat szükségessé.

RCC
Májkárosodásban szenvedő betegek esetében kevés adat áll rendelkezésre a lenvatinib és pembrolizumab kombinációjának alkalmazásáról. Enyhe (Child–Pugh A) vagy közepesen súlyos fokú (Child–Pugh B) májkárosodásban szenvedő betegeknél nem szükséges a kombináció kezdő dózisának módosítása a májfunkció alapján. Súlyos fokú (Child‑Pugh C) májkárosodásban szenvedő betegeknél a lenvatinib ajánlott kezdő dózisa naponta egyszer 10 mg. Kérjük, olvassa el a pembrolizumab-készítmény alkalmazási előírását a májkárosodásban szenvedő betegeknél történő adagolásra vonatkozóan. Az egyéni tolerabilitás alapján további dózismódosítás válhat szükségessé. A kombináció súlyos fokú májkárosodásban szenvedő betegeknél csak abban az esetben alkalmazható, ha a várható előny felülmúlja a kockázatot (lásd 4.8 pont).

Májkárosodásban szenvedő betegek esetében nincsenek adatok a lenvatinib és everolimusz kombinációjának alkalmazásáról. Enyhe (Child–Pugh A) vagy közepesen súlyos fokú (Child–Pugh B) májkárosodásban szenvedő betegeknél a májfunkció alapján nem szükséges a kombináció kezdő dózisának módosítása. Súlyos fokú (Child–Pugh C) májkárosodásban szenvedő betegeknél a lenvatinib ajánlott kezdő dózisa naponta egyszer 10 mg, amelyet az everolimusz-készítmény alkalmazási előírásában a súlyos fokú májkárosodásban szenvedő betegek számára ajánlott everolimusz-dózissal kombinációban kell szedni. Az egyéni tolerabilitás alapján további dózismódosítás válhat szükségessé. A kombináció súlyos fokú májkárosodásban szenvedő betegeknél csak abban az esetben alkalmazható, ha a várható előny felülmúlja a kockázatot (lásd 4.8 pont).

Vesekárosodásban szenvedő betegek

DTC
Enyhe vagy közepesen súlyos fokú vesekárosodásban szenvedő betegeknél a vesefunkció alapján nem szükséges a kezdő dózis módosítása. Súlyos fokú vesekárosodásban szenvedő betegeknél az ajánlott kezdő dózis naponta egyszer 14 mg. Az egyéni tolerabilitás alapján további dózismódosítás válhat szükségessé. Végstádiumú vesebetegségben szenvedő betegeket nem vizsgáltak, ezért ilyen betegeknél a lenvatinib alkalmazása nem ajánlott (lásd 4.8 pont).

HCC
Enyhe vagy közepesen súlyos fokú vesekárosodásban szenvedő betegeknél nem kell módosítani a dózist a vesefunkció miatt. A rendelkezésre álló adatok nem elegendőek ahhoz, hogy adagolási ajánlást lehessen adni a súlyos fokú vesekárosodásban szenvedő HCC‑s betegek számára.

EC
Enyhe vagy közepesen súlyos fokú vesekárosodásban szenvedő betegeknél a vesefunkció alapján nem szükséges a kezdő dózis módosítása. Súlyos fokú vesekárosodásban szenvedő betegeknél az ajánlott kezdő dózis naponta egyszer 10 mg lenvatinib. Kérjük, olvassa el a pembrolizumab-készítmény alkalmazási előírását a vesekárosodásban szenvedő betegeknél történő adagolásra vonatkozóan. Az egyéni tolerabilitás alapján további dózismódosítás válhat szükségessé. Végstádiumú vesebetegségben szenvedő betegeket nem vizsgáltak, ezért ilyen betegeknél a lenvatinib alkalmazása nem ajánlott.

RCC
Enyhe vagy közepesen súlyos vesekárosodásban szenvedő betegeknél a vesefunkció alapján nem szükséges a kezdő dózis módosítása. Súlyos fokú vesekárosodásban szenvedő betegeknél az ajánlott kezdő dózis naponta egyszer 10 mg lenvatinib. Kérjük, olvassa el a pembrolizumab- vagy az everolimusz-készítmény alkalmazási előírását a vesekárosodásban szenvedő betegeknél történő adagolásra vonatkozóan. Az egyéni tolerabilitás alapján további dózismódosítás válhat szükségessé. Végstádiumú vesebetegségben szenvedő betegeket nem vizsgáltak, ezért ilyen betegeknél a lenvatinib alkalmazása nem ajánlott (lásd 4.8 pont).

Idősek

Az életkor alapján nem szükséges a kezdő dózis módosítása. A 75 éves és idősebb betegek esetében a rendelkezésre álló adatok korlátozottak (lásd 4.8 pont).

Gyermekek és serdülők

A lenvatinib biztonságosságát és hatásosságát 2 éves és < 18 éves kor közötti gyermekek és serdülők esetében nem igazolták. A jelenleg rendelkezésre álló adatok leírása a 4.8, 5.1 és 5.2 pontban található, de az adagolásra vonatkozóan nem adható ajánlás.

A lenvatinib nem alkalmazható 2 évesnél fiatalabb gyermekeknél az állatkísérletek során észlelt biztonságossági problémák miatt (lásd 5.3 pont).

Etnikai hovatartozás

A rassz alapján nem szükséges a kezdő dózis módosítása (lásd 5.2 pont). Korlátozott mennyiségű adat áll rendelkezésre olyan betegekről, akik nem a fehér bőrű vagy az ázsiai rasszba tartoznak (lásd 4.8 pont).

60 kg alatti testtömeg

RCC
A testtömeg alapján nem szükséges a kezdő dózis módosítása. A 60 kg alatti testtömegű, RCC‑ben szenvedő betegek lenvatinib és everolimusz kombinációjával történő kezeléséről kevés adat áll rendelkezésre (lásd 4.8 pont).

Teljesítménystátusz

RCC
A 2‑es vagy magasabb ECOG- (Eastern Cooperative Oncology Group) teljesítménystátusz-pontszámmal rendelkező betegeket kizárták a 205‑ös számú RCC-vizsgálatból (lásd 5.1 pont). A 70‑nél alacsonyabb KPS- (Karnofsky Performance Status) értékkel rendelkező betegeket kizárták a 307‑es számú (CLEAR) vizsgálatból. Az előny/kockázat-profilt ezeknél a betegeknél nem értékelték.

Az alkalmazás módja

A lenvatinib per os alkalmazandó. A kapszulá(ka)t mindennap nagyjából ugyanabban az időpontban kell bevenni, étkezés közben, vagy attól függetlenül (lásd 5.2 pont). A kapszula tartalmával való ismétlődő érintkezés elkerülése érdekében a gondozóknak nem szabad felnyitniuk a kapszulát.

A lenvatinib kapszulá(ka)t egészben, vízzel kell lenyelni. A nyelési nehézségekkel küzdő betegeknél, akik nem tudják lenyelni a kemény kapszulát, a Lenvatinib STADA helyett más, lenvatinib-tartalmú gyógyszert kell alkalmazni.

A pembrolizumabbal való együttes alkalmazásról olvassa el a pembrolizumab-készítmény alkalmazási előírását.

4.3	Ellenjavallatok

A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.
Szoptatás (lásd 4.6 pont).

4.4	Különleges figyelmeztetések és az alkalmazással kapcsolatos óvintézkedések

Hypertonia és hypertensio

A lenvatinibbel kezelt betegeknél hypertensióról számoltak be, amely általában a kezelés korai szakaszában jelentkezik (lásd 4.8 pont). A lenvatinib‑kezelés előtt a vérnyomást megfelelően be kell állítani, és amennyiben a beteg ismerten hypertoniás, a lenvatinib‑kezelés megkezdése előtt legalább 1 héten át stabil dózisú antihipertenzív terápiában kell részesülnie. Nem megfelelően kontrollált hypertonia súlyos szövődményeiről, köztük aortadissectióról számoltak be. Fontos a hypertensio korai felismerése és hatékony kezelése, hogy a lenvatinib adagolásának megszakítása és csökkentése az esetek minimális részében váljon szükségessé. Emelkedett vérnyomás megállapításakor az antihipertenzív szerek alkalmazását azonnal meg kell kezdeni. A vérnyomást ellenőrizni kell 1 hetes lenvatinib‑kezelés után, majd az első 2 hónapban kéthetente, azután pedig havonta. Az antihipertenzív kezelést egyénileg, a betegnél fennálló klinikai körülményekre tekintettel kell kiválasztani, és a standard orvosi gyakorlatot követve kell végezni. A korábban normotenzív betegeknél, emelkedett vérnyomás észlelésekor monoterápiát kell kezdeni az antihipertenzív szerek egyik gyógyszercsoportjával. Azoknál a betegeknél, akik már alkalmaznak antihipertenzív gyógyszert, növelni lehet az aktuálisan szedett szer dózisát, amennyiben ez megfelelő megoldás, vagy ki kell egészíteni a terápiát az antihipertenzív szerek más csoportjába tartozó egy vagy több szerrel. Szükség esetén a hypertensiót a 6. táblázatban ajánlottak szerint kell kezelni.

	6. táblázat:	A hypertensio ajánlott kezelése

	Vérnyomás
	Ajánlott intézkedés

	Szisztolés vérnyomás ≥ 140 Hgmm, de < 160 Hgmm, vagy diasztolés vérnyomás ≥ 90 Hgmm, de < 100 Hgmm
	Folytatni kell a lenvatinib adagolását és antihipertenzív terápiát kell kezdeni, ha még nem kapja a beteg.
VAGY
Folytatni kell a lenvatinib adagolását és emelni kell a folyamatban lévő antihipertenzív terápia dózisát, vagy ki kell egészíteni az antihipertenzív terápiát. 

	Szisztolés vérnyomás ≥ 160 Hgmm vagy
diasztolés vérnyomás ≥ 100 Hgmm az
optimális antihipertenzív terápia ellenére
	1.	A lenvatinib alkalmazását fel kell függeszteni
2.	Ha a szisztolés vérnyomás ≤ 150 Hgmm, a diasztolés vérnyomás ≤ 95 Hgmm, és a beteg legalább 48 órája stabil dózisú antihipertenzív terápiát kap, újra kell kezdeni a lenvatinib alkalmazását, csökkentett dózissal (lásd 4.2 pont).

	Életveszélyes következmények (malignus hypertensio, neurológiai deficit vagy hipertenzív krízis)
	Sürgős beavatkozás javasolt. Le kell állítani a lenvatinib‑kezelést, és megfelelő orvosi kezelést kell alkalmazni.



Aneurysmák és arteriadissectiók

A VEGF‑jelátviteli út gátlóinak alkalmazása a hypertoniás és a normotenzív betegeknél egyaránt aeurysmák és/vagy arteriadissectiók kialakulását idézheti elő. A lenvatinib‑kezelés megkezdése előtt ezt a kockázatot gondosan mérlegelni kell az olyan rizikófaktorokkal rendelkező betegeknél, mint a hypertonia vagy a kórtörténetben előforduló aneurysma.

Proteinuria

Lenvatinibbel kezelt betegeknél beszámoltak proteinuriáról, amely általában a kezelés korai szakaszában jelentkezik (lásd 4.8 pont). A vizelet proteintartalmát rendszeresen ellenőrizni kell. Ha vizelet gyorsteszttel (tesztcsík) legalább 2+ mértékű proteinuria észlelhető, az adagolás megszakítása, módosítása vagy a kezelés leállítása válhat szükségessé (lásd 4.2 pont). Lenvatinibbel kezelt betegeknél néhány esetben nephrosis szindrómáról számoltak be. Nephrosis szindróma esetén a lenvatinib‑kezelést le kell állítani.

Hepatotoxicitás

[bookmark: _Hlk200543986]DTC esetében a lenvatinibbel kezelt betegeknél leggyakrabban jelentett, hepaticus mellékhatások közé tartozott az emelkedett glutamát-piruvát-transzamináz-szint (GPT), glutamát-oxálacetát-transzamináz-szint (GOT) és bilirubinszint. Lenvatinibbel kezelt DTC‑s betegeknél májelégtelenségről és akut hepatitisről számoltak be (< 1%; lásd 4.8 pont). Májelégtelenséget általában olyan betegeknél jelentettek, akiknél progresszív metasztatikus májbetegség állt fenn.

A REFLECT vizsgálatban lenvatinibbel kezelt HCC‑s betegeknél nagyobb gyakorisággal számoltak be a májjal kapcsolatos mellékhatásokról, például hepaticus encephalopathiáról és májelégtelenségről (beleértve a halálos kimenetelű reakciókat is) (lásd 4.8 pont), mint a szorafenibbel kezelt betegeknél. Azoknál a betegeknél, akiknél a vizsgálat megkezdésekor súlyosabb volt a májkárosodás és/vagy nagyobb volt a máj tumorterhelése, nagyobb volt a hepaticus encephalopathia és a májelégtelenség kialakulásának kockázata. A hepaticus encephalopathia gyakrabban fordult elő 75 éves és idősebb betegeknél is. Körülbelül a májelégtelenség-események felét, valamint a hepaticus encephalopathiás esetek egyharmadát olyan betegeknél jelentették, akiknek a betegsége progrediált.

A közepesen súlyos fokú (Child–Pugh B) májkárosodásban szenvedő HCC‑s betegekről az adatmennyiség igen korlátozott, és jelenleg nincsenek rendelkezésre álló adatok súlyos (Child–Pugh C) májkárosodásban szenvedő HCC‑s betegekről. Mivel a lenvatinib elsősorban a hepaticus metabolizmussal eliminálódik, közepesen súlyos – súlyos fokú májkárosodásban szenvedő betegeknél az expozíció emelkedésére lehet számítani.

[bookmark: _Hlk200543674]EC esetében a lenvatinibbel és pembrolizumabbal kezelt betegeknél leggyakrabban jelentett, májjal kapcsolatos mellékhatások közé tartozott az emelkedett glutamát-piruvát-transzamináz-szint (GPT) és glutamát-oxálacetát-transzamináz-szint (GOT). Lenvatinibbel és pembrolizumabbal kezelt EC‑s betegeknél májelégtelenségről és hepatitisről számoltak be (< 1%; lásd 4.8 pont).

[bookmark: _Hlk200543892][bookmark: _Hlk200544039]Enyhe vagy közepesen súlyos fokú májkárosodásban szenvedő betegeknél az általános biztonságosság szoros monitorozása javasolt (lásd 4.2 és 5.2 pont). A májfunkciót a kezelés megkezdése előtt, majd a kezelés alatt az első 2 hónapban 2 hetente, azt követően pedig havonta ellenőrizni kell. A HCC‑s betegeket monitorozni kell a májfunkció romlásának – beleértve a hepaticus encephalopathiát is – észlelése érdekében. Hepatotoxicitás esetén szükségessé válhat az adagolás megszakítása, módosítása vagy a kezelés leállítása (lásd 4.2 pont).

A súlyos májkárosodásban szenvedő betegek esetében alkalmazandó adagolási ajánlásokat lásd a 4.2 pontban. Kérjük, olvassa el az 5.2 pontot is.

Veseelégtelenség és vesekárosodás

Lenvatinibbel kezelt betegeknél vesekárosodásról és veseelégtelenségről számoltak be (lásd 4.8 pont). A megállapított elsődleges kockázati tényező a gastrointestinalis toxicitás következtében fellépő dehidráció és/vagy hypovolaemia volt. A vesekárosodás, illetve veseelégtelenség kialakulási kockázatának csökkentése érdekében a gastrointestinalis toxicitást aktívan kezelni kell. A renin–angiotenzin–aldoszteron rendszerre ható gyógyszert kapó betegeknél körültekintően kell eljárni, mivel náluk potenciálisan nagyobb a veseelégtelenség kockázata a kombinált kezelés esetén. Szükségessé válhat az adagolás megszakítása, módosítása vagy a kezelés leállítása (lásd 4.2 pont).

Amennyiben a betegnél súlyos vesekárosodás áll fenn, a lenvatinib kezdő dózisát módosítani kell (lásd 4.2 és 5.2 pont).

Hasmenés

Lenvatinibbel kezelt betegeknél gyakran számoltak be hasmenésről, amely általában a kezelés korai szakaszában jelentkezik (lásd 4.8 pont). A kiszáradás megelőzése érdekében a hasmenés azonnali gyógyszeres kezelését kell megkezdeni. A gyógyszeres kezelés ellenére tartósan fennálló, 4. súlyossági fokú hasmenés esetén a lenvatinib‑kezelést le kell állítani.

Szívműködési zavar

A lenvatinibbel kezelt betegeknél szívelégtelenségről (< 1%) és csökkent bal kamrai ejekciós frakcióról számoltak be (lásd 4.8 pont). A betegeket ellenőrizni kell a cardialis dekompenzáció jeleinek és tüneteinek észlelése érdekében, mivel az adagolás megszakítása, módosítása vagy a kezelés leállítása válhat szükségessé (lásd 4.2 pont).

Posterior reverzibilis encephalopathia szindróma (PRES) / reverzibilis posterior leukoencephalopathia szindróma (RPLS)

A lenvatinibbel kezelt betegeknél PRES‑ről, más néven RPLS‑ről számoltak be (< 1%; lásd 4.8 pont). A PRES egy neurológiai kórkép, amely fejfájás, görcsroham, letargia, zavartság, megváltozott szellemi képességek, vakság vagy egyéb vizuális vagy neurológiai rendellenesség(ek) tüneteivel jelentkezhet. Enyhe–súlyos fokú hypertensio állhat fenn. A PRES diagnózisának igazolására mágneses rezonancia képalkotó vizsgálat (MRI) szükséges. A vérnyomás beállítása érdekében meg kell tenni a megfelelő intézkedéseket (lásd 4.4 pont, Hypertonia és hypertensio). A PRES okozta jeleket vagy tüneteket mutató betegeknél az adagolás megszakítása, módosítása vagy a kezelés leállítása válhat szükségessé (lásd 4.2 pont).

Artériás thromboembolia

A lenvatinibbel kezelt betegeknél beszámoltak artériás thromboemboliáról (cerebrovascularis történés, tranziens ischaemiás attak és myocardialis infarctus) (lásd 4.8 pont). A lenvatinibet nem vizsgálták olyan betegeknél, akiknél az elmúlt 6 hónapon belül artériás thromboembolia lépett fel, ezért ilyen betegeknél az alkalmazás elővigyázatosságot igényel. A kezelésre vonatkozó döntést a betegnél fennálló egyéni előny/kockázat felmérése alapján kell meghozni. Artériás thrombosis fellépése esetén a lenvatinib‑kezelést le kell állítani.

Vérzés

Tumor okozta súlyos vérzésről, köztük halálos kimenetelű vérzés fellépéséről számoltak be klinikai vizsgálatokban, valamint a forgalomba hozatalt követő alkalmazás során (lásd 4.8 pont). A forgalomba hozatalt követő megfigyelések során súlyos és halálos kimenetelű arteria carotis-vérzést gyakrabban észleltek anaplasticus pajzsmirigy-carcinomában (anaplastic thyroid carcinoma, ATC), mint DTC‑ben vagy más típusú tumorban szenvedő betegeknél. A nagyerek (például arteria carotis) tumoros inváziójának/infiltrációjának mértékét figyelembe kell venni a tumor lenvatinib‑terápiát követő zsugorodásával/nekrózisával járó súlyos vérzések potenciális kockázata miatt. A vérzés néhány esetben a tumor zsugorodása, illetve fistulaképződés, például tracheooesophagealis fistula kialakulása következtében lépett fel. Halálos kimenetelű intracranialis vérzésről számoltak be néhány betegnél – volt köztük olyan, akinél jelen volt agyi metasztázis, és olyan is, akiknél nem. Az agyon kívül egyéb lokalizációjú vérzésről (például trachea-, hasűri, tüdővérzés) is beszámoltak.
Egy esetben jelentettek halálos kimenetelű májtumorvérzést, egy HCC‑s betegnél.

A májcirrhosisos betegeknél szűrést kell végezni az oesophagealis varixok megállapítására, majd ezeket a standard ellátás szerint kezelni kell a lenvatinib‑kezelés megindítása előtt.

Vérzés esetén szükségessé válhat az adagolás megszakítása, módosítása vagy a kezelés leállítása (lásd 4.2 pont, 5. táblázat).

Gastrointestinalis perforatio és fistulaképződés

Lenvatinibbel kezelt betegeknél gastrointestinalis perforatióról, illetve fistulaképződésről számoltak be (lásd 4.8 pont). A gastrointestinalis perforatio és fistulaképződés a legtöbb esetben olyan betegeknél lépett fel, akiknél kockázati tényezők álltak fenn, például korábbi műtét vagy sugárkezelés. Gastrointestinalis perforatio és fistulaképződés esetén szükségessé válhat az adagolás megszakítása, módosítása vagy a kezelés leállítása (lásd 4.2 pont).

Nem gastrointestinalis típusú fistula

Lenvatinibbel történő kezeléskor fokozott lehet a betegeknél a fistulák kialakulásának kockázata. A gyomron és a beleken kívül egyéb testrészeket érintő fistulaképződés, illetve fistulamegnagyobbodás (például trachealis, tracheooesophagealis, oesophagealis, cutan és a női genitalis tractust érintő fistulák) eseteit figyelték meg klinikai vizsgálatok és a forgalomba hozatalt követő alkalmazás során. Ezenkívül pneumothorax kialakulásáról is beszámoltak – egyértelmű bronchopleuralis fistulával együtt, de anélkül is. Egyes esetekben a fistula és a pneumothorax kialakulása együtt jelentkezett a tumor regressziójával, illetve nekrózisával. A korábbi műtét és sugárkezelés járulékos kockázati tényező lehet. A tüdőmetasztázis szintén fokozhatja a pneumothorax kialakulásának kockázatát. A lenvatinib‑kezelés – a fistula súlyosbodásának elkerülése érdekében – nem kezdhető meg olyan betegnél, akinél fistula áll fenn, és a lenvatinib alkalmazását végleg le kell állítani azoknál a betegeknél, akinél oesophagealis vagy tracheobronchialis tractus érintettséggel járó fistula, illetve bármilyen, 4. súlyossági fokú fistula alakul ki (lásd 4.2 pont). Korlátozott mennyiségű információ áll rendelkezésre annak hatásáról, amikor egyéb események kezelésekor az adagolás megszakítása vagy dóziscsökkentés történt, néhány esetben viszont súlyosbodást figyeltek meg, ezért fokozott körültekintéssel kell eljárni. A lenvatinib az ugyanezen gyógyszercsoportba tartozó egyéb szerekhez hasonlóan károsan befolyásolhatja a sebgyógyulást.

A QT‑intervallum megnyúlása

A QT-/QTc‑intervallum megnyúlásáról nagyobb incidenciával számoltak be a lenvatinibbel kezelt betegeknél, mint a placebóval kezelt betegeknél (lásd 4.8 pont). Az elektrokardiogramot a kezelés megkezdésekor és a kezelés alatt rendszeresen, minden betegnél ellenőrizni kell, kiemelt figyelemmel eljárva a congenitalis hosszú QT szindrómában, pangásos szívelégtelenségben, bradyarrhytmiában szenvedő betegeknél, illetve a QT‑intervallumot ismerten megnyújtó gyógyszereket, köztük az Ia és III. csoportba tartozó antiaritmiás szereket szedő betegeknél. A lenvatinib adását 500 ms‑nál nagyobb QT‑intervallum-megnyúlás esetén el kell halasztani. A lenvatinib adását csökkentett dózissal kell újrakezdeni, miután a megnyúlt QTc‑intervallum < 480 ms‑ra vagy a kezelés kezdetén fennálló értékre rendeződött.

Az elektrolitzavarok, például a hypokalaemia, hypocalcaemia vagy hypomagnesaemia fokozza a QT‑intervallum megnyúlásának kockázatát, ezért a kezelés megkezdése előtt az elektrolitzavarok fennállását az összes betegnél ellenőrizni és korrigálni kell. A kezelés alatt rendszeresen monitorozni kell az elektrolitszinteket (magnézium, kálium és kalcium). A vér kalciumszintjét legalább havonta ellenőrizni és a kalciumot szükség szerint pótolni kell a lenvatinib‑kezelés alatt. A lenvatinib adagolását szükség szerint meg kell szakítani, vagy dózisát módosítani kell a hypocalcaemia súlyosságától, EKG-elváltozások jelenlététől és a hypocalcaemia fennállásának időtartamától függően.

A thyroideastimuláló hormon szuppressziójának csökkenése / a pajzsmirigyműködés zavara

Lenvatinibbel kezelt betegeknél hypothyreosisról számoltak be (lásd 4.8 pont). A lenvatinib‑kezelés megkezdése előtt, valamint a kezelés alatt mindvégig rendszeresen ellenőrizni kell a pajzsmirigyműködést. A hypothyreosist – az euthyreoid állapot fenntartása érdekében – a standard orvosi gyakorlatnak megfelelően kell kezelni.

A lenvatinib csökkenti az exogén pajzsmirigy-szuppressziót (lásd 4.8 pont). A thyroideastimulálóhormon- (TSH-) szintet rendszeresen ellenőrizni kell, és a pajzsmirigyhormon alkalmazását a megfelelő TSH‑szint elérése érdekében módosítani kell a beteg terápiás célértékének megfelelően.

Sebgyógyulási szövődmények

Nem végeztek a szakmai szabályoknak megfelelő klinikai vizsgálatokat a lenvatinibnek a sebgyógyulásra kifejtett hatásaira vonatkozóan. Lenvatinibet kapó betegeknél sebgyógyulási zavarokról számoltak be. Nagyobb műtéti beavatkozás esetén fontolóra kell venni a lenvatinib-kezelés átmeneti felfüggesztését. Csak korlátozott mennyiségű klinikai tapasztalat van arra vonatkozóan, hogy ilyen esetben mikor lehet újrakezdeni a lenvatinib adását. Ezért nagyobb műtéti beavatkozás után a megfelelő sebgyógyulás klinikai megítélésére kell alapozni a döntést a lenvatinib-kezelés folytatásáról.

Az állkapocs osteonecrosisa (ONJ)

Lenvatinibbel kezelt betegeknél ONJ eseteit jelentették. Egyes esetekben olyan betegekről jelentettek, akik korábban vagy egyidejű kezelésként antireszorptív csontterápiát és/vagy más angiogenesis-gátlót (pl. bevacizumabot, tirozin-kináz-gátlót, mTOR-gátlót) kaptak. Ezért antireszorptív kezelés és/vagy más angiogenesist gátló hatóanyag és a lenvatinib egyidejű vagy egymást követő alkalmazása esetén körültekintően kell eljárni.

Az invazív fogászati beavatkozás ismert kockázati tényező. A lenvatinib‑kezelés előtt megfontolandó a fogászati vizsgálat és a megfelelő preventív fogászati beavatkozások elvégzése. Azoknál a betegeknél, akik korábban intravénás biszfoszfonátot kaptak, vagy éppen azt kapnak, az invazív fogászati beavatkozásokat lehetőség szerint kerülni kell (lásd 4.8 pont).

Tumorlízis-szindróma (TLS)

A lenvatinib TLS‑t okozhat, amely halálos kimenetelű is lehet. A TLS kockázati tényezői közé tartozik többek között a nagy tumorterhelés, a már fennálló vesekárosodás és a dehidráció. Ezeket a betegeket szorosan monitorozni kell, és klinikai indokoltság szerint kell kezelni, valamint fontolóra kell venni a profilaktikus hidrálást.

Fogamzóképes nők

Fogamzóképes nőknek hatékony fogamzásgátlást kell alkalmazniuk a lenvatinib-kezelés alatt és még egy hónapig a kezelés leállítását követően (lásd 4.6 pont). Jelenleg nem ismert, hogy a lenvatinib oralis fogamzásgátlókkal kombinációban alkalmazva növeli-e a thromboemboliás események kockázatát.

Különleges betegcsoportok

A nem fehér bőrű és nem az ázsiai rasszba tartozó, illetve a 75 éves vagy idősebb betegekről kevés adat áll rendelkezésre. Ilyen betegeknél a lenvatinib elővigyázatossággal alkalmazandó, tekintve, hogy ázsiai rasszba tartozó és idősebb betegeknél a lenvatinib tolerálhatósága csökkent (lásd 4.8 pont).

A lenvatinib közvetlenül szorafenib vagy egyéb antineopláziás kezelések utáni alkalmazásáról nincsenek adatok, és fennállhat az additív toxicitás potencális kockázata, ha nem telik el elegendő kimosási idő a kezelések között. Klinikai vizsgálatokban a minimális kimosási időtartam 4 hét volt.

Az ECOG PS ≥ 2 értékkel rendelkező DCT‑s, HCC‑s és EC‑s betegeket kizárták a klinikai vizsgálatokból (kivéve pajzsmirigyrák esetén).

4.5	Gyógyszerkölcsönhatások és egyéb interakciók

Egyéb gyógyszerek hatása a lenvatinibre

Kemoterápiás szerek

Lenvatinib, karboplatin és paklitaxel egyidejű alkalmazása a három hatóanyag közül egyiknél sem gyakorol jelentős hatást a farmakokinetikára.
Ezenkívül RCC‑ben szenvedő betegeknél a lenvatinib farmakokinetikáját az egyidejűleg alkalmazott everolimusz‑kezelés sem befolyásolta jelentősen.

A lenvatinib hatása más gyógyszerekre

CYP3A4-szubsztrátok

Egy gyógyszerkölcsönhatásokat vizsgáló klinikai vizsgálat során daganatos betegeknél a lenvatinib jelenléte nem változtatta meg a midazolám (egy szenzitív CYP3A4- és P-gp‑szubsztrát) plazmakoncentrációját. Ezenkívül RCC‑ben szenvedő betegeknél az everolimusz farmakokinetikáját az egyidejűleg alkalmazott lenvatinib‑kezelés nem befolyásolta jelentősen. Ezért a lenvatinib és más CYP3A4‑/P-gp‑szubsztrátok között jelentős kölcsönhatás nem várható.

Oralis fogamzásgátlók

Jelenleg nem ismert, hogy a lenvatinib csökkentheti-e a hormonális fogamzásgátlók hatékonyságát, ezért az orális, hormonális fogamzásgátlókat alkalmazó nőknek kiegészítésként egy barrier típusú fogamzásgátló módszert is alkalmazniuk kell (lásd 4.6 pont).

4.6	Termékenység, terhesség és szoptatás

Fogamzóképes nők / fogamzásgátlás nőknél

Fogamzóképes nőknek el kell kerülniük a teherbe esést, és nagy hatékonyságú fogamzásgátlást kell alkalmazniuk a lenvatinib‑kezelés alatt és legalább egy hónapig a kezelés befejezését követően. Jelenleg nem ismert, hogy a lenvatinib csökkentheti-e a hormonális fogamzásgátlók hatékonyságát, ezért az oralis hormonális fogamzásgátlót alkalmazó nőknek kiegészítésként egy barrier típusú fogamzásgátló módszert is alkalmazniuk kell.

Terhesség

A lenvatinib terhes nőknél történő alkalmazásáról nincsenek adatok. Patkányoknál és nyulaknál alkalmazva a lenvatinib embriotoxikus és teratogén hatású volt (lásd 5.3 pont).

A lenvatinib nem alkalmazható terhesség alatt, kivéve, ha az alkalmazás egyértelműen szükséges, az anya kezelésének szükségessége és a magzatra nézve fennálló kockázat gondos mérlegelése után.

Szoptatás

Nem ismert, hogy a lenvatinib kiválasztódik-e a humán anyatejbe. A lenvatinib és metabolitjai kiválasztódnak a laktáló patkányok tejébe (lásd 5.3 pont).

[bookmark: _Hlk204938081]Az újszülött/csecsemő vonatkozásában a kockázatot nem lehet kizárni, ezért a lenvatinib alkalmazása ellenjavallt a szoptatás időszakában (lásd 4.3 pont).

Termékenység

Embernél a termékenységre kifejtett hatás nem ismert. Ugyanakkor patkányoknál, kutyáknál és majmoknál a herére és a petefészekre gyakorolt toxikus hatásokat figyeltek meg (lásd 5.3 pont).

4.7	A készítmény hatásai a gépjárművezetéshez és a gépek kezeléséhez szükséges képességekre

A lenvatinib kismértékben befolyásolja a gépjárművezetéshez és a gépek kezeléséhez szükséges képességeket a nemkívánatos hatások, például a fáradtság és szédülés miatt. Azoknak a betegeknek, akik tapasztalják ezeket a tüneteket, gépjárművezetéskor és gépek kezelésekor óvatosnak kell lenniük.

4.8	Nemkívánatos hatások, mellékhatások

A biztonságossági profil összefoglalása

DTC, HCC és EC

A monoterápiaként alkalmazott lenvatinib biztonságossági profilja 452, DTC‑ben és 496, HCC‑ben szenvedő beteg adatain alapul. Ez csupán a gyakori gyógyszermellékhatások jellemzését teszi lehetővé a DTC‑s és HCC‑s betegeknél (lásd 5.1 pont).

A kombinált terápiában alkalmazott lenvatinib biztonságossági profilja 530, EC‑ben szenvedő beteg adatain alapul, akik a lenvatinib‑kezelést pembrolizumabbal kombinálva kapták (lásd 5.1 pont).

DTC

A leggyakrabban jelentett mellékhatások (amelyek a betegek ≥ 30%‑ánál lépnek fel) a hypertensio (68,6%), a hasmenés (62,8%), az étvágycsökkenés (51,5%), a testtömegcsökkenés (49,1%), a fáradtság (45,8%), a hányinger (44,5%), a proteinuria (36,9%), a stomatitis (35,8%), a hányás (34,5%), a dysphonia (34,1%), a fejfájás (34,1%) és a palmoplantaris erythrodysaesthesia szindróma (PPE) (32,7%). A hypertensio és a proteinuria inkább a lenvatinib‑kezelés korai szakaszában jelentkezik (lásd 4.4 és 4.8 pont). A 3–4. súlyossági fokú mellékhatások többsége a kezelés első 6 hónapjában jelentkezett, kivéve a hasmenést, amely a kezelés teljes időtartama alatt előfordult, valamint a testtömegcsökkenést, amely inkább kumulatív volt az idő múlásával.

A legfontosabb súlyos mellékhatások a következők voltak: veseelégtelenség és vesekárosodás (2,4%), artériás thromboembolia (3,9%), szívelégtelenség (0,7%), az intracranialis tumor vérzése (0,7%), PRES/RPLS (0,2%), májelégtelenség (0,2%), artériás thromboembolia (cerebrovascularis történés [1,1%], tranziens ischaemiás attak [0,7%] és myocardialis infarctus [0,9%]).

452, RAI‑refrakter DTC‑ben szenvedő betegnél mellékhatások miatt az alábbi intézkedések történtek: a betegek 63,1%‑ánál csökkentették a dózist, míg 19,5%‑ánál leállították a kezelést. A dóziscsökkentéshez vezető leggyakoribb (a betegek ≥ 5%‑ánál fellépő) mellékhatások a következők voltak: hypertensio, proteinuria, hasmenés, fáradtság, palmoplantaris erythrodysaesthesia szindróma, testtömegcsökkenés és étvágycsökkenés. A lenvatinib‑kezelés abbahagyásához leggyakrabban vezető mellékhatások a következők voltak: proteinuria, gyengeség, hypertensio, cerebrovascularis történés, hasmenés és pulmonalis embolia.

HCC

A leggyakrabban jelentett mellékhatások (amelyek a betegek ≥ 30%‑ánál léptek fel) a hypertensio (44,0%), hasmenés (38,1%), étvágycsökkenés (34,9%), fáradtság (30,6%) és a testtömegcsökkenés (30,4%).

A legfontosabb súlyos mellékhatások az alábbiak voltak: májelégtelenség (2,8%); hepaticus encephalopathia (4,6%); oesophagus varixok vérzése (1,4%); cerebralis vérzés (0,6%); artériás thromboemboliás események (2,0%), beleértve a myocardialis infarctust (0,8%), a cerebralis infarctust (0,4%) és a cerebrovascularis történést is (0,4%); valamint a veseelégtelenség/-károsodás eseményei (1,4%). A csökkent neutrofilszám incidenciája nagyobb volt a HCC‑s betegeknél (8,7% lenvatinib mellett, míg más nem HCC daganattípusoknál 1,4%); ez nem járt infekcióval, szepszissel vagy bacterialis peritonitisszel.

496, HCC‑s beteg közül, mellékhatás jelentkezése esetén a betegek 62,3%‑ánál módosították az adagolást (megszakították a kezelést vagy csökkentették a dózist), 20,2%‑ánál pedig abbahagyták a kezelést. A dózismódosításhoz vezető leggyakoribb (a betegek ≥ 5%‑ánál előforduló) mellékhatások az alábbiak voltak: étvágycsökkenés, hasmenés, proteinuria, hypertensio, fáradtság, palmoplantaris erythrodysaesthesia szindróma és csökkent vérlemezkeszám. A lenvatinib abbahagyása leggyakrabban az alábbi mellékhatások miatt történt: hepaticus encephalopathia, fáradtság, emelkedett bilirubinszint a vérben, proteinuria és májelégtelenség.

EC

A pembrolizumabbal együttesen adagolt lenvatinib biztonságosságát vizsgálták 530, előrehaladott EC‑s betegnél, akik naponta egyszer kaptak 20 mg lenvatinibet és 3 hetente 200 mg pembrolizumabot. A leggyakrabban (a betegek ≥ 20%‑ánál) előforduló mellékhatások az alábbiak voltak: hypertensio (63%), hasmenés (57%), hypothyreosis (56%), hányinger (51%), étvágycsökkenés (47%), hányás (39%), fáradtság (38%), testtömegcsökkenés (35%), arthralgia (33%), proteinuria (29%), székrekedés (27%), fejfájás (27%), húgyúti fertőzés (27%), dysphonia (25%), hasi fájdalom (23%), gyengeség (23%), palmoplantaris erythrodysaesthesia szindróma (23%), stomatitis (23%), anaemia (22%) és hypomagnesaemia (20%).

A leggyakrabban (a betegek ≥ 5%‑ánál) előforduló súlyos (≥ 3. súlyossági fokú) mellékhatások az alábbiak voltak: hypertensio (37,2%), testtömegcsökkenés (9,1%), hasmenés (8,1%), emelkedett lipázszint (7,7%), étvágycsökkenés (6,4%), gyengeség (6%), fáradtság (6%), hypokalaemia (5,7%), anaemia (5,3%) és proteinuria (5,1%).

A lenvatinib‑kezelés leállítása a betegek 30,6%‑ánál fordult elő, és a betegek 15,3%‑ánál kellett a lenvatinib és a pembrolizumab adagolását egyaránt leállítani mellékhatások miatt. A lenvatinib‑kezelés leállításához vezető leggyakoribb (a betegek ≥ 1%‑ánál előforduló) mellékhatások az alábbiak voltak: hypertensio (1,9%), hasmenés (1,3%), gyengeség (1,3%), étvágycsökkenés (1,3%), proteinuria (1,3%) és testtömegcsökkenés (1,1%).

A lenvatinib adagolását a betegek 63,2%‑ánál kellett megszakítani mellékhatás miatt. A lenvatinib és a pembrolizumab adagolását a betegek 34,3%‑ánál kellett megszakítani mellékhatás miatt. A lenvatinib adagolásának megszakításához vezető leggyakoribb (a betegek ≥ 5%‑ánál előforduló) mellékhatások az alábbiak voltak: hypertensio (12,6%), hasmenés (11,5%), proteinuria (7,2%), hányás (7%), fáradtság (5,7%) és étvágycsökkenés (5,7%).

A lenvatinib dózisát a betegek 67,0%‑ánál kellett csökkenteni mellékhatás miatt. A lenvatinib dózisának csökkentéséhez vezető leggyakoribb (a betegek ≥ 5%‑ánál előforduló) mellékhatások az alábbiak voltak: hypertensio (16,2%), hasmenés (12,5%), palmoplantaris erythrodysaesthesia szindróma (9,1%), fáradtság (8,7%), proteinuria (7,7%), étvágycsökkenés (6,6%), hányinger (5,5%), gyengeség (5,1%) és testtömegcsökkenés (5,1%).

RCC

A lenvatinib biztonságossági profilja 497, RCC‑ben szenvedő, pembrolizumabbal kombinált lenvatinib‑kezelésben részesülő beteg (a 307‑es [CLEAR] vizsgálatot is beleértve); 623, RCC‑ben szenvedő, everolimusszal kombinált lenvatinib‑kezelésben részesülő beteg; 458, DTC‑ben szenvedő beteg és 496, HCC‑ben szenvedő, lenvatinib‑monoterápiával kezelt beteg összesített adatain alapul.

Lenvatinib és pembrolizumab kombinációja az RCC kezelésében
A pembrolizumabbal kombinációban alkalmazott lenvatinib biztonságossági profilja 497, RCC‑ben szenvedő beteg adatain alapul. A leggyakrabban jelentett mellékhatások (amelyek a betegek ≥ 30%‑ánál léptek fel) a következők voltak: hasmenés (61,8%), hypertensio (51,5%), fáradtság (47,1%), hypothyreosis (45,1%), étvágycsökkenés (42,1%), hányinger (39,6%), stomatitis (36,6%), proteinuria (33,0%), dysphonia (32,8%) és arthralgia (32,4%).

A leggyakoribb (≥ 5%) súlyos (súlyossági fok ≥ 3) mellékhatások az alábbiak voltak: hypertensio (26,2%), emelkedett lipázszint (12,9%), hasmenés (9,5%), proteinuria (8,0%), emelkedett amilázszint (7,6%), testtömegcsökkenés (7,2%) és fáradtság (5,2%).

Mellékhatás miatt a betegek 33,4%‑ánál került sor a lenvatinib‑kezelés, a pembrolizumab‑kezelés, vagy mindkettő leállítására: 23,7% esetén a lenvatinib‑kezelést, 12,9%‑nál mindkét gyógyszer alkalmazását le kellett állítani. A lenvatinib‑kezelés, a pembrolizumab‑kezelés, vagy mindkettő leállításához vezető leggyakoribb (≥ 1%) mellékhatások a következők voltak: myocardialis infarctus (2,4%), hasmenés (2,0%), proteinuria (1,8%) és bőrkiütés (1,4%). A lenvatinib‑kezelés leállításához vezető leggyakoribb (≥ 1%) mellékhatások a következők voltak: myocardialis infarctus (2,2%), proteinuria (1,8%) és hasmenés (1,0%).

Mellékhatás miatt a betegek 80,1%‑ánál került sor a lenvatinib-kezelés, a pembrolizumab-kezelés, vagy mindkettő felfüggesztésére: a lenvatinib‑kezelést a betegek 75,3%‑ánál, mindkét gyógyszer alkalmazását a betegek 38,6%‑ánál függesztették fel. A lenvatinib dózisát a betegek 68,4%‑ánál csökkentették. A lenvatinib esetén a dóziscsökkentéshez vagy a kezelés felfüggesztéséhez vezető leggyakoribb (≥ 5%) mellékhatások a következők voltak: hasmenés (25,6%), hypertensio (16,1%), proteinuria (13,7%), fáradtság (13,1%), étvágycsökkenés (10,9%), palmoplantaris erythrodysaesthesia szindróma (PPE) (10,7%), hányinger (9,7%), asthenia (6,6%), stomatitis (6,2%), emelkedett lipázszint (5,6%) és hányás (5,6%).

Lenvatinib és everolimusz kombinációja az RCC kezelésében
Az everolimusszal kombinált lenvatinib biztonságossági profilja 623 beteg adatain alapul.

A leggyakrabban jelentett mellékhatások (amelyek a betegek ≥ 30%‑ánál fordultak elő) az alábbiak voltak: hasmenés (69,0%), fáradtság (41,9%), hypertensio (41,7%), étvágycsökkenés (41,6%), stomatitis (40,6%), hányinger (38,8%), proteinuria (34,2%), hányás (32,7%) és testtömegcsökkenés (31,3%).
A leggyakoribb (≥ 5%) súlyos (≥ 3‑as súlyossági fokú) mellékhatások a következők voltak: hypertensio (19,3%), hasmenés (13,8%), proteinuria (8,8%), fáradtság (7,1%), étvágycsökkenés (6,3%) és testtömegcsökkenés (5,8%).

Mellékhatás miatt a betegek 27,0%‑ánál került sor a lenvatinib-kezelés, az everolimusz-kezelés, vagy mindkettő leállítására: 21,7% esetén a lenvatinib, 18,7%‑ban pedig mindkét gyógyszer alkalmazását leállították. A lenvatinib-kezelés, az everolimusz-kezelés vagy mindkettő leállításához vezető leggyakoribb (≥1%) mellékhatások a proteinuria (2,7%), a hasmenés (1,0%) és az étvágycsökkenés (1,0%) voltak. A lenvatinib‑kezelés leállításához vezető leggyakoribb (≥ 1%) mellékhatás a proteinuria (2,1%) volt.

Mellékhatás miatt a betegek 82,2%‑ánál került sor a lenvatinib, az everolimusz vagy mindkét gyógyszer adagolásának megszakítására. Azon betegek körében, akiknél gyűjtöttek adatot az egyéni gyógyszerelés módosításáról, a lenvatinib adagolását a betegek 74,3%‑ánál, mindkét gyógyszer adagolását pedig a betegek 71,9%‑ánál szakították meg. A lenvatinib dózisának csökkentéséhez vagy adagolásának megszakításához vezető leggyakoribb (≥ 5%) mellékhatások a következők voltak: hasmenés (30,4%), fáradtság (15,3%), proteinuria (14,7%), étvágycsökkenés (13,4%), stomatitis (13,2%), hányinger (10,9%), hányás (10,2%), hypertensio (9,2%), gyengeség (7,9%), csökkent thrombocytaszám (5,7%) és testtömegcsökkenés (5,1%).

A mellékhatások táblázatos felsorolása

A lenvatinibbel vagy a kombinációs terápia részét képező egyes készítményekkel kapcsolatban ismert mellékhatások előfordulhatnak a készítmények kombinált alkalmazása során akkor is, ha ezeket a mellékhatásokat nem is jelentették a kombinációs terápiát alkalmazó klinikai vizsgálatokban.

A lenvatinib kombinációs terápiában történő alkalmazásával kapcsolatos további biztonságossági információkért olvassa el a kombinációs terápiában alkalmazott készítmény (pembrolizumab) alkalmazási előírását is.

A gyakoriságok meghatározása a következő:
Nagyon gyakori	(≥ 1/10)
Gyakori		(≥ 1/100 – <1/10)
Nem gyakori	(≥ 1/1000 – <1/100)
Ritka			(≥ 1/10 000 – <1/1000)
Nagyon ritka	(< 1/10 000)
Nem ismert (a gyakoriság a rendelkezésre álló adatokból nem állapítható meg)

Az egyes gyakorisági kategóriákon belül a mellékhatások csökkenő súlyosság szerint kerülnek megadásra.

DTC, HCC és EC

A 7. táblázat a DTC‑ben, HCC‑ben és EC‑ben szenvedő betegekkel végzett klinikai vizsgálatok során megfigyelt, és a lenvatinib forgalomba hozatala után jelentett mellékhatásokat mutatja be. A mellékhatások gyakorisági kategóriája a gyakoriság legkonzervatívabb becslését mutatja az egyedi populációk alapján.

§:	A 7. táblázatban közölt mellékhatások gyakorisága nem feltétlenül tulajdonítható csupán a lenvatinib egyedüli hatásának: a gyakorisághoz az alapbetegség vagy más, együttesen szedett gyógyszer(ek) hatásai is hozzájárulhatnak.
*:	A további jellemzőkről olvassa el a 4.8 Kiválasztott mellékhatások ismertetése című pontot.
†:	Köztük halálos kimenetelű esetek is előfordultak.
‡:	A gyakorisági adatok laboratóriumi adatokra épülnek.

A következő kifejezéseket összevonták:
a:	A thrombocytopeniába beletartozik a thrombocytopenia és a csökkent thrombocytaszám. A neutropeniába beletartozik a neutropenia és a csökkent neutrophilszám. A leukopeniába beletartozik a leukopenia és a csökkent fehérvérsejtszám. A lymphopeniába beletartozik a lymphopenia és a csökkent lymphocytaszám.
b:	A hypomagnesaemiába beletartozik a hypomagnesaemia és a vér csökkent magnéziumszintje. A hypercholesterinaemiába beletartozik a hypercholesterinaemia és a vér emelkedett koleszterinszintje.
c:	A myocardialis infarctusba beletartozik a myocardialis infarctus és az akut myocardialis infarctus.
d:	Mindegyik vérzéssel kapcsolatos kifejezés beleértendő.
A legalább 5, DTC‑s résztvevőnél bekövetkezett vérzéses események a következők voltak: epistaxis, haemoptysis, haematuria, contusio, haematochezia, fogínyvérzés, petechiák, pulmonalis vérzés, végbélvérzés, vér megjelenése a vizeletben, haematoma és hüvelyi vérzés.
A legalább 5, HCC‑s résztvevőnél bekövetkezett vérzéses események a következők voltak: epistaxis, haematuria, fogínyvérzés, haemoptysis, oesophagus varixok vérzése, aranyeres vérzés, szájüregi vérzés, végbélvérzés és a gastrointestinalis traktus felső részében jelentkező vérzés.
A legalább, 5 EC‑s résztvevőnél bekövetkezett vérzéses események a következők voltak: hüvelyi vérzés.
e:	A hypertensióba beletartozik: hypertensio, hypertensiv krízis, emelkedett diasztolés vérnyomás, orthostaticus hypertensio és emelkedett vérnyomás.
f:	A gastrointestinalis és hasi fájdalomba beletartozik: hasi diszkomfortérzés, hasi fájdalom, alhasi fájdalom, gyomortáji fájdalom, hasi érzékenység, epigastrialis diszkomfortérzés és gastrointestinalis fájdalom.
g:	A szájüregi gyulladásba beletartozik: stomatitis aphtosa, aphthás fekély, fogíny-erosio, fogíny-ulceratio, szájnyálkahártya-hólyagosodás, stomatitis, glossitis, szájfekélyek és nyálkahártya-gyulladás.
h:	A szájüregi fájdalomba beletartozik: szájüregi fájdalom, glossodynia, fogínyfájdalom, oropharyngealis diszkomfortérzés, oropharyngealis fájdalom és a nyelvet érintő diszkomfortérzés.
i:	A pancreatitisbe beletartozik: pancreatitis és akut pancreatitis.
j:	Az emelkedett bilirubinszintbe beletartozik: hyperbilirubinaemia, emelkedett bilirubinszint a vérben, sárgaság, valamint emelkedett konjugáltbilirubin-szint. A hypoalbuminaemiába beletartozik a hypoalbuminaemia és a vér csökkent albuminszintje.
k:	A májelégtelenségbe beletartozik: májelégtelenség, akut májelégtelenség és krónikus májelégtelenség.
l:	A hepaticus encephalopathiába beletartozik: hepaticus encephalopathia, májkóma, metabolikus encephalopathia és encephalopathia.
m:	A hepatocellularis károsodásba és a hepatitisbe beletartozik: gyógyszer indukálta májkárosodás, steatosis hepatis és cholestaticus májkárosodás.
n:	A veseelégtelenség esetei közé tartozik: akut prerenalis elégtelenség, veseelégtelenség, akut veseelégtelenség, akut vesekárosodás és renalis tubularis necrosis.
o:	A nem gastrointestinalis fistulák közé a gyomron és a beleken kívül keletkező fistulák tartoznak, úgymint trachealis, tracheooesophagealis, oesophagealis, a női genitalis tractus érintő, valamint a cutan fistulák.

RCC

A 8. táblázat az RCC klinikai vizsgálatai során megfigyelt és a lenvatinib forgalomba hozatala után jelentett mellékhatásokat mutatja be.

§:	A 8. táblázatban közölt mellékhatások gyakorisága nem feltétlenül tulajdonítható csupán a lenvatinib egyedüli hatásának: a gyakorisághoz az alapbetegség vagy más, együttesen szedett gyógyszer(ek) hatásai is hozzájárulhatnak.
*:	A további jellemzőkről olvassa el a 4.8 Kiválasztott mellékhatások ismertetése című pontot.
†:	Köztük halálos kimenetelű esetek is előfordultak.
‡:	A gyakorisági adatok laboratóriumi adatokra épülnek.

A következő kifejezéseket összevonták:
a:	A myocardialis infarctusba beletartozik a myocardialis infarctus és az akut myocardialis infarctus.
b:	Tartalmazza az összes vérzéssel kapcsolatos kifejezést:
	Vérzéssel kapcsolatos kifejezések, amelyek legalább 5, RCC‑s betegnél előfordultak a lenvatinib + pembrolizumab‑kezelés során: epistaxis, haematuria, véraláfutás, fogínyvérzés, rectalis vérzés, haemoptysis, ecchymosis és haematochezia.
c:	A hypertensióba beletartozik: hypertensio, hypertensiv krízis, emelkedett diasztolés vérnyomás, ortosztatikus hypertensio és emelkedett vérnyomás.
d:	A gastrointestinalis és hasi fájdalomba beletartozik: hasi diszkomfortérzés, hasi fájdalom, alhasi fájdalom, gyomortáji fájdalom, hasi érzékenység, epigastrialis diszkomfortérzés és gastrointestinalis fájdalom.
e:	A szájüregi gyulladásba beletartozik: aphthosus stomatitis, aphthosus fekély, fogíny-erosio, fogíny-ulceratio, szájnyálkahártya-hólyagosodás, stomatitis, glossitis, szájfekélyek, valamint nyálkahártya-gyulladás.
f:	A szájüregi fájdalomba beletartozik: szájüregi fájdalom, glossodynia, ínyfájdalom, oropharyngealis diszkomfortérzés, oropharyngealis fájdalom és a nyelvet érintő diszkomfortérzés.
g:	A pancreatitisbe beletartozik: pancreatitis és akut pancreatitis.
h:	A májelégtelenségbe beletartozik: májelégtelenség, akut májelégtelenség és krónikus májelégtelenség.
i:	A hepaticus encephalopathiába beletartozik: hepaticus encephalopathia, májkóma, metabolikus encephalopathia és encephalopathia.
j:	A hepatocellularis károsodásba és a hepatitisbe beletartozik: gyógyszer indukálta májkárosodás, steatosis hepatis és cholestaticus májkárosodás.
k:	A veseelégtelenségbe beletartozik: akut prerenalis elégtelenség, veseelégtelenség, akut veseelégtelenség, akut vesekárosodás, renalis tubularis necrosis.
l:	A nem gastrointestinalis fistulák közé a gyomron és a beleken kívül keletkező fistulák tartoznak, mint például trachealis, tracheooesophagealis, oesophagealis, cutan fistulák és a női nemi szerveket érintő fistulák.

Kiválasztott mellékhatások ismertetése

Hypertensio (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) a lenvatinibbel kezelt betegek 72,8%‑ánál, míg a placebóval kezeltek csoportjában a betegek 16,0%‑ánál jelentettek hypertensiót (beleértve a hypertensiót, a hipertenzív krízist, az emelkedett diasztolés vérnyomást és az emelkedett vérnyomást). A hypertensio fellépéséig eltelt medián idő a lenvatinibbel kezelt betegeknél 16 nap volt. 3. súlyossági fokú vagy súlyosabb reakciók (köztük egy 4. súlyossági fokú) a lenvatinibbel kezelt betegek 44,4%‑ánál léptek fel, szemben a placebóval kezelt betegek 3,8%‑os arányával. A hypertensio az esetek többségében megszűnt vagy rendeződött az adagolás megszakítását (a betegek 13,0%‑ánál) vagy a dózis csökkentését (a betegek 13,4%‑ánál) követően. A hypertensio a betegek 1,1%‑ánál a kezelés végleges leállításához vezetett.

HCC
A III. fázisú REFLECT vizsgálatban (lásd 5.1 pont) hypertensióról (beleértve a hypertensiót, az emelkedett vérnyomást, az emelkedett diasztolés vérnyomást és az orthostaticus hypertensiót is) számoltak be a lenvatinibbel kezelt betegek 44,5%‑ánál, valamint 23,5%‑uknál fordult elő 3. súlyossági fokú hypertensio. A kialakulásig eltelt medián idő 26 nap volt. A hypertensio az esetek többségében megszűnt vagy rendeződött az adagolás megszakítását (a betegek 3,6%‑ánál) vagy a dózis csökkentését (a betegek 3,4%‑ánál) követően. Egy vizsgálati alany (0,2%) hypertensio miatt hagyta abba a lenvatinib alkalmazását.

EC
A III. fázisú 309‑es vizsgálatban (lásd 5.1 pont) a betegek 65%‑ánál jelentettek hypertensiót a lenvatinib + pembrolizumab csoportban. 3. súlyossági fokú vagy súlyosabb reakciók a betegek 38,4%‑ánál fordultak elő a lenvatinib + pembrolizumab csoportban. A hypertensio fellépéséig eltelt medián idő a lenvatinib + pembrolizumab csoportban 15 nap volt. A lenvatinib‑kezelés megszakítása a betegek 11,6%‑ánál, a dózis csökkentése 17,7%‑ánál, és a kezelés leállítása 2,0%‑ánál fordult elő.

RCC
A CLEAR vizsgálatban (lásd 5.1 pont) hypertensiót jelentettek a lenvatinib + pembrolizumabbal kezelt csoport betegeinek 56,3%‑ánál és a szunitinibbel kezelt csoport betegeinek 42,6%‑ánál. A hypertensio expozícióval korrigált gyakorisága a lenvatinib + pembrolizumabbal kezelt csoport esetén 0,65 epizód/betegév, a szunitinibbel kezelt csoport esetén pedig 0,73 epizód/betegév volt. A mellékhatás kialakulásáig eltelt medián idő a lenvatinib + pembrolizumabbal kezelt csoport betegeinél 0,7 hónap volt. 3‑as vagy annál súlyosabb fokozatú reakciók a lenvatinib + pembrolizumabbal kezelt csoport 28,7%‑ánál, míg a szunitinibbel kezelt csoport 19,4%‑ánál fordultak elő. A hypertensiót tapasztaló betegek 16,8%‑ánál került sor a lenvatinib dózisának módosítására (9,1%‑nál a kezelés felfüggesztésére és 11,9%‑nál a dózis csökkentésére). A betegek 0,9%‑ánál a hypertensio a lenvatinib-kezelés végleges abbahagyásához vezetett.

A lenvatinib + everolimusz kezelésben részesülő, összesített RCC‑populációban a betegek 42,5%‑ánál jelentettek hypertensiót (a 3. vagy 4. súlyossági fokú hypetensio előfordulása 19,7% volt). Azon betegek körében, akiknél gyűjtöttek adatot az egyéni gyógyszerelés módosításáról, a hypertensiót tapasztaló betegek 9,8%‑ánál módosították a lenvatinib dózisát (5,3%‑nál a dózis csökkentése és 6,2%‑nál az adagolás megszakítása történt), és a hypertensio a betegek 0,9%‑ánál a kezelés végleges abbahagyásához vezetett. A lenvatinib + everolimusz kombinációval kezelt betegeknél a hypertensiós események megjelenéséig eltelt medián idő 0,5 hónap volt.

Proteinuria (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) a lenvatinibbel kezelt betegek 33,7%‑ánál, míg a placebóval kezeltek csoportjában a betegek 3,1%‑ánál jelentettek proteinuriát. A proteinuria fellépéséig eltelt medián idő 6,7 hét volt. 3. súlyossági fokú reakciók a lenvatinibbel kezelt betegek 10,7%‑ánál léptek fel, ezzel szemben a placebóval kezelt csoportban egy betegnél sem. A proteinuria az esetek többségében megszűnt vagy rendeződött az adagolás megszakítását (a betegek 16,9%‑ánál) vagy a dózis csökkentését (a betegek 10,7%‑ánál) követően. A proteinuria a betegek 0,8%‑ánál a kezelés végleges leállításához vezetett.

HCC
A III. fázisú REFLECT vizsgálatban (lásd 5.1 pont) proteinuriáról számoltak be a lenvatinibbel kezelt betegek 26,3%‑ánál, valamint 5,9%‑nál fordultak elő 3. súlyossági fokú reakciók. A kialakulásig eltelt medián idő 6,1 hét volt. Az esetek többsége rendeződött az adagolás megszakítása (a betegek 6,9%‑ánál) vagy a dózis csökkentése (a betegek 2,5%‑ánál) után. A proteinuria a betegek 0,6%‑ánál vezetett a kezelés végleges abbahagyásához.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 29,6%‑ánál jelentettek proteinuriát, és 3. súlyossági fokú vagy annál súlyosabb reakciók a betegek 5,4%‑ánál fordultak elő. A proteinuria fellépéséig eltelt medián idő 34,5 nap volt. A lenvatinib‑kezelés megszakítása betegek 6,2%‑ánál, a dózis csökkentése 7,9%‑ánál, és a kezelés leállítása 1,2%‑ánál fordult elő.

RCC
A lenvatinib + everolimusz kezelésben részesülő összesített RCC‑populációban a betegek 34,8%‑ánál jelentettek proteinuriát (9,0% volt ≥ 3‑as súlyossági fokú). Azon betegek körében, akiknél gyűjtöttek adatot az egyéni gyógyszerelés módosításáról, a proteinuriás betegek 15,1%‑ánál került sor a lenvatinib dózisának módosítására (9,6%‑nál dóziscsökkentés és 9,8%‑nál kezelésmegszakítás történt), és a proteinuria a betegek 2,1%‑ánál a kezelés végleges abbahagyásához vezetett. A lenvatinib + everolimusz kombinációval kezelt betegeknél a proteinuria megjelenéséig eltelt medián idő 1,4 hónap volt.

Veseelégtelenség és vesekárosodás (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) a betegek 5,0%‑ánál alakult ki veseelégtelenség és 1,9%‑ánál vesekárosodás (a betegek 3,1%‑ának volt ≥ 3. súlyossági fokú veseelégtelensége vagy vesekárosodása). A placebocsoportban a betegek 0,8%‑ánál alakult ki veseelégtelenség vagy vesekárosodás (0,8% volt ≥ 3. súlyossági fokú).

HCC
A III. fázisú REFLECT vizsgálatban (lásd 5.1 pont) a lenvatinibbel kezelt betegek 7,1%‑ánál alakult ki veseelégtelenséggel vagy vesekárosodással összefüggő esemény. A lenvatinibbel kezelt betegek 1,9%‑ánál fordultak elő 3. súlyossági fokú vagy súlyosabb reakciók.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 18,2%‑ánál alakult ki veseelégtelenséggel/vesekárosodással összefüggő esemény. 3. súlyossági fokú vagy annál súlyosabb reakciók a betegek 4,2%‑ánál fordultak elő. Az esemény fellépéséig eltelt medián idő 86,0 nap volt. A lenvatinib‑kezelés megszakítása a betegek 3,0%‑ánál, a dózis csökkentése 1,7%‑ánál, és a kezelés leállítása 1,2%‑ánál fordult elő.

RCC
A lenvatinib + everolimusz kombinációval kezelt összesített RCC‑populációban a betegek 1,3%‑ánál alakult ki veseelégtelenség (0,6%‑nál ≥ 3‑as súlyossági fokú) és 5,3%‑ánál akut vesekárosodás (2,7%‑nál ≥ 3‑as súlyossági fokú). A betegek 17,2%‑ánál jelentettek vesével kapcsolatos eseményt (4,3% volt ≥ 3‑as súlyossági fokú). Azon betegek körében, akiknél gyűjtöttek adatot az egyéni gyógyszerelés módosításáról, a vesével kapcsolatos eseményt elszenvedő betegek 5,5%‑ánál került sor a lenvatinib dózisának módosítására (2,3%‑nál dóziscsökkentés és 4,0%‑nál kezelésmegszakítás történt), és a vesével kapcsolatos események a betegek 1,9%‑ánál vezettek a kezelés végleges abbahagyásához. A lenvatinib+ everolimusz kombinációval kezelt betegeknél a vesével kapcsolatos események megjelenéséig eltelt medián idő 3,5 hónap volt.

Szívműködési zavar (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) a lenvatinibbel kezelt csoport betegeinek 6,5%‑ánál számoltak be csökkent ejekciós frakcióról/szívelégtelenségről (1,5% volt ≥ 3. súlyossági fokú), míg a betegek 2,3%‑ánál a placebocsoportban (egyik sem volt ≥ 3. súlyossági fokú).

HCC
A III. fázisú REFLECT vizsgálatban (lásd 5.1 pont) szívműködési zavarokról (beleértve a pangásos szívelégtelenséget, cardiogen sokkot és a cardiopulmonalis elégtelenséget is) számoltak be a lenvatinibbel kezelt betegek 0,6%‑ánál (0,4% volt ≥ 3. súlyossági fokú).

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 1,0%‑ánál jelentettek szívműködési zavart, és a betegek 0,5%‑ánál fordultak elő 3. súlyossági fokú vagy súlyosabb reakciók. A szívműködési zavar fellépéséig eltelt medián idő 112,0 nap volt. A lenvatinib dózisának csökkentése és a kezelés leállítása egyaránt a betegek 0,2%‑ánál fordult elő.

RCC
A lenvatinib + everolimusz kezelésben részesülő összesített RCC‑populációban a betegek 3,5%‑ánál jelentettek szívműködési zavart (1,8% volt ≥ 3‑as súlyossági fokú). Azon betegek körébenl, akiknél gyűjtöttek adatot az egyéni gyógyszerelés módosításáról, a szívműködési zavart elszenvedő betegek 0,9%‑ánál került sor a lenvatinib dózisának módosítására (0,4%‑nál dóziscsökkentés és 0,8%‑nál kezelésmegszakítás történt), és a szívműködési zavar a betegek 0,6%‑ánál a kezelés végleges abbahagyásához vezetett. A lenvatinib + everolimusz kombinációval kezelt betegeknél a szívműködési zavar kialakulásáig eltelt medián idő 3,6 hónap volt.

Posterior reverzibilis encephalopathia szindróma (PRES)/reverzibilis posterior leukoencephalopathia szindróma (RPLS) (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) a PRES 1 esete (2. súlyossági fokú) fordult elő a lenvatinibbel kezelt csoportban, míg a placebóval kezelt csoportban nem jelentettek ilyen esetet.

HCC
A III. fázisú REFLECT vizsgálatban (lásd 5.1 pont) 1 PRES eseményről (2. súlyossági fokú) számoltak be a lenvatinibbel kezelt betegcsoportban.

A klinikai vizsgálatok során 1823, monoterápiában alkalmazott lenvatinibbel kezelt beteg közül 5 esetben (0,3%) fordult elő PRES (0,2% volt 3. vagy 4. súlyossági fokú), amely mindegyik esetben rendeződött a kezelés és/vagy az adagolás megszakítása vagy végleges leállítása után.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek csoportjában 1 PRES esemény volt (1. súlyossági fokú). Ebben az esetben a lenvatinib‑kezelést megszakították.

RCC
A lenvatinib + everolimusz kezelésben részesülő összesített RCC‑populációban 1 PRES eseményről (2. súlyossági fokú) számoltak be, ami 1,3 hónapos kezelés után következett be, és ami miatt nem volt szükség sem dózismódosításra, sem a kezelés abbahagyására.

Hepatotoxicitás (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) a leggyakrabban jelentett, májjal kapcsolatos mellékhatások az alábbiak voltak: hypoalbuminaemia (9,6% lenvatinib vs. 1,5% placebo), emelkedett májenzimszintek – köztük az emelkedett glutamát-piruvát-transzamináz-szint (7,7% lenvatinib vs. 0 placebo) és az emelkedett glutamát-oxálacetát-transzamináz-szint (6,9% lenvatinib vs. 1,5% placebo) –, továbbá az emelkedett bilirubinszint (1,9% lenvatinib vs. 0 placebo). A májjal kapcsolatos reakciók fellépéséig eltelt medián idő a lenvatinibbel kezelt betegeknél 12,1 hét volt. 3. súlyossági fokú vagy súlyosabb, májjal kapcsolatos reakciók (köztük egy esetben 5. súlyossági fokú májelégtelenség) a lenvatinibbel kezelt betegek 5,4%‑ánál léptek fel, szemben a placebóval kezelt betegek 0,8%‑os arányával. A hepaticus reakciók a betegek 4,6%‑ánál vezettek az adagolás megszakításához, 2,7%‑ánál dóziscsökkentéshez és 0,4%‑ánál a kezelés végleges leállításához.

A lenvatinibbel kezelt 1166 beteg között 3 esetben (0,3%) fordult elő májelégtelenség, ami az összes esetben halálos kimenetelű volt. Az egyik eset olyan betegnél fordult elő, akinek nem volt májmetasztázisa. Akut hepatitises eset is előfordult egy olyan betegnél, akinek nem volt májmetasztázisa.

HCC
A III. fázisú REFLECT vizsgálatban (lásd 5.1 pont) a leggyakrabban jelentett hepatotoxicitási mellékhatások az alábbiak voltak: a vér emelkedett bilirubinszintje (14,9%), emelkedett glutamát-oxálacetát-transzamináz-szint (13,7%), emelkedett glutamát-piruvát-transzamináz-szint (11,1%), hypoalbuminaemia (9,2%), hepaticus encephalopathia (8,0%), emelkedett gamma-glutamil-transzferáz-szint (7,8%) és a vér emelkedett alkalikusfoszfatáz-szintje (6,7%). A hepatotoxikus mellékhatások kialakulásáig eltelt medián idő 6,4 hét volt. A lenvatinibbel kezelt betegek 26,1%‑ánál fordultak elő 3. súlyossági fokú vagy súlyosabb hepatotoxikus reakciók. Májelégtelenség (beleértve a halálos kimenetelű eseményeket is, 12 betegnél) a betegek 3,6%‑ánál fordult elő (ezek mindegyike ≥ 3. súlyossági fokú volt). Hepaticus encephalopathia (beleértve a halálos kimenetelű eseményeket is, 4 betegnél) a betegek 8,4%‑ánál fordult elő (ezek 5,5%‑a volt ≥ 3. súlyossági fokú). A lenvatinibet kapó csoportban 17 (3,6%) haláleset következett be hepatotoxicitás miatt, a szorafenibet kapó csoportban pedig 4 (0,8%). Hepatotoxicitással összefüggő mellékhatások a lenvatinibbel kezelt betegek 12,2%‑ánál vezettek az adagolás megszakításához, 7,4%‑ánál a dózis csökkentéséhez, és 5,5%‑ánál a kezelés leállításához.

Több klinikai vizsgálatban, amelyekben 1327 beteg kapott lenvatinib-monoterápiát a HCC‑től eltérő indikációban, májelégtelenségről (halálos kimenetelű eseményeket is beleértve) 4 betegnél (0,3%), májkárosodásról 2 betegnél (0,2%), akut hepatitisről 2 betegnél (0,2%), hepatocellularis károsodásról 1 betegnél (0,1%) számoltak be.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 33,7%‑ánál jelentettek hepatotoxicitást, és 3. súlyossági fokú vagy súlyosabb reakciók a betegek 12,1%‑ánál fordultak elő. A hepatotoxicitás fellépéséig eltelt medián idő 56,0 nap volt. A lenvatinib‑kezelés megszakítása betegek 5,2%‑ánál, a dózis csökkentése 3,0%‑ánál, és a kezelés leállítása 1,2%‑ánál fordult elő.

RCC
A CLEAR vizsgálatban (lásd 5.1 pont) a lenvatinib + pembrolizumab kombinációval kezelt csoportban a leggyakrabban jelentett, májjal kapcsolatos mellékhatások a következők voltak: emelkedett májenzimszintek, például emelkedett glutamát-piruvát-transzamináz-szint (11,9%), emelkedett glutamát-oxálacetát-transzamináz-szint (11,1%) és a vér emelkedett bilirubinszintje (4,0%). Ugyanezek az események jelentkeztek a szunitibbel kezelt csoportban is az alábbi gyakorisággal: emelkedett glutamát-piruvát-transzamináz-szint 10,3%, emelkedett glutamát-oxálacetát-transzamináz-szint 10,9%, illetve a vér emelkedett bilirubinszintje 4,4%. A májjal kapcsolatos események fellépéséig eltelt medián idő a lenvatinib + pembrolizumab kombinációval kezelt csoportban 3,0 hónap (bármilyen súlyossági fok), a szunitibbel kezelt csoportban pedig 0,7 hónap volt. A hepatotoxicitási események expozícióval korrigált gyakorisága a lenvatinib + pembrolizumab kombinációval kezelt csoportban 0,39 epizód/betegév, a szunitibbel kezelt csoportban pedig 0,46 epizód/betegév volt.
3. súlyossági fokú, májjal kapcsolatos reakciók a lenvatinib + pembrolizumab kombinációval kezelt betegek 9,9%‑ánál, a szunitibbel kezelt betegek 5,3%‑ánál léptek fel. A májjal kapcsolatos reakciók a betegek 8,5%‑ánál a lenvatinib‑kezelés felfüggesztéséhez, illetve 4,3%‑ánál dóziscsökkentéshez, 1,1%‑ánál pedig a lenvatinib‑kezelés leállításához vezettek.

A lenvatinib + everolimusz kezelésben részesülő összesített RCC‑populációban a leggyakrabban jelentett májjal kapcsolatos mellékhatás a májenzimszintek emelkedése volt, beleértve a glutamát-piruvát-transzamináz- (11,9%), a glutamát-oxálacetát-transzamináz- (11,4%) és a gamma-glutamil-transzferáz-szint emelkedését (2,7%). A lenvatinib + everolimusz kombinációval kezelt betegek 6,1%‑ánál fordultak elő 3. súlyossági fokú, májjal kapcsolatos reakciók. Azon betegek körében, akiknél gyűjtöttek adatot az egyéni gyógyszerelés módosításáról, a hepatotoxicitást mutató betegek 6,0%‑ánál került sor a lenvatinib dózisának módosítására (2,8%‑nál dóziscsökkentés és 4,2%‑nál kezelésmegszakítás történt), és a hepatotoxicitás a betegek 0,9%‑ánál vezetett a kezelés végleges abbahagyásához. A lenvatinib + everolimusz kombinációval kezelt betegeknél a májjal kapcsolatos reakciók megjelenéséig eltelt medián idő 1,8 hónap volt.

Artériás thromboembolia (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) artériás thromboemboliás eseményt jelentettek a lenvatinibbel kezelt betegek 5,4%‑ánál és a placebocsoport betegeinek 2,3%‑ánál.

HCC
A III. fázisú REFLECT vizsgálatban (lásd 5.1 pont) a lenvatinibbel kezelt betegek 2,3%‑ánál számoltak be artériás thromboemboliás eseményekről.

A klinikai vizsgálatok során 1823, monoterápiában alkalmazott lenvatinibbel kezelt beteg körében 10 esetben (0,5%) fordult elő halálos kimenetelű artériás thromboembolia (5 esetben myocardialis infarctus és 5 esetben cerebrovascularis történés).

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 3,7%‑ánál jelentettek artériás thromboemboliát, és 3. súlyossági fokú vagy súlyosabb reakciók a betegek 2,2%‑ánál fordultak elő. Az artériás thromboembolia fellépéséig eltelt medián idő 59,0 nap volt. A lenvatinib‑kezelés megszakítása a betegek 0,2%‑nál, leállítása 2,0%‑ánál fordult elő.

RCC
A CLEAR vizsgálatban (lásd 5.1 pont), a lenvatinib + pembrolizumab kombinációval kezelt csoportban a betegek 5,4%‑ánál jelentettek artériás thromboemboliás eseményt (melyek közül 3,7% volt ≥ 3. súlyossági fokú), míg az a szunitibbel kezelt csoportban a betegek 2,1%‑ánál jelentkezett (ebből 0,6% volt ≥ 3. súlyossági fokú). Egyik esemény sem volt halálos kimenetelű. Az artériás tromboemboliás események expozícióval korrigált gyakorisága a lenvatinib + pembrolizumab kombinációval kezelt csoportban 0,04 epizód/betegév, a szunitibbel kezelt csoportban pedig 0,02 epizód/betegév volt. A leggyakrabban jelentett artériás tromboemboliás esemény a lenvatinib + pembrolizumab kombinációval kezelt csoportban a myocardialis infarctus volt (3,4%). A szunitibbel kezelt csoportban egy myocardialis infarctusos eset fordult elő (0,3%). A lenvatinib + pembrolizumab kombinációval kezelt csoportban az artériás tromboemboliás események fellépéséig eltelt medián idő 10,4 hónap volt.

A lenvatinib + everolimusz kombinációs kezelésben részesülő, összesített RCC‑populációban a betegek 2,7%‑ánál jelentettek artériás thromboemboliás eseményt (2,2% volt ≥ 3‑as súlyossági fokú). Azon betegek körében, akiknél gyűjtöttek adatot az egyéni gyógyszerelés módosításairól, az artériás thromboemboliás eseményt elszenvedő betegek 0,6%‑ánál került sor a lenvatinib dózisának módosítására (0,6%‑nál kezelésmegszakítás történt), és az artériás thromboemboliás esemény a betegek 1,5%‑ánál vezetett a kezelés végleges abbahagyásához. A lenvatinib + everolimus kombinációval kezelt csoportban a leggyakrabban jelentett artériás thromboemboliás esemény a myocardialis infarctus volt (1,3%). A lenvatinib + everolimusz-kombinációval kezelt betegeknél az artériás thromboemboliás események megjelenéséig eltelt medián idő 6,8 hónap volt.

Vérzés (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) vérzést jelentettek a lenvatinibbel kezelt betegek 34,9%‑ánál (1,9% volt ≥ 3. súlyossági fokú), míg a placebóval kezeltek csoportjában a betegek 18,3%‑ánál (3,1% volt ≥ 3. súlyossági fokú). Azok a reakciók, amelyek a placebóhoz képest legalább 0,75%‑kal nagyobb incidenciával fordultak elő, a következők voltak: epistaxis (11,9%), haematuria (6,5%), véraláfutás (4,6%), fogínyvérzés (2,3%), haematochezia (2,3%), végbélvérzés (1,5%), haematoma (1,1%), aranyeres vérzés (1,1%), laryngealis vérzés (1,1%), petechiák (1,1%) és intracranialis tumorból származó vérzés (0,8%). Ebben a vizsgálatban 1 esetben lépett fel halálos kimenetelű intracranialis vérzés a 16 olyan beteg közül, akik lenvatinibet kaptak, és a vizsgálat kezdetén központi idegrendszeri metasztázisuk volt.

A vérzés első fellépéséig eltelt medián idő a lenvatinibbel kezelt betegeknél 10,1 hét volt. A lenvatinibbel és a placebóval kezelt betegek között nem figyeltek meg különbséget a súlyos reakciók (3,4% vs. 3,8%), a kezelés idő előtti leállításához vezető reakciók (1,1% vs. 1,5%), illetve az adagolás megszakításához (3,4% vs. 3,8%) vagy a dózis csökkentéséhez (0,4% vs. 0) vezető reakciók incidenciájában.

HCC
A III. fázisú REFLECT vizsgálatban (lásd 5.1 pont) a betegek 24,6%‑ánál számoltak be vérzésről, amelyből 5,0% volt ≥ 3. súlyossági fokú. 3. súlyossági fokú reakciók a betegek 3,4%‑ánál, 4. súlyossági fokú reakciók 0,2%‑ánál alakultak ki, továbbá 7 betegnél (1,5%) 5. súlyossági fokú reakció alakult ki, beleértve a cerebralis haemorrhagiát, a gastrointestinalis traktus felső részében jelentkező vérzést, bélrendszeri vérzést és a daganatból származó vérzést. Az első vérzés kialakulásig eltelt medián idő 11,9 hét volt. Vérzéses esemény a betegek 3,2%‑ánál vezetett az adagolás megszakításához, 0,8%‑ánál a dózis csökkentéséhez és 1,7%‑ánál a kezelés abbahagyásához.

A klinikai vizsgálatokban a HCC‑től eltérő indikációban monoterápiaként lenvatinibet kapó 1327 beteg közül a betegek 2%‑ánál számoltak be 3. súlyossági fokú vagy súlyosabb vérzésről, 3 betegnél (0,2%) lépett fel 4. súlyossági fokú vérzés, és 8 betegnél (0,6%) jelentkezett 5. súlyossági fokú reakció, köztük artériás vérzés, haemorrhagiás stroke, intracranialis vérzés, intracranialis tumorból származó vérzés, haematemesis, melaena, haemoptoe és tumorvérzés.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 24,4%‑ánál jelentettek vérzést, és 3. súlyossági fokú vagy súlyosabb reakciók a betegek 3,0%‑ánál fordultak elő. A vérzés fellépéséig eltelt medián idő 65,0 nap volt. A lenvatinib‑kezelés megszakítása betegek 1,7%‑ánál, a dózis csökkentése 1,2%‑ánál, és a kezelés leállítása 1,7%‑ánál fordult elő.

RCC
A lenvatinib + everolimusz kezelésben részesülő összesített RCC‑populációban a betegek 28,6%‑ánál jelentettek vérzéses eseményeket (3,2% volt ≥ 3‑as súlyossági fokú). Azon betegek körében, akiknél gyűjtöttek adatot az egyéni gyógyszerelés módosításáról, a vérzést elszenvedő betegek 4,9%‑ánál került sor a lenvatinib dózisának módosítására (4,2%‑nál kezelésmegszakítás és 0,8%‑nál dóziscsökkentés történt), és a vérzés a betegek 0,6%‑ánál vezetett a kezelés végleges abbahagyásához. A lenvatinib + everolimusz kombinációval kezelt csoportban a leggyakrabban jelentett vérzéses esemény az epistaxis (19,4%) és a haematuria (4,2%) volt. A lenvatinib + everolimusz kombinációval kezelt betegeknél a vérzéses események megjelenéséig eltelt medián idő 1,9 hónap volt.

Hypocalcaemia (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) a lenvatinibbel kezelt betegek 12,6%‑ánál jelentettek hypocalcaemiát, ezzel szemben a placebokaron egyetlen esetben sem. A hypocalcaemia fellépéséig eltelt medián idő a lenvatinibbel kezelt betegeknél 11,1 hét volt. 3. vagy 4. súlyossági fokú reakciók a lenvatinibbel kezelt betegek 5,0%‑ánál léptek fel, ezzel szemben a placebóval kezelt csoportban egy betegnél sem. A legtöbb reakció szupportív kezelést követően rendeződött anélkül, hogy az adagolás megszakítására (erre a betegek 1,5%‑ánál került sor) vagy dóziscsökkentésre (erre a betegek 1,1%‑ánál került sor) lett volna szükség; illetve egy, 4. súlyossági fokú hypocalcaemiát mutató betegnél végleg leállították a kezelést.

HCC
A III. fázisú REFLECT vizsgálatban (lásd 5.1 pont) hypocalcaemiáról számoltak be a lenvatinibbel kezelt betegek 1,1%‑ánál, és 0,4%‑nál fordultak elő 3. súlyossági fokú reakciók. A lenvatinib adagolásának hypocalcaemia miatti megszakítására egy betegnél (0,2%) került sor, és nem történt dóziscsökkentés, sem a kezelés leállítása.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 3,9%‑ánál fordult elő hypocalcaemia, és 3. súlyossági fokú vagy annál súlyosabb reakciók a betegek 1,0%‑ánál fordultak elő. A hypocalcaemia fellépéséig eltelt medián idő 148,0 nap volt. A lenvatinib adagolásának módosításáról nem érkezett jelentés.

RCC
A lenvatinib + everolimusz kezelésben részesülő összesített RCC‑populációban a betegek 4,8%‑ánál jelentettek hypocalcaemiát (1,1% volt ≥ 3‑as súlyossági fokú). Azon betegek körében, akiknél gyűjtöttek adatot az egyéni gyógyszerelés módosításáról, a hypocalcaemiás betegek 0,8%‑ánál módosították a lenvatinib dózisát (0,6%‑nál az adagolás megszakítása és 0,4%‑nál a dózis csökkentése történt), és a hypocalcaemia miatt nem volt szükség a kezelés végleges abbahagyására. A lenvatinib + everolimusz kombinációval kezelt betegeknél a hypocalcaemia megjelenéséig eltelt medián idő 2,9 hónap volt.

Gastrointestinalis perforatio és fistulaképződés (lásd 4.4 pont)

DTC
A pivotális, III. fázisú SELECT-vizsgálatban (lásd 5.1 pont) gastrointestinalis perforatióról vagy fistulaképződésről a lenvatinibbel kezelt betegek 1,9%‑ánál, míg a placebocsoportban a betegek 0,8%‑ánál számoltak be.

HCC
A III. fázisú REFLECT vizsgálatban (lásd 5.1 pont) a lenvatinibbel kezelt betegek 1,9%‑ánál számoltak be gastrointestinalis perforatióról vagy fistulaképződésről.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 2,5%‑ánál jelentettek fistulaképződési eseményeket, és 3. súlyossági fokú vagy súlyosabb reakciók a betegek 2,5%‑ánál fordultak elő. A fistulaképődés fellépéséig eltelt medián idő 117,0 nap volt. A lenvatinib adagolásának leállítása a betegek 1,0%‑ánál fordult elő. Gastrointestinalis perforatiós eseményeket a lenvatinib + pembrolizumabbal kezelt betegek 3,9%‑ánál, és 3. súlyossági fokú vagy súlyosabb reakciókat 3,0%‑ánál jelentettek. A reakcó fellépéséig eltelt medián idő 42 nap volt. A lenvatinib‑kezelés megszakítása a betegek 0,5%‑ánál, a kezelés leállítása 3%‑ánál fordult elő.

RCC
A lenvatinib + everolimusz kezelésben részesülő összesített RCC‑populációban a betegek 3,7%‑ánál jelentettek GI perforációs eseményt (2,9% volt ≥ 3‑as súlyossági fokú). Azon betegek körében, akiknél gyűjtöttek adatot az egyéni gyógyszerelés módosításáról, a GI perforációt elszenvedő betegek 2,1%‑ánál került sor a lenvatinib dózisának módosítására (1,5%‑nál kezelésmegszakítás és 0,6%‑nál dóziscsökkentés történt), és a GI perforáció a betegek 1,1%‑ánál vezetett a kezelés végleges abbahagyásához. A lenvatinib + everolimusz kombinációval kezelt betegeknél a GI perforáció megjelenéséig eltelt medián idő 3,6 hónap volt.

A lenvatinib + everolimusz kezelésben részesülő összesített RCC‑populációban a betegek 1,0%‑ánál jelentettek fistulaképződéses eseményeket (0,5% volt ≥ 3‑as súlyossági fokú). Azon betegek körében, akiknél gyűjtöttek adatot az egyéni gyógyszerelés módosításáról, a GI perforációt elszenvedő betegek 0,8%‑ánál került sor a lenvatinib dózisának módosítására (0,8%‑nál kezelésmegszakítás), és a GI perforáció a betegek 0,4%‑ánál vezetett a kezelés végleges abbahagyásához. A lenvatinib + everolimusz kombinációval kezelt betegeknél a fistulaképződéses események megjelenéséig eltelt medián idő 3,7 hónap volt.

Nem gastrointestinalis típusú fistulák (lásd 4.4 pont)

A lenvatinib alkalmazása fistulaképződés eseteivel járt, köztük halálos kimenetelű reakciók is voltak. A gyomron és a beleken kívül egyéb testrészeket érintő fistulaképződést jelentettek különféle javallatokban. A reakciókról különböző időpontokban, a lenvatinib alkalmazásának megkezdése után két hét – több mint 1 év elteltévél számoltak be; a latencia medián időtartama körülbelül 3 hónap volt.

A QT‑intervallum megnyúlása (lásd 4.4 pont)

DTC
A pivotális, III. fázisú SELECT vizsgálatban (lásd 5.1 pont) a QT-/QTc‑intervallum megnyúlásáról a lenvatinibbel kezelt betegek 8,8%‑ánál, míg a placebocsoportban a betegek 1,5%‑ánál számoltak be. Az 500 ms‑ot meghaladó QT‑intervallum-megnyúlás incidenciája 2% volt a lenvatinibbel kezelt betegeknél, ezzel szemben a placebocsoportban nem számoltak be ilyen esetről.

HCC
A III. fázisú REFLECT vizsgálatban (lásd 5.1 pont) a lenvatinibbel kezelt betegek 6,9%‑ánál számoltak be a QT-/QTc-intervallum megnyúlásáról. Az 500 ms‑nál nagyobb QTcF‑megnyúlás incidenciája 2,4% volt.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 3,9%‑ánál jelentették a QT‑intervallum megnyúlását, és 3. súlyossági fokú vagy  súlyosabb reakciók a betegek 0,5%‑ánál fordultak elő. A QT‑intervallum megnyúlásának fellépéséig eltelt medián idő 115,5 nap volt. A lenvatinib‑kezelés megszakítása a betegek 0,2%‑ánál, a dózis csökkentése 0,5%‑ánál fordult elő.

RCC
A lenvatinib + everolimusz kezelésben részesülő összesített RCC‑populációban a lenvatinib + everolimusszal kezelt csoportban a betegek 9,8%‑ánál jelentettek 60 ms‑nál nagyobb QTcF‑intervallum-megnyúlást. Az 500 ms‑nál nagyobb QTc‑intervallum-megnyúlás incidenciája 3,3% volt a lenvatinib + everolimusz kombinációval kezelt csoportban. A lenvatinib + everolimusszal kezelt betegeknél a QT‑intervallum megnyúlásáig eltelt medián idő 3,0 hónap volt.

A thyroideastimuláló hormon emelkedett szintje a vérben (lásd 4.4 pont)

DTC
A pivotális III. fázisú SELECT vizsgálatban (lásd 5.1 pont) az összes beteg 88%‑ánál volt a kiindulási TSH‑szint 0,5 mU/l vagy ennél kevesebb. Azoknál a betegeknél, akiknél normális volt a kiindulási TSH‑szint, a vizsgálat kezdetét követően a TSH 0,5 mU/l fölé emelkedését a lenvatinibbel kezelt betegek 57%‑ánál figyelték meg, szemben a placebóval kezelt betegek 14%‑os arányával.

HCC
A III. fázisú REFLECT vizsgálatban (lásd 5.1 pont) a betegek 89,6%‑ának volt a kiindulási TSH‑szintje a normálérték felső határa alatt. A TSH szintjének a normálérték felső határa fölé emelkedését a lenvatinibbel kezelt betegek 69,6%‑ánál figyelték meg a vizsgálat megkezdését követően.

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 68,2%‑ánál jelentettek hypothyreosist, és 3. súlyossági fokú vagy annál súlyosabb reakciók a betegek 1,2%‑ánál fordultak elő. A hypothyreosis fellépéséig eltelt medián idő 62,0 nap volt. A lenvatinib‑kezelés megszakítása a betegek 2,2%‑ánál, a dózis csökkentése 0,7%‑ánál fordult elő.

A vér emelkedett TSH‑szintjét a lenvatinib + pembrolizumabbal kezelt betegek 12,8%‑ánál jelentették, és egyetlen betegnél sem jelentettek 3. súlyossági fokú vagy annál súlyosabb reakciót. A kezelés felfüggesztése a betegek 0,2%‑ánál fordult elő.

RCC
A CLEAR vizsgálatban (lásd 5.1 pont) a lenvatinib + pembrolizumab kombinációval kezelt csoportban a betegek 47,2%‑ánál, a szunitinibbel kezelt csoportban pedig a betegek 26,5%‑ánál alakult ki hypothyreosis. A hypothyreosis expozícióval korrigált gyakorisága a lenvatinib + pembrolizumab kombinációval kezelt csoportban 0,39 epizód/betegév, a szunitibbel kezelt csoportban pedig 0,33 epizód/betegév volt. Általánosságban, a lenvatinib + pembrolizumab kombinációval kezelt csoportban a hypothyreosissal kapcsolatos események többsége 1. vagy 2. súlyossági fokú volt. 3. súlyosságúi fokú eseményt a lenvatinib + pembrolizumab kombinációval kezelt csoportban a betegek 1,4%‑ánál jelentettek, míg a szunitibbel kezelt csoportban nem fordult elő ilyen eset. A kiinduláskor a lenvatinib + pembrolizumab kombinációval kezelt csoportban a betegek 90,0%‑ánál, illetve a szunitibbel kezelt csoportban a betegek 93,1%‑ánál volt a TSH kiindulási szintje a normálérték felső határán vagy az alatt. A későbbiekben a lenvatinib +  pembrolizumab kombinációval kezelt betegek 85,0%‑ánál a normálérték felső határa fölé emelkedő TSH-szint volt megfigyelhető, míg a szunitinibbel kezelt betegek esetén ez 65,6%‑nál fordult elő. A lenvatinib + pembrolizumab kombinációval kezelt betegeknél a hypothyreosissal kapcsolatos események következtében a betegek 2,6%‑ánál került sor a lenvatinib dózisának módosítására (dóziscsökkentés vagy a kezelés felfüggesztése), illetve 1 beteg esetén a lenvatinib‑kezelés végleges leállítására került sor.

A lenvatinib + everolimusz kezelésben részesülő összesített RCC‑populációban a betegek 24,1%‑ánál hypothyreosis lépett fel. Általánosságban elmondható, hogy a hypothyreosisos események többsége 1. vagy 2. súlyossági fokú volt. A lenvatinib + everolimusz-kombinációval kezelt betegek 0,3%‑ánál jelentettek 3. súlyossági fokú hypothyreosist. A lenvatinib + everolimusz kombinációval kezelt betegeknél a hypothyreosis megjelenéséig eltelt medián idő 2,7 hónap volt. Kiinduláskor a lenvatinib + everolimusz kombinációval kezelt csoportban a betegek 83,0%‑ánál volt a TSH‑szint a normálérték felső határán vagy az alatt. A kiindulás után a lenvatinib + everolimusz kombinációval kezelt betegek 71,3%‑ánál figyeltek meg a normálérték felső határát meghaladó TSH‑szint-emelkedést. Azon betegek körében, akiknél gyűjtöttek adatot az egyéni gyógyszerelés módosításáról, a hypothyreosis a betegek 1,3%‑ánál vezetett a lenvatinib dózismódosításához (0,4%‑nál a dózis csökkentéséhez; 0,9%‑nál a kezelés megszakításához). A kezelés abbahagyásáról nem számoltak be.

Hasmenés (lásd 4.4 pont)

DTC
A pivotális, III. fázisú SELECT vizsgálatban (lásd 5.1 pont) hasmenésről a betegek 67,4%‑ánál számoltak be a lenvatinibbel kezelt csoportban (9,2% volt ≥ 3. súlyossági fokú), míg a placebóval kezelt csoportban a betegek 16,8%‑ánál (egyetlen esetben sem volt ≥ 3. súlyossági fokú).

HCC
A III. fázisú REFLECT vizsgálatban (lásd 5.1 pont) a lenvatinibbel kezelt betegek 38,7%‑ánál számoltak be hasmenésről (4,2% volt ≥ 3. súlyossági fokú).

EC
A III. fázisú 309‑es vizsgálatban (lásd 5.1 pont) a lenvatinib + pembrolizumabbal kezelt betegek 54,2%‑ánál jelentettek hasmenést (7,6% volt 3. súlyossági fokú vagy súlyosabb). A lenvatinib‑kezelés megszakítása a betegek 10,6%‑ánál, a dózis csökkentése 11,1%‑ánál, és a kezelés leállítása 1,2%‑ánál fordult elő.

RCC
A lenvatinib + everolimusz kezelésben részesülő összesített RCC‑populációban a betegek 69,0%‑ánál jelentettek hasmenést (13,8% volt ≥ 3. súlyossági fokú). Azon betegek körében, akiknél gyűjtöttek adatot az egyéni gyógyszerelés módosításáról, a betegek 30,4%‑ánál volt szükséges a lenvatinib‑dózis módosítása (17,7% kezelésmegszakítás és 19,6% dóziscsökkentés), és a betegek 0,6%‑ánál hagyták abba végleg a kezelést.

Gyermekek és serdülők

A 207‑es, 216‑os, 230‑as és 231‑es, gyermekek és serdülők körében végzett vizsgálatban (lásd 5.1 pont) a lenvatinib mind monoterápiaként, mind – akár ifoszfamiddal és etopoziddal, akár everolimusszal – kombinációban való alkalmazásának általános biztonságossági profilja megegyezett a lenvatinibbel kezelt felnőtteknél megfigyelttel.

A relabáló/refrakter osteosarcomában szenvedő betegeknél nagyobb gyakorisággal jelentették a pneumothorax előfordulását, mint a DTC‑ben, HCC‑ben, RCC‑ben és EC‑ben szenvedő felnőtteknél. A 207‑es vizsgálatban a 6, lenvatinib‑monoterápiában részesülő betegnél (10,9%) és 7, ifoszfamiddal és etopoziddal kombinált lenvatinib‑kezelésben részesülő betegnél (16,7%) fordult elő pneumothorax. Összességében 2 beteg hagyta abba a vizsgálati kezelést pneumothorax miatt. A 230‑as vizsgálatban összesen 14 betegnél számoltak be pneumothorax előfordulásáról (11 beteg [28,2%] lenvatinib + ifoszfamid + etopozid kezelésben részesült, 3 beteg [7,7%] pedig ifoszfamid + etopozid kezelést kapott). A 216‑os vizsgálatban pneumothorax előfordulásáról számoltak be 3 olyan betegnél (4,7%), akik Ewing sarcomában, rhabdomyosarcomában (RMS), illetve Wilms‑tumorban szenvedtek; mindhárom betegnél tüdőmetasztázis állt fenn a kiinduláskor. A 231‑es vizsgálatban pneumothorax előfordulásáról számoltak be 7 olyan betegnél (5,5%), akik orsósejtes sarcomában, differenciálatlan sarcomában, RMS‑ben, malignus perifériás ideghüvelytumorban, synovialis sarcomában, orsósejtes carcinomában, illetve malignus fibromixoid osszifikáló tumorban szenvedtek; mind a 7 betegnél tüdőmetasztázis, illetve a mellkasfalban vagy a pleuralis üregben fennálló primer betegség volt jelen a kiinduláskor. A 216‑os, 230‑as és 231‑es vizsgálatban egyetlen beteg sem hagyta abba a vizsgálati kezelést pneumothorax miatt. Úgy tűnt, hogy a pneumothorax előfordulása elsősorban a tüdőáttétekhez és az alapbetegséghez kapcsolódott.

A 207‑es vizsgálat monoterápiásdózis-kereső kohorszban a leggyakrabban (≥ 40%) jelentett mellékhatások az alábbiak voltak: étvágycsökkenés, hasmenés, hypothyreosis, hányás, hasi fájdalom, láz, hypertensio és a testtömegcsökkenés; a relabáló vagy refrakter osteosarcomában szenvedő betegek monoterápiás, kiterjesztett kohorszban pedig a leggyakrabban (≥ 40%) jelentett mellékhatás az étvágycsökkenés, a fejfájás, a hányás, a hypothyreosis és a proteinuria volt.

A 207‑es vizsgálat kombinációsdózis-kereső kohorszban a leggyakrabban (≥ 50%) jelentett mellékhatások az alábbiak voltak: hányás, anaemia, hányinger, hasmenés, hypothyreosis, hasi fájdalom, arthralgia, epistaxis, neutropenia, székrekedés, fejfájás és végtagfájdalom; a kombinációs, kiterjesztett kohorszban pedig a leggyakrabban (≥ 50%) jelentett mellékhatás az anaemia, a hányinger, a csökkent fehérvérsejtszám, a hasmenés, a hányás és a csökkent vérlemezkeszám volt.

A 216‑os vizsgálat 1. fázisában (kombinációsdózis-kereső kohorsz) a leggyakrabban (≥ 40%) jelentett mellékhatás a hypertensio, a hypothyreosis, a hypertriglyceridaemia, a hasi fájdalom és a hasmenés volt; a 2. fázisban (kombinációs, kiterjesztett kohorsz) pedig a leggyakrabban (≥ 35%) jelentett mellékhatások az alábbiak voltak: hypertriglyceridaemia, proteinuria, hasmenés, csökkent lymphocytaszám, csökkent fehérvérsejtszám, emelkedett vérkoleszterinszint, fáradtság és csökkent vérlemezkeszám.

Az OLIE vizsgálatban (230‑as vizsgálat) a leggyakrabban (≥ 35%) jelentett mellékhatások az alábbiak voltak: hypothyreosis, anaemia, hányinger, csökkent vérlemezkeszám, proteinuria, hányás, hátfájás, lázas neutropenia, hypertensio, székrekedés, hasmenés, csökkent neutrofilszám és láz.

A 231‑es vizsgálatban a leggyakrabban (≥ 15%) jelentett mellékhatás a hypothyreosis, a hypertensio, a proteinuria, az étvágycsökkenés, a hasmenés és a csökkent vérlemezkeszám volt.

Egyéb különleges betegcsoportok

Idősek

DTC
A 75 éves és idősebb betegeknél nagyobb valószínűséggel alakult ki 3. vagy 4. súlyossági fokú hypertensio, proteinuria, étvágycsökkenés és dehidráció.

HCC
A 75 éves és idősebb betegeknél nagyobb valószínűséggel alakult ki hypertensio, proteinuria, étvágycsökkenés, asthenia, kiszáradás, szédülés, rossz közérzet, perifériás ödéma, pruritus és hepaticus encephalopathia.
Hepaticus encephalopathia több mint kétszer nagyobb incidenciával fordult elő a ≥ 75 éves betegeknél (17,2%), mint a < 75 éveseknél (7,1%). A hepaticus encephalopathia esetében összefüggést lehetett felfedezni a vizsgálat elkezdésekor észlelt nemkívánatos betegségjellemzőkkel, illetve az egyidejűleg szedett gyógyszerek alkalmazásával. Ebben a korcsoportban artériás thromboemboliás események is nagyobb incidenciával fordultak elő.

EC
A 75 éves vagy idősebb betegeknél valószínűbb volt a húgyúti fertőzés és a 3. súlyossági fokú vagy annál súlyosabb hypertensio kialakulása (≥ 10%‑os növekedés a 65 év alattiakhoz képest).

RCC
A CLEAR vizsgálatban az idős betegeknél (≥ 75 év) nagyobb volt (≥ 10%‑os különbség) a proteinuria incidenciája, mint a fiatalabb betegeknél (< 65 év).

A lenvatinib + everolimusz kezelésben részesülő összesített RCC‑populációban az idős betegeknél (≥ 75 év) nagyobb (≥ 10%‑os különbség) volt a vérlemezkeszám-csökkenés, a testtömegcsökkenés, a proteinuria és a hypertensio incidenciája, mint a fiatalabb betegeknél (< 65 év).

Nem

DTC
Nőknél nagyobb volt a hypertensio (köztük a 3. vagy 4. súlyossági fokú hypertensio), a proteinuria és a PPE incidenciája, míg férfiaknál nagyobb volt a csökkent ejekciós frakció, a gastrointestinalis perforatio és a fistulaképződés incidenciája.

HCC
A nőknél nagyobb volt a hypertensio, a fáradtság, az EKG‑n észlelt QT‑megnyúlás és az alopecia incidenciája. A férfiaknál a dysphonia incidenciája volt nagyobb (26,5%), mint a nőknél (12,3%), valamint a testtömegcsökkenésé és a vérlemezkeszám-csökkenésé is. Májelégtelenséget kizárólag férfi betegeknél figyeltek meg.

RCC
A CLEAR vizsgálatban a férfiaknál nagyobb volt (≥ 10%‑os különbség) a hasmenés incidenciája, mint a nőknél.

A lenvatinib + everolimusz kezelésben részesülő összesített RCC‑populációban a nőknél nagyobb (≥ 10%‑os különbség) volt a hányinger, a hányás, az asthenia és a hypertensio incidenciája, mint a férfiaknál.

Etnikai hovatartozás

DTC
Ázsiai betegeknél a fehér bőrű betegekhez képest nagyobb incidenciával (≥ 10% különbség) lépett fel perifériás oedema, hypertensio, fáradtság, PPE, proteinuria, stomatitis, thrombocytopenia és myalgia; míg a fehér bőrű betegek esetében nagyobb incidenciával lépett fel hasmenés, testtömegcsökkenés, hányinger, hányás, székrekedés, gyengeség, hasi fájdalom, végtagfájdalom és szájszárazság. A fehér bőrű betegekhez képest az ázsiai betegek nagyobb hányadánál kellett csökkenteni a lenvatinib dózisát; az első dóziscsökkentésig eltelt medián idő és a szedett átlagos napi dózis is kisebb volt az ázsiai betegek esetében, mint a fehér bőrű betegeknél.

HCC
Ázsiai betegeknél a fehér bőrű betegekhez képest nagyobb incidenciával lépett fel proteinuria, csökkent neutrofilszám, csökkent vérlemezkeszám, csökkent fehérvérsejtszám és PPE, míg a fehér bőrű betegeknél nagyobb incidenciával lépett fel fáradtság, hepaticus encephalopathia, akut vesekárosodás, szorongás, asthenia, hányinger, thrombocytopenia és hányás.

EC
Ázsiai betegeknél a fehér bőrű betegekhez képest nagyobb incidenciával (≥ 10% különbség) lépett fel anaemia, rossz közérzet, neutrofilszám-csökkenés, stomatitis, vérlemezkeszám-csökkenés, proteinuria és PPE; míg a fehér bőrű betegek esetében nagyobb incidenciával lépett fel nyálkahártya-gyulladás, hasi fájdalom, hasmenés, húgyúti fertőzés, testtömegcsökkenés, hypomagnesaemia, szédülés, gyengeség és fáradtság.

RCC
A CLEAR vizsgálatban az ázsiai betegeknél nagyobb volt (≥ 10%‑os különbség) a palmoplantaris erythrodysaesthesia szindróma, a proteinuria és a hypothyreosis (beleértve a vér emelkedett pajzsmirigyhormon-szintjét) incidenciája, mint a fehér bőrű betegeknél, ugyanakkor a fehér bőrű betegeknél nagyobb incidenciával fordult elő fáradtság, hányinger, arthralgia, hányás és asthenia.
A lenvatinib + everolimusz kezelésben részesülő összesített RCC‑populációban az ázsiai betegeknél a kaukázusi betegekhez képest nagyobb (≥ 10%‑os különbség) volt a hypothyreosis, a stomatitis, a vérlemezkeszám-csökkenés, a proteinuria, a dysphonia, a PPE és a hypertensio incidenciája, míg a kaukázusi betegeknél nagyobb volt a hányinger, az asthenia, a fáradtság és a hypercholesterinaemia incidenciája.

A vizsgálat kezdetén fennálló hypertonia

DTC
A vizsgálat kezdetén hypertoniás betegeknél nagyobb volt a 3. vagy 4. súlyossági fokú hypertensio, proteinuria, hasmenés és dehidráció incidenciája, és esetükben súlyosabb formában jelentkeztek az alábbiak: dehidráció, hypotensio, pulmonalis embolia, malignus pleuralis folyadékgyülem, pitvarfibrilláció és gastrointestinalis tünetek (hasi fájdalom, hasmenés, hányás).

RCC
A CLEAR vizsgálatban a vizsgálat kezdetén hypertoniás betegeknél nagyobb volt a proteinuria incidenciája, mint azoknál a betegeknél, akik a vizsgálat kezdetén nem voltak hypertoniásak.

A vizsgálat kezdetén fennálló diabetes

RCC
A lenvatinib + everolimusz kezelésben részesülő összesített RCC‑populációban a vizsgálat kezdetén diabetesben szenvedő betegeknél nagyobb volt a proteinuria incidenciája (≥ 10%‑os különbség), mint a vizsgálat kezdetén diabetesben nem szenvedő betegeknél.

Májkárosodás

DTC
A vizsgálat kezdetén májkárosodásban szenvedő betegeknél nagyobb volt a hypertensio és a PPE incidenciája, és nagyobb volt a 3. vagy 4. súlyossági fokú hypertensio, gyengeség, fáradtság és hypocalcaemia incidenciája, mint a normál májműködésű betegeknél.

HCC
A vizsgálat megkezdésekor 6‑os Child–Pugh-pontszámú betegeknél (a REFLECT vizsgálat résztvevői mintegy 20%‑ánál) nagyobb incidenciával lépett fel étvágycsökkenés, fáradtság, proteinuria, hepaticus encephalopathia és májelégtelenség, mint azoknál a betegeknél, akiknél a kiindulási Child–Pugh-pontszám 5 volt. Hepatotoxicitás-események és vérzéses események szintén nagyobb incidenciával léptek fel 6‑os Child–Pugh-pontszámú, mint az 5-ös Child‑Pugh-pontszámú betegeknél.

RCC
Májkárosodásban szenvedő RCC‑s betegekkel kapcsolatban kevés adat áll rendelkezésre.

Vesekárosodás

DTC
A vizsgálat kezdetén a vesekárosodásban szenvedő betegeknél nagyobb volt az alábbi, 3. vagy 4. súlyossági fokú mellékhatások incidenciája: hypertensio, proteinuria, fáradtság, stomatitis, perifériás oedema, thrombocytopenia, dehidráció, megnyúlt QT-intervallum, hypothyreosis, hyponatraemia, a thyreoideastimuláló hormon emelkedett vérszintje és pneumonia, a normál veseműködésű vizsgálati alanyokkal összehasonlítva. Ezeknél a betegeknél a vesét érintő reakciók is nagyobb gyakorisággal fordultak elő, és a májat érintő reakciók incidenciája tendenciaszerűen szintén nagyobb volt.

HCC
A vizsgálat megkezdésekor a vesekárosodásban szenvedő betegeknél nagyobb incidenciával lépett fel fáradtság, hypothyreosis, kiszáradás, hasmenés, étvágycsökkenés, proteinuria és hepaticus encephalopathia. Ezeknél a betegeknél nagyobb volt a renalis reakciók és az artériás thromboemboliás események incidenciája is.

RCC
A lenvatinib + everolimusz kezelésben részesülő RCC‑ben szenvedő betegek körében a vizsgálat kezdetén vesekárosodásban szenvedőknél nagyobb volt a thrombocytopenia vagy a vérlemezkeszám-csökkenés incidenciája a normál vesefunkciójú betegekhez képest.

60 kg‑nál kisebb testtömegű betegek

DTC
A kis testtömegű (< 60 kg) betegeknél nagyobb volt a PPE, a proteinuria és a 3. vagy 4. súlyossági fokú hypocalcaemia és hyponatraemia incidenciája, valamint tendenciaszerűen nagyobb volt a 3. vagy 4. súlyossági fokú étvágycsökkenés incidenciája is.

RCC
A lenvatinib + everolimusz kezelésben részesülő, RCC‑ben szenvedő betegek körében a kis testtömegű (< 60 kg) betegeknél nagyobb volt a vérlemezkeszám-csökkenés és a hypertensio incidenciája (≥ 10%‑os különbség).

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni.
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

A lenvatinib klinikailag vizsgált legnagyobb dózisa napi 32 mg és 40 mg volt. Klinikai vizsgálatok során előfordultak véletlen gyógyszerelési hibák, melyek 40‑48 mg‑os egyszeri dózis beadásához vezettek. Ezen dózisok mellett a leggyakrabban megfigyelt gyógyszermellékhatások a következők voltak: hypertensio, hányinger, hasmenés, fáradtság, stomatitis, proteinuria, fejfájás és a PPE súlyosbodása. Az ajánlott napi dózis 6‑10‑szeresének megfelelő egyszeri dózissal történt lenvatinib-túladagolás eseteiről is beszámoltak. Ezekben az esetekben a lenvatinib ismert biztonságossági profiljának megfelelő mellékhatások jelentkeztek (vagyis vese- és szívelégtelenség), vagy nem jelentkezett mellékhatás.

Tünetek és kezelés

A lenvatinib túladagolása esetén nincs specifikus antidotum. Feltételezhető túladagolás esetén a lenvatinib adagolását fel kell függeszteni, és szükség szerint megfelelő szupportív ellátást kell biztosítani.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: antineopláziás szerek, protein-kináz-gátlók, ATC-kód: L01EX08

A lenvatinib egy multikináz‑inhibitor, amely in vitro és in vivo főként antiangiogén jellemzőket mutatott, valamint in vitro modellekben a tumor növekedésének közvetlen gátlását is megfigyelték.

Hatásmechanizmus

A lenvatinib egy tirozin-kináz‑receptor- (RTK-) gátló, amely szelektíven gátolja a vascularis endothelialis növekedési faktor (vascular endothelial growth factor, VEGF) receptorok VEGFR1 (FLT1), VEGFR2 (KDR) és VEGFR3 (FLT4) típusának kinázaktivitását – az egyéb proangiogén és onkogén anyagcsereutakkal összefüggő RTK‑k, köztük a fibroblaszt növekedési faktor (fibroblast growth factor, FGF) receptorok FGFR1, 2, 3 és 4 típusának és a thrombocytaeredetű növekedési faktor (platelet derived growth factor, PDGF) receptorok PDGFRα, KIT és RET típusának gátlása mellett.

Továbbá a lenvatinib szelektív, közvetlen antiproliferatív hatást fejtett ki az aktivált FGFR-szignalizációtól függő hepatocellularis sejtvonalakon, ami az FGFR-szignalizáció lenvatinib általi gátlásának tulajdonítható.

Szingenikus egértumormodelleken a lenvatinib csökkentette a tumorasszociált makrofágok számát, növelte az aktivált citotoxikus T‑sejtek számát és nagyobb tumorellenes aktivitást mutatott egy anti‑PD‑1 monoklonális antitesttel való kombinációban, mint bármelyik kezelés önmagában.

A hypertensiót előidéző hatást feltehetően az erek endothelsejtjeiben található VEGFR2 gátlása mediálja, bár ezt közvetlenül a lenvatinibbel nem vizsgálták. A proteinuriát kiváltó hatást – bár ezt sem vizsgálták közvetlenül – vélhetően szintén a glomerulus podocytáiban található VEGFR1 és VEGFR2 downreguláció mediálja.

A hypothyreosist kiváltó hatás mechanizmusa nem teljesen tisztázott.

A lenvatinib + everolimusz kombináció fokozott antiangiogén és tumorellenes aktivitást mutatott, amit in vitro igazolt a humán endothelialis sejtproliferáció, az érképződés és a VEGF-jelátvitel csökkenése, a humán vesesejtes carcinoma egér xenograft modelljeiben pedig a tumorvolumen csökkenése. Ez a tumorellenes aktivitás nagyobb mértékű volt az egyes hatóanyagok önmagukban történő alkalmazásához képest.

A hypercholesterinaemia – a lenvatinib + everolimusz kombinációval történő kezelés melletti – rosszabbodásának hatásmechanizmusát nem vizsgálták közvetlen módon és nem tisztázták teljeskörűen.

A hasmenés – a lenvatinib + everolimusz kombinációval történő kezelés melletti – rosszabbodásának hátterében (bár nem vizsgálták közvetlenül) feltehetően a bélműködés zavara állhat, amely az egyes hatóanyagok hatásmechanizmusával kapcsolatos: a VEGF/VEGFR és a c‑KIT lenvatinib okozta gátlása és az mTOR/NHE3 everolimusz okozta gátlása történik együtt.

Klinikai hatásosság és biztonságosság

Radiojódra refrakter, differenciált pajzsmirigy carcinoma

A SELECT vizsgálat egy multicentrikus, randomizált, kettős vak, placebokontrollos vizsgálat volt, melyet 392, radiojódra refrakter, differenciált pajzsmirigy-carcinomában szenvedő beteg bevonásával végeztek, akiknél a bevonás előtt független módon, központilag értékelték a betegség 12 hónapon belüli (+ 1 hónapos ablak) progresszióját igazoló radiológiai leletet. A radiojód-refrakteritás a meghatározás szerint egy vagy több olyan mérhető laesiót jelentett, amelyeknél vagy hiányzott a jódfelvétel, vagy progresszió mutatkozott a radioaktívjód (RAI-) terápia ellenére, vagy a RAI kumulatív aktivitása meghaladta a 600 mCi‑t vagy a 22 GBq‑t, és az utolsó dózis alkalmazására a vizsgálatba belépést megelőzően legalább 6 hónappal került sor. A randomizációt földrajzi régió (Európa, Észak-Amerika és egyéb), a korábbi anti‑VEGF/VEGFR terápia (a betegek 0 vagy 1 korábbi anti‑VEGF/VEGFR terápiát kaphattak) és az életkor (≤ 65 év vagy > 65 év) szerint rétegezték. A fő hatásossági végpont a progressziómentes túlélés (progression‑free survival, PFS) volt, amelyet a vizsgálati besorolást nem ismerő, független radiológusok értékeltek a szolid tumorokra vonatkozó válaszértékelési kritériumok (Response Evaluation Criteria in Solid Tumours, RECIST) 1.1 verziójának alkalmazásával. A másodlagos hatásossági végpontok közé tartozott a teljes terápiásválasz-arány és a teljes túlélés. A placebokaron lévő betegek a betegség progressziójának igazolódásakor választhatták a lenvatinib‑kezelést.

A RECIST 1.1 kritériumok alapján mérhető betegséggel rendelkező, beválasztható betegeket 2 : 1 arányban randomizálták naponta egyszer 24 mg lenvatinib (n = 261) vagy placebo (n = 131) alkalmazására. A kiindulási demográfiai és betegségjellemzők kiegyensúlyozottak voltak mindkét kezelési csoportban. A 392 randomizált beteg 76,3%‑a korábban nem kapott anti‑VEGF-/VEGFR-terápiát, 49,0%‑uk volt nő, 49,7%‑uk európai; a medián életkor 63 év volt. A szövettanilag igazolt diagnózis a betegek 66,1%‑ánál papillaris pajzsmirigy-carcinoma, 33,9%‑ánál pedig follicularis pajzsmirigy-carcinoma volt, amelybe beletartozott a Hürthle-sejtes (14,8%) és a világossejtes carcinoma (3,8%). Metasztázis a betegek 99%‑ánál állt fenn: 89,3%‑nál a tüdőben, 51,5%‑nál a nyirokcsomókban, 38,8%‑nál a csontban, 18,1%‑ban a májban, 16,3%‑nál a pleurában és 4,1%‑nál az agyban. A betegek többségénél az ECOG-teljesítménystátusz 0 pont volt; a betegek 42,1%‑ánál volt a pontszám 1, és 3,9%‑ánál 1 feletti. A vizsgálatba való belépést megelőzően alkalmazott medián kumulatív RAI‑aktivitás 350 mCi (12,95 GBq) volt.

A lenvatinibbel kezelt betegeknél a PFS statisztikailag szignifikáns meghosszabbodását igazolták a placebóval kezelt betegekhez képest (p < 0,0001) (lásd 1. ábra). A PSF‑re gyakorolt kedvező hatás az életkor (65 év felett vagy alatt), a nem, a rassz, a szövettani altípus, a földrajzi régió, valamint a 0 vagy 1 korábbi anti‑VEGF-/VEGFR‑kezelés szerinti valamennyi alcsoportban megmutatkozott. A progresszió igazolásának független ellenőrzését követően 109 (83,2%), placebóra randomizált beteget átkereszteztek nyílt elrendezésű lenvatinib‑kezelésre az elsődleges hatásossági elemzés időpontjában.

Az objektív válaszarány (teljes válasz [complete response, CR] és részleges válasz [partial response, PR] együttvéve) független radiológiai értékelés alapján szignifikánsan (p < 0,0001) magasabb volt a lenvatinibbel kezelt csoportban (64,8%), mint a placebóval kezelt csoportban (1,5%). A lenvatinibbel kezeltek közül négy (1,5%) vizsgálati alanynál sikerült CR‑t elérni, és 165 vizsgálati alanynál (63,2%) jelentkezett PR, míg a placebóval kezelteknél egyetlen vizsgálati alanynál sem jelentkezett CR, és 2 (1,5%) vizsgálati alanynál sikerült PR‑t elérni.

Az első dóziscsökkentésig eltelt medián idő 2,8 hónap volt. Az objektív válasz jelentkezéséig eltelt medián idő 2,0 hónap (95%‑os CI: 1,9; 3,5) volt; ugyanakkor azon vizsgálati alanyok közül, akiknél teljes vagy részleges terápiás válasz jelentkezett a lenvatinibre, 70,4%‑nál a 24 mg‑os dózissal végzett kezelés 30. napján vagy azt megelőzően figyelték meg a válasz kialakulását.

Torzító tényező volt a teljes túlélés elemzése során az a tény, hogy azoknak a placebóval kezelt vizsgálati alanyoknak, akiknél a betegség progresszióját igazolták, lehetőségük volt átkerülni a nyílt elrendezésű lenvatinib‑kezelésre (cross-over). Az elsődleges hatásossági elemzés elvégzésekor nem volt statisztikailag szignifikáns különbség a kezelési csoportok között a teljes túlélésben (HR = 0,73; 95%‑os CI: 0,50; 1,07; p = 0,1032). A medián teljes túlélést (OS) nem sikerült elérni sem a lenvatinib-csoportban, sem a placebóról átkeresztezett csoportban.

	9. táblázat:	Hatásossági eredmények DTC‑s betegeknél

	
	Lenvatinib
N = 261
	Placebo 
N = 131

	Progressziómentes túlélés (PFS)a

	Progressziók vagy halálesetek száma (%)
	107 (41,0)
	113 (86,3)

	Medián PFS, hónap (95%‑os CI)
	18,3 (15,1; NE)
	3,6 (2,2; 3,7)

	Relatív hazárd (99%‑os CI)b,c
	0,21 (0,14, 0,31)

	p‑értékb
	< 0,0001

	Korábbi anti‑VEGF-/VEGFR-terápiában nem részesült betegek (%)
	195 (74,7)
	104 (79,4)

	Progressziók vagy halálesetek száma (%)
	76
	88

	Medián PFS, hónap (95%‑os CI)
	18,7 (16,4; NE)
	3,6 (2,1; 5,3)

	Relatív hazárd (95%‑os CI)b,c
	0,20 (0,14; 0,27)

	1 korábbi anti‑VEGF-/VEGFR-terápiában részesült betegek (%)
	66 (25,3)
	27 (20,6)

	Progressziók vagy halálesetek száma (%)
	31
	25

	Medián PFS, hónap (95%‑os CI)
	15,1 (8,8; NE)
	3,6 (1,9; 3,7)

	Relatív hazárd (95%‑os CI)b,c
	0,22 (0,12; 0,41)

	Objektív válaszaránya

	Objektív reszponderek száma (%)
	169 (64,8)
	2 (1,5)

	(95%‑os CI)
	(59,0; 70,5)
	(0,0; 3,6)

	p‑értékb
	< 0,0001

	Teljes válaszok száma
	4
	0

	Részleges válaszok száma
	165
	2

	Az objektív válaszig eltelt medián időd, hónap (95%‑os CI)
	2,0 (1,9; 3,5)
	5,6 (1,8; 9,4)

	A válasz medián időtartamad, hónap (95%‑os CI)
	NE (16,8; NE)
	NE (NE; NE)

	Teljes túlélés

	Halálesetek száma (%)
	71 (27,2)
	47 (35,9)

	Medián OS, hónap (95%‑os CI)
	NE (22,0, NE)
	NE (20,3; NE)

	Relatív hazárd (95%‑os CI)b, e
	0,73 (0,50; 1,07)

	p‑értékb, e
	0,1032
 

	CI: konfidenciaintervallum (confidence interval); NE: nem becsülhető (not estimable); OS: teljes túlélés (overall survival); PFS: progressziómentes túlélés (progression-free survival); RPSFT: a terápiás kudarcig eltelt idő rangmegtartó strukturális modellje (rank preserving structural failure time model); VEGF/VEGFR: vascularis endothelialis növekedési faktor / vascularis endothelialis növekedési faktor receptor.
a:	Független radiológiai értékelés.
b:	Földrajzi régió (Európa vs. Észak-Amerika vs. egyéb), korcsoport (≤ 65 év vs. > 65 év) és korábbi anti‑VEGF-/VEGFR-terápia alkalmazása (0 vs. 1) szerint rétegezve.
c:	A Cox‑féle arányos hazárd modellel meghatározva.
d:	Kaplan–Meier-módszerrel meghatározva; a 95%‑os CI‑t a generalizált Brookmeyer–Crowley-módszerrel határozták meg azoknál a betegeknél, akik a teljes válasz, illetve részleges válasz figyelembevételével a legjobb terápiás választ mutatták.
e:	Az átkeresztezés hatására nincs korrigálva.



1. ábra	A progressziómentes túlélés Kaplan–Meier-görbével ábrázolva – DTC

Előfordulhat, hogy az AI által létrehozott tartalom helytelen.]

CI: konfidenciaintervallum; NE: nem becsülhető

Hepatocellularis carcinoma

A lenvatinib klinikai hatásosságát és biztonságosságát egy nemzetközi, multicentrikus, nyílt elrendezésű, randomizált, III. fázisú vizsgálatban (REFLECT) értékelték nem reszekálható hepatocellularis carcinomában (HCC) szenvedő betegeknél.

Összesen 954 beteget randomizáltak, akik 1 : 1 arányban napi egyszeri per os lenvatinibet (12 mg [kiindulási testtömeg ≥ 60 kg] vagy 8 mg [kiindulási testtömeg < 60 kg]); vagy napi kétszeri per os 400 mg szorafenibet kaptak.

A betegek akkor vehettek részt a vizsgálatban, ha a májfunkciós státusz Child–Pugh A besorolású, az Eastern Cooperative Oncology Group teljesítménystátusz (ECOG PS) pedig 0 vagy 1 volt. Az előrehaladott / nem reszekálható HCC elleni korábbi szisztémás, daganatellenes kezelésben részesült vagy bármilyen korábbi anti‑VEGF-terápiát kapott betegek nem vehettek részt a vizsgálatban. A korábban sugárkezeléssel vagy locoregionalis terápiával kezelt céllaesiók esetében a betegség progressziójának radiológiai bizonyítékával kellett rendelkezni. Azok a betegek sem vehettek részt a vizsgálatban, akiknél a májban ≥ 50%‑os térfoglalás, illetve az epevezeték vagy a vena portae egyik fő ágának egyértelmű inváziója (Vp4) volt látható képalkotó eljárással.

A demográfiai jellemzők és a kiindulási betegségjellemzők hasonlóak voltak a lenvatinib- és a szorafenib-csoportban, és az alábbiakban láthatók mind a 954 randomizált beteg tekintetében:
· Medián életkor: 62 év
· Férfi: 84%
· Fehér bőrű: 29%. Ázsiai: 69%. Fekete bőrű vagy afroamerikai: 1,4%
· Testtömeg: < 60 kg – 31%, 60‑80 kg – 50%, > 80 kg – 19%.
· 0 értékű Eastern Cooperative Oncology Group teljesítménystátusz (ECOG PS): 63%, 1‑es értékű ECOG PS: 37%
· Child–Pugh A: 99%, Child–Pugh B: 1%
· Etiológia: hepatitis-B (50%), hepatitis-C (23%), alkohol (6%)
· Makroszkópos vena portae invázió (MPVI) hiánya: 79%
· MPVI, extrahepaticus daganatszóródás (EHS) vagy mindkettő hiánya: 30%
· A háttérben meghúzódó cirrhosis (a képalkotó vizsgálat független értékelése alapján): 75%
· Barcelona Clinic Liver Cancer (BCLC) B stádium: 20%; BCLC C stádium: 80%
· Korábbi kezelések: hepatectomia (28%), sugárkezelés (11%), locoregionalis kezelések, beleértve a transzartériás (kemo)embolizációt (52%), a radiofrekvenciás ablációt (21%) és a perkután etanol injekciót (4%) is.

Az elsődleges hatásossági végpont a teljes túlélés (OS) volt. A lenvatinib noninferiornak bizonyult az OS tekintetében a szorafenibbel szemben: a HR = 0,92 (95%‑os CI: [0,79; 1,06]), a medián OS 13,6 hónap ill. 12,3 hónap volt (lásd 10. táblázat és 2. ábra). A köztes végpontok (PFS és ORR) eredményeit az alábbiakban a 10. táblázat mutatja be.

	10. táblázat:	Hatásossági eredmények HCC esetén a REFLECT vizsgálatból

	Hatásossági paraméter
	Relatív hazárda, b
(95%‑os CI)
	p‑értékd
	Medián (95%‑os CI)e

	
	
	
	Lenvatinib
(N = 478)
	Szorafenib (N = 476)

	OS
	0,92 (0,79; 1,06)
	NA
	13,6 (12,1; 14.9)
	12.3 (10,4; 13,9)

	PFSg (mRECIST)
	0,64 (0,55; 0,75)
	< 0,00001
	7,3 (5,6; 7,5)
	3,6 (3,6; 3,7)

	
	
	
	Százalék (95%‑os CI)

	ORRc, f, g (mRECIST)
	NA
	< 0,00001
	41% (36%; 45%)
	12% (9%; 15%)

	Az adatzárás időpontja: 2016. november 13.
a:	A relatív hazárd (HR) a lenvatinibre vonatkozik, a szorafenibbel összehasonlítva, Cox‑féle modell alapján, amelyben tényezőként szerepelt a kezelési csoport.
b:	Rétegezés: régió (1. régió: Ázsia és Csendes-óceán, 2. régió: Nyugat), makroszkópos vena portae invázió vagy extrahepaticus szóródás vagy mindkettő (igen, nem), ECOG PS (0, 1) és testtömeg (< 60 kg, ≥ 60 kg) alapján.
c:	Az eredmények a megerősített és meg nem erősített válaszokon alapulnak.
d:	A p‑érték a lenvatinib szorafenibbel szembeni szuperioritásának vizsgálatára vonatkozik.
e:	A kvartilisek meghatározására Kaplan–Meier-módszerrel került sor, a 95%‑os CI‑ket pedig generalizált Brookmeyer–Crowley‑módszerrel becsülték meg
f:	Terápiásválasz-arány (teljes vagy részleges válasz)
g:	A független radiológiai értékelés retrospektív elemzése alapján. Az objektív válasz medián időtartama 7,3 hónap (95%‑os CI: 5,6; 7,4) volt a lenvatinib-csoportban és 6,2 hónap (95%‑os CI: 3,7; 11,2) a szorafenib-csoportban.



2. ábra	A teljes túlélés Kaplan–Meier-görbéje – HCC

[image: A képen szöveg, sor, Diagram, diagram látható

Előfordulhat, hogy az AI által létrehozott tartalom helytelen.]

1.	Az adatzárás dátuma: 2016. november 13.
2.	A relatív hazárd noninferioritási küszöbértéke (HR: lenvatinib vs. szorafenib = 1,08).
3.	A mediánt Kaplan–Meier-módszerrel becsülték meg, a 95%‑os CI‑t pedig generalizált Brookmeyer–Crowley-módszerrel állapították meg.
4.	A HR‑t a Cox‑féle arányos hazárd modell alapján becsülték meg, a kezelést független változóként alkalmazva és az IxRS rétegezési faktorokkal rétegezve. Eldöntetlen esetekben Efron‑módszert alkalmaztak.
5.	 + = cenzorált megfigyelések.

Az alcsoportok rétegezési faktorok (MPVI vagy EHS vagy mindkettő jelenléte vagy hiánya, ECOG PS 0 vagy 1, testtömeg < 60 kg vagy ≥ 60 kg, valamint régió) szerinti elemzésében a HR következetesen a lenvatinib számára mutatott előnyt a szorafenibbel szemben, kivéve a nyugati régiót [HR: 1,08 (95%‑os CI: 0,82; 1,42)], EHS nélküli betegeket [HR: 1,01 (95%‑os CI: 0,78; 1,30)] és az MPVI, EHS vagy mindkettő nélküli betegeket [HR: 1,05 (0,79; 1,40)]. Az alcsoportelemzések eredményeit óvatossággal kell értelmezni.

A kezelés medián időtartama 5,7 hónap volt (Q1: 2,9; Q3: 11,1) a lenvatinib-csoportban és 3,7 hónap (Q1: 1,8; Q3: 7,4) a szorafenib-csoportban.

A REFLECT vizsgálat során mindkét vizsgálati csoportban a medián OS körülbelül 9 hónappal hosszabb volt azoknál a betegeknél, akik kaptak daganatellenes terápiát a kezelést követően, mint azoknál, akik nem. A lenvatinib-csoportban a medián OS 19,5 hónap volt (95%‑os CI: 15,7; 23,0) azoknál a résztvevőknél, akik a kezelés után részesültek daganatellenes terápiában (43%), míg 10,5 hónap (95%‑os CI: 8,6; 12,2) volt azoknál, akik nem. A szorafenib-csoportban a medián OS 17,0 hónap volt (95%‑os CI: 14,2, 18,8) azoknál a résztvevőknél, akik a kezelés után részesültek daganatellenes terápiában (51%), míg 7,9 hónap (95%‑os CI: 6,6; 9,7) volt azoknál, akik nem. A medián OS hozzávetőlegesen 2,5 hónappal hosszabb volt a lenvatinib-csoportban, mint a szorafenib-csoportban a résztvevők mindkét alcsoportjában (kaptak vagy nem kaptak kezelés utáni daganatellenes terápiát).

Endometriumcarcinoma

A pembrolizumabbal kombinációban alkalmazott lenvatinib hatásosságát vizsgálták a randomizált, multicentrikus, nyílt elrendezésű, aktív kontrollos 309‑es vizsgálatban, amelyet előrehaladott EC‑ben szenvedő, korábban legalább egy alkalommal bármilyen protokoll szerint (beleértve a neoadjuváns és az adjuváns kezelést is) platinaalapú kemoterápiában részesült betegek bevonásával végeztek. A résztvevők korábban maximum összesen 2 platinaalapú terápiát kaphattak, azzal a kikötéssel, hogy közülük az egyiknek neoadjuváns vagy adjuváns kezelésnek kellett lennie. A vizsgálatba nem vontak be endometrialis sarcomában (beleértve a carcinosarcomát is) szenvedő betegeket, továbbá olyan betegeket, akik aktív autoimmun betegségben szenvedtek vagy más betegség miatt immunszuppressziót igényeltek. A randomizációt validált IHC‑teszt segítségével meghatározott, MMR‑ (mismatch repair) státusz (dMMR vagy pMMR [nem dMMR]) szerint rétegezték. A pMMR réteget tovább rétegezték ECOG‑teljesítménystátusz, földrajzi terület és a korábbi, kismedencét érintő besugárzás szerint. A betegeket 1 : 1 arányban a következő kezelési karok egyikébe randomizálták:
· naponta egyszer 20 mg lenvatinib, szájon át, 3 hetente intravénásan adagolt 200 mg pembrolizumab-készítménnyel kombinációban;
· a vizsgáló választása szerint vagy doxorubicin 60 mg/m2 dózisban, 3 hetente, vagy paklitaxel 80 mg/m2 dózisban, 3 héten keresztül hetente, majd 1 hét szünet.

A lenvatinib + pembrolizumabbal való kezelés addig tartott, amíg a RECIST 1.1 verzió szerint meghatározott – és az alkalmazott kezelést nem ismerő, független központi értékelés (Blinded Independent Central Review, BICR) alapján ellenőrzött – betegségprogressziót, az elfogadhatatlan mértékű toxicitást vagy – a pembrolizumab esetén – a maximális 24 hónapot el nem érték. A vizsgálati kezelést a RECIST által meghatározott betegségprogresszió után akkor volt engedélyezett beadni, ha a kezelő-vizsgáló orvos megítélése szerint a betegnek abból klinikai előnye származott, és a kezelést tolerálta. A RECIST által meghatározott betegségprogresszió után a lenvatinib + pembrolizumabbal kezelt betegek közül összesen 121/411 (29%) beteg kapott továbbra is vizsgálati terápiát. A posztprogressziós terápia medián időtartama 2,8 hónap volt. A daganatstátuszt 8 hetente értékelték.

Összesen 827 beteget vontak be és randomizáltak vagy a pembrolizumabbal kombinált lenvatinib-csoportba (n = 411), vagy a vizsgálóorvos választása szerinti doxorubicin- (n = 306) vagy paklitaxel-csoportba (n = 110). A betegek kiindulási jellemzői a következők voltak: medián életkor 65 év (tartomány: 30‑86), a betegek 50%-a 65 éves vagy idősebb; 61% fehér bőrű, 21% ázsiai és 4% fekete bőrű; ECOG PS 0 (59%) vagy 1 (41%), és 84%‑nak volt pMMR tumorstátusza és 16%‑nak pedig dMMR tumorstátusza. Hisztológiai altípusok: endometrioid carcinoma (60%), savós (26%), világossejtes carcinoma (6%), kevert (5%) és egyéb (3%). A 827 beteg mindegyike korábban szisztémás terápiában részesült az EC kezelésére: 69% kapott egy, 28% kettő és 3% három vagy több korábbi szisztémás kezelést. A betegek 37%‑a csak korábbi neoadjuváns vagy adjuváns kezelést kapott.
A vizsgálati kezelés medián időtartama 7,6 hónap volt (tartomány: 1 nap – 26,8 hónap). A lenvatinib‑expozíció medián időtartama 6,9 hónap volt (tartomány: 1 nap – 26,8 hónap).

Az elsődleges hatásossági végpontok közé tartozott az OS és a PFS (RECIST 1.1 segítségével történő, BICR értékelés alapján). A másodlagos hatásossági végpontok közé tartozott az ORR, a RECIST 1.1 segítségével történő BICR értékelés alapján. Az előre meghatározott időközi elemzés során, 11,4 hónapos medián utánkövetési idővel (tartomány: 0,3–26,9 hónap), a vizsgálat statisztikailag szignifikáns javulást mutatott az OS és a PFS tekintetében az „all-comer” populációban.

Az MMR alcsoportok hatásossági eredményei összhangban voltak a vizsgálat összesített eredményeivel.

Az előre meghatározott végleges OS‑elemzést, az időközi elemzéshez képest körülbelül 16 hónapos további utánkövetési idővel (a medián teljes utánkövetési idő 14,7 hónap [tartomány: 0,3‑43,0 hónap]), a multiplicitásra történő korrekció nélkül végezték el. Az „all-comer” populációra vonatkozó hatásossági eredményeket a 11. táblázat összesíti. A végleges OS- és az időközi PFS-elemzéshez tartozó Kaplan–Meier-görbék pedig a 3., illetve 4. ábrán láthatók.

	11. táblázat:	Hatásossági eredmények endometriumcarcinoma esetén, a 309-es vizsgálatban

	Végpont
	Lenvatinib pembrolizumabbal
N = 411
	Doxorubicin vagy paklitaxel
N = 416

	OS

	Eseményt mutató betegek száma (%)
	276 (67%)
	329 (79%)

	Mediánérték, hónap (95%‑os CI)
	18,7 (15,6; 21,3)
	11,9 (10,7; 13,3)

	Relatív hazárda (95%‑os CI)
	0,65 (0,55; 0,77)

	p‑értékb
	< 0,0001

	PFSd

	Eseményt mutató betegek száma (%)
	281 (68%)
	286 (69%)

	Mediánérték, hónap (95%‑os CI)
	7,2 (5,7; 7,6)
	3,8 (3,6; 4,2)

	Relatív hazárda (95%‑os CI)
	0,56 (0,47; 0,66)

	P‑értékc
	< 0,0001

	ORRd

	ORRe (95%‑os CI)
	32% (27; 37)
	15% (11,18)

	Teljes válasz
	7%
	3%

	Részleges válasz
	25%
	12%

	p‑értékf
	< 0,0001

	A válasz időtartamad
	 
	 

	Mediánérték, hónapg (tartomány)
	14,4 (1,6+; 23,7+)
	5,7 (0,0+; 24,2+)

	a	A stratifikált Cox-féle regressziós modell alapján
b	Egyoldalú névleges p‑érték a stratifikált log‑rank teszt alapján (végső elemzés). A 11,4 hónapos medián utánkövetési idővel (tartomány: 0,3–26,9 hónap) végzett, előre meghatározott időközi OS‑elemzés során – a lenvatinib + pembrolizumab kombinációt a doxorubicinnel vagy paklitaxellel összehasonlítva – statisztikailag szignifikáns szuperioritást értek el az OS tekintetében (HR: 0,62 [95%‑os CI: 0,51; 0,75] p‑érték < 0,0001).
c	Egyoldalú p‑érték a stratifikált log‑rank teszt alapján
d	Az előre meghatározott időközi elemzésnél
e	Válasz: Teljes válaszként vagy részleges válaszként megerősített legjobb objektív válasz
f	A Miettinen–Nurminen-módszer alapján, az ECOG teljesítménystátusz, a földrajzi terület és a kismedencét érő besugárzási előzmények szerint stratifikálva.
g	A Kaplan–Meier-becslés alapján



3. ábra	Kaplan‑Meier-görbék a teljes túlélésre, 309‑es vizsgálat*

*A protokollban meghatározott végső elemzés alapján

4. ábra	Kaplan–Meier-görbék a progressziómentes túlélésre, 309‑es vizsgálat

RCC‑ben szenvedő betegek első vonalbeli kezelése (pembrolizumabbal kombinációban)

A lenvatinib + pembrolizumab kombinációnak hatásosságát a 307‑es (CLEAR) vizsgálatban, egy multicentrikus, nyílt elrendezésű, randomizált vizsgálatban elemezték, amelyben az első vonalbeli elrendezésben 1069, előrehaladott – világossejtes elemeket tartalmazó, valamint egyéb szövettani jellemzőkkel bíró (sarcomatoid, papillaris) – RCC‑ben szenvedő beteg vett részt. A betegeket a tumor PD‑L1 expressziós státuszától függetlenül vonták be a vizsgálatba. Az aktív autoimmun betegségben vagy immunszupressziót igénylő betegségben szenvedő betegek nem vehettek részt a vizsgálatban. A randomizálás során a résztvevőket földrajzi régió szerint (Észak-Amerika és Nyugat-Európa vs. a világ többi része), valamint a Memorial Sloan Kettering Cancer Center (MSKCC) prognosztikus kockázati csoportjai (kedvező, közepes és rossz prognózisú) szerint rétegezték.

A betegeket a következő csoportokba randomizálták: naponta egyszer 20 mg lenvatinib szájon át, 3 hetente 200 mg intravénásan alkalmazott pembrolizumabbal kombinálva (n = 355); naponta egyszer 18 mg lenvatinib és 5 mg everolimusz kombinációja szájon át, (n = 357); naponta egyszer 50 mg szunitinib szájon át, 4 hétig, majd 2 hétig a kezelés szüneteltetése (n = 357). A lenvantinib + pembrolizumab kombinációs kar minden betege napi egyszeri 20 mg, szájon át adagolt lenvatimibbel kezdte a kezelést. A lenvatinib dózisának első csökkentéséig eltelt medián idő 1,9 hónap volt. A lenvatinib átlagos napi dózisának mediánértéke 14 mg volt. A kezelés az elfogadhatatlan mértékű toxicitás fellépéséig vagy a vizsgáló által meghatározott betegségprogresszióig folytatódott, amelyet a független radiológiai értékelő bizottság (independent radiologic review committee, IRC) is megerősített a RECIST (Response Evaluation Criteria in Solid Tumours, szolid tumorokra vonatkozó válaszértékelési kritériumok) 1.1 verziója alapján. A lenvatinib + pembrolizumab adása a betegség RECIST alapján meghatározott progressziója után is engedélyezett volt, ha a beteg állapota klinikailag stabil volt, és a vizsgáló úgy ítélte meg, hogy az alkalmazás klinikai előnyökkel jár. A pembrolizumab‑kezelést legfeljebb 24 hónapig folytatták; a lenvatinib‑kezelés azonban 24 hónapon túl is folytatható volt. A tumorstátusz értékelésére a kiindulási időpontban, majd 8 hetente került sor.

A vizsgálati populáció (355 beteg a lenvatinib + pembrolizumab karon és 357 beteg a szunitinib-karon) jellemzői a következők voltak: a medián életkor 62 év (tartomány: 29–88 év), a 65 éves vagy idősebb betegek aránya 41% volt; 74% férfi, 75% fehér bőrű, 21% ázsiai, 1% fekete bőrű és 2% egyéb rasszba tartozó; a betegek 17%‑ának a kiindulási KPS‑értéke 70 és 80 közötti, és 83%‑ának 90 és100 közötti volt; a betegek megoszlása az IMDC (International Metastatic RCC Database Consortium, Nemzetközi Metasztatikus RCC Adatbázis Konzorcium) kockázati kategóriái szerint 33% kedvező, 56% közepes és 10% rossz prognózisú, az MSKCC prognosztikus kockázati csoportjai szerint pedig 27% kedvező, 64% közepes és 9% rossz prognózisú volt. A betegek 99%‑ának áttétes betegsége, 1%‑nak pedig lokálisan előrehaladott betegsége volt. A betegeknél az áttétek gyakori helye a tüdő (69%), a nyirokcsomó (46%) és a csont (26%) volt.

Az elsődleges hatásossági mutató a progressziómentes túlélés (PFS) volt, a RECIST 1.1 alapján, az IRC szerint. A legfontosabb másodlagos hatásossági mutatók közé tartozott a teljes túlélés (OS) és az objektív válaszarány (ORR). A lenvatinib + pembrolizumab kombináció statisztikailag szignifikáns javulást mutatott a PFS, OS és ORR tekintetében a szunitinibhez képest az előre meghatározott időközi elemzésnél (PFS végső elemzése). A medián PFS a pembrolizumabbal kombinációban alkalmazott lenvatinib esetében 23,9 hónap volt (95%‑os CI: 20,8, 27,7), míg a szunitinib esetében 9,2 hónap (95%‑os CI: 6,0; 11,0), 0,39‑es HR‑értékkel (95%‑os CI: 0,32; 0,49; p‑érték < 0,0001). A teljes túlélés (OS) esetében a HR értéke 0,66 volt (95%‑os CI: 0,49; 0,88; p‑érték: 0,0049), és az OS utánkövetésének medián ideje 26,5 hónap, a lenvatinib + pembrolizumab-kezelés medián időtartama pedig 17,0 hónap volt. A pembrolizumabbal kombinációban alkalmazott lenvatinib esetében az ORR 71% volt (95%‑os CI: 66, 76) a szunitinib 36%‑os értékéhez képest (95%‑os CI: 31, 41; p‑érték < 0,0001). A PFS, az OS és az ORR hatásossági eredményeit a vizsgálati terv szerint meghatározott végső elemzés időpontjában (medián utánkövetési idő: 49,4 hónap) a 12. táblázat, az 5. ábra és a 6. ábra foglalja össze. A PFS-eredmények konzisztensek voltak az előre meghatározott alcsoportok, az MSKCC prognosztikus kockázati csoportjai és a tumor PD‑L1 expressziós státusza között. Az MSKCC prognosztikus kockázati csoportok hatásossági eredményeit a 13. táblázat foglalja össze.

A végső OS-elemzést nem módosították úgy, hogy figyelembe vegye a későbbi terápiákat, amelyekben PD-1/PD-L1 elleni terápiában a szunitinib karban 195/357 (54,6%) beteg, a lenvatinib + pembrolizumab-karban pedig 56/355 (15,8%) beteg részesült.

	12. táblázat	A CLEAR vizsgálat hatásossági eredményei vesesejtes carcinoma esetén az IRC alapján

	
	Lenvatinib 20 mg és pembrolizumab 200 mg
N = 355
	Szunitinib 50 mg
N = 357

	Progressziómentes túlélés (PFS)*

	Események száma, n (%)
	207 (58%)
	214 (60%)

	Medián PFS, hónap (95%‑os CI)a
	23,9 (20,8; 27,7)
	9,2 (6,0; 11,0)

	Relatív hazárd (95%‑os CI)b, c
	0,47 (0,38; 0,57)

	p‑értékc
	< 0,0001

	Teljes túlélés (OS)

	Halálesetek száma, n (%)
	149 (42%)
	159 (45%)

	Medián OS, hónap (95%‑os CI)a
	53,7 (48,7; NE)
	54,3 (40,9; NE)

	Relatív hazárd (95%‑os CI)b, c
	0,79 (0,63; 0,99)

	p‑értékc
	0,0424

	Objektív válaszarány (megerősített)

	Objektív válaszarány, n (%)
	253 (71,3%)
	131 (36,7%)

	(95%‑os CI)
	(66,6; 76,0)
	(31,7; 41,7)

	Teljes válaszok száma (CR), n (%)
	65 (18,3%)
	17 (4,8%)

	Részleges válaszok száma (PR), n (%)
	188 (53,0%)
	114 (32%)

	p‑értékd	
	<0,0001

	A válasz időtartamaa

	Mediánérték, hónap (tartomány)
	26,7 (1,64+, 55,92+)
	14,7 (1,64+, 54,08+)

	A tumorértékelést a RECIST 1.1 kritériumok alapján végezték; az ORR csak a megerősített válaszokat tartalmazza.
Az adatzárás dátuma (DCO) = 2022. július 31.
CI = konfidenciaintervallum; NE= nem becsülhető;
*	A PFS elsődleges elemzése magában foglalta az új daganatellenes kezelés cenzorálását. A PFS eredmények – az új daganatellenes kezelés cenzorálásával és anélkül – összhangban voltak.
a	A kvartilisek becslése Kaplan–Meier-módszerrel történt.
b	A relatív hazárdot a Cox-féle arányos hazárd modell alapján határozták meg, amely a kezelési csoportot mint tényezőt is magában foglalta; az Efron-módszert használták az egybeesésekhez.
c	Földrajzi régió szerint (1. régió: Nyugat-Európa és Észak-Amerika, 2. régió: a világ többi része), valamint az MSKCC prognosztikus kockázati csoportok szerint (kedvező, közepes, rossz prognózis) rétegezve IxRS‑ben. Névleges kétoldalú p‑érték a rétegzett log‑rank teszt alapján.
d	A névleges kétoldalú p‑érték a rétegzett Cochran–Mantel–Haenszel- (CMH-) teszten alapul. Az ORR korábbi, előre meghatározott végső elemzésénél (17,3 hónapos medián követési idő) statisztikailag szignifikáns előnyt értek el az ORR tekintetében a lenvatinib + pembrolizumab kombinációjal a szunitinibhez képest, (esélyhányados: 3,84 (95%‑os CI: 2,81; 5,26), p‑érték < 0,0001).



5. ábra	Kaplan–Meier-görbék a progressziómentes túlélésre vonatkozóan a CLEAR vizsgálatban*

[image: A képen szöveg, Diagram, diagram, sor látható

Előfordulhat, hogy az AI által létrehozott tartalom helytelen.]
Az adatzárás dátuma: 2022. július 31.
*A protokoll által meghatározott végső OS-elemzés idején végzett, frissített PFS-elemzés alapján.

6. ábra	Kaplan–Meier-görbék a teljes túlélésre vonatkozóan a CLEAR vizsgálatban*

[image: A képen szöveg, sor, Diagram, diagram látható

Előfordulhat, hogy az AI által létrehozott tartalom helytelen.]
NE = nem becsülhető.
Az adatzárás dátuma: 2022. július 31.
* A protokoll által meghatározott végső OS-elemzés alapján.

A CLEAR vizsgálat statisztikai erejét nem az egyes alcsoportoknál tapasztalt hatásosság értékelésére tervezték. A 13. táblázat MSKCC prognosztikus kockázati csoportonként foglalja össze a hatásossági mutatókat a végső OS-elemzés alapján, 49,4 hónapos medián utánkövetés esetén.

	13. táblázat	Az MSKCC prognosztikai csoport hatásossági eredményei a CLEAR vizsgálatban

	
	Lenvatinib + pembrolizumab (N = 355)
	Szunitinib (N = 357)
	Lenvatinib + pembrolizumab vs. szunitinib

	
	Betegek száma
	Események száma
	Betegek száma
	Események száma
	

	Progressziómentes túlélés (PFS) az IRC értékelése alapjána
	PFS HR (95%‑os CI)

	Kedvező prognózis
	96
	56
	97
	65
	0,46 (0,32; 0,67)

	Közepes prognózis
	227
	129
	228
	130
	0,51 (0,40; 0,65)

	Rossz prognózis 
	32
	22
	32
	19
	0,18 (0,08; 0,42)

	Teljes túlélés (OS)a
	OS HR (95% CI)

	Kedvező prognózis
	96
	27
	97
	31
	0,89 (0,53; 1,50)

	Közepes prognózis
	227
	104
	228
	108
	0,81 (0,62; 1,06)

	Rossz prognózis
	32
	18
	32
	20
	0,59 (0,31; 1,12)


a A medián utánkövetési idő 49,4 hónap (az adatzárás dátuma: 2022. július 31.)

Nyílt elrendezésű, egykarú, II. fázisú vizsgálat

További adatok állnak rendelkezésre a nyílt elrendezésű, egykarú, II. fázisú KEYNOTE‑B61 vizsgálatból, amely a pembrolizumabbal (400 mg 6 hetente) együtt adagolt lenvatinibet (naponta egyszer 20 mg szájon át) vizsgálta olyan előrehaladott vagy metasztatikus RCC‑ben szenvedő betegek elsővonalbeli kezelésében, akiknél szövettanilag nem volt jelen világossejt (N = 158), de jellemző volt 59% papillaris, 18% kromofób, 4% transzlokációs, 1% medullaris, 13% nem besorolt és 6% egyéb elváltozás. Az ORR értéke 50,6% (95%‑os CI: 42,6; 58,7) volt és a válasz medián időtartama 19,5 hónap (95%‑os CI: 15,3; NR) volt.

RCC‑ben szenvedő betegek másodvonalbeli kezelése (everolimusszal kombinációban)

A 205‑ös vizsgálat, egy multicentrikus, randomizált, nyílt elrendezésű vizsgálat volt az önmagában, illetve everolimusszal kombinációban alkalmazott lenvatinib biztonságosságának és hatásosságának meghatározására, nem reszekálható, előrehaladott vagy metasztatikus RCC‑ben szenvedő betegek bevonásával. A vizsgálat egy Ib. fázisú dóziskereső részből, valamint egy II. fázisú részből állt. Az Ib. fázisú részbe 11 beteget vontak be, akik 18 mg lenvatinib és 5 mg everolimusz kombinációját kapták. A II. fázisú részbe összesen 153, nem reszekálható, előrehaladott vagy metasztatikus RCC‑ben szenvedő beteget vontak be 1 korábbi, VEGF‑támadáspontú kezelést követően. Összesen 62 beteg kapta a lenvatinib + everolimusz kombinációt az ajánlott dózisban. A betegeknél beválasztási kritérium volt többek között a szövettani vizsgálattal igazolt, túlnyomórészt világossejtes RCC, a RECIST 1.1 szerinti betegségprogresszió radiográfiás igazolása, egy korábbi, VEGF‑támadáspontú terápia alkalmazása, valamint 0 vagy 1 teljesítménystátusz- (PS-) pontszám az Eastern Cooperative Oncology Group (ECOG) által kidolgozott skálán.

A betegeket 1 : 1 : 1 arányban véletlenszerűen sorolták be a 3 kar – 18 mg lenvatinib és 5 mg everolimusz kombinációja, 24 mg lenvatinib, vagy 10 mg everolimusz – egyikére. A betegeket a hemoglobinszint (≤ 13 g/dl vs. > 13 g/dl férfiak esetén, és ≤ 11,5 g/dl vs. > 11,5 g/dl nők esetén) és a korrigált szérumkalciumszint (≥ 10 mg/dl vs. < 10 mg/dl) alapján stratifikálták. A kombinációval kezelt karon a betegenként alkalmazott átlagos napi dózis mediánértéke 13,5 mg lenvatinib (a 18 mg‑os céldózis 75,0%‑a) és 4,7 mg everolimusz (az 5 mg‑os céldózis 93,6%‑a) volt. A kombinációs kezelésben részesülő karon a végső dózisszint a betegek 29%‑ánál 18 mg, a betegek 31%‑ánál 14 mg, a betegek 23%‑ánál 10 mg, a betegek 16%‑ánál 8 mg, a betegek 2%‑ánál pedig 4 mg volt.

A 153 randomizált beteg közül 73% férfi, a medián életkor 61 év volt, a betegek 37%-a volt 65 éves vagy idősebb, 7% volt 75 éves vagy idősebb, és 97% volt fehér bőrű. Metasztázis a betegek 95%‑ánál volt jelen; nem reszekálható, előrehaladott betegség pedig 5%‑uknál állt fenn. A kiindulási ECOG PS minden betegnél 0 (55%) vagy 1 (45%) volt, hasonló eloszlásban a 3 kezelési karon.
A Memorial Sloan Kettering Cancer Center (MSKCC) szerinti rossz prognózisú kockázatot a betegek 39%‑ánál figyeltek meg a lenvatinib + everolimusz kombinációt alkalmazó karon, 44%‑ánál a lenvatinib-karon és 38%‑ánál az everolimusz-karon. A Nemzetközi mRCC Adatbázis Konzorcium (IMDC, International mRCC Database Consortium) szerinti rossz prognózisú kockázatot a betegek 20%‑ánál figyeltek meg a lenvatinib + everolimusz kombinációt alkalmazó karon, a betegek 23%‑ánál a lenvatinib-karon és 24%‑ánál az everolimusz-karon. A diagnózistól az első dózis alkalmazásáig eltelt medián idő 32 hónap volt a lenvatinib + everolimusz kombinációt alkalmazó karon, 33 hónap volt a lenvatinib-karon és 26 hónap az everolimusz-karon. Az összes beteget korábban 1 VEGF‑gátlóval kezeltek: 65%‑ot szunitinibbel, 23%‑ot pazopanibbal, 4%‑ot tivozanibbal, 3%‑ot bevacizumabbal, és 2‑2%‑ot szorafenibbel, illetve axitinibbel.

Az elsődleges hatásossági mutató a vizsgáló által értékelt tumorválasz alapján meghatározott PFS volt a lenvatinib + everolimusz kombinációt alkalmazó karon az everolimusz-karhoz képest, valamint a lenvatinib-karon az everolimusz-karhoz képest. Az egyéb hatásossági mutatók közé tartozott az OS és a vizsgáló által meghatározott ORR. A tumorral kapcsolatos vizsgálatokat a RECIST 1.1 kritériumok szerint értékelték.

A lenvatinib + everolimusz kombinációt alkalmazó karon a PFS statisztikailag szignifikáns és klinikailag jelentős javulását igazolták az everolimusz-karhoz képest (lásd 14. táblázat és 7. ábra). Egy feltáró jellegű, alcsoportonként korlátozott számú betegnél végzett, post hoc elemzés eredményei alapján a PFS‑re kifejtett pozitív hatást észleltek függetlenül attól, hogy melyik célzott VEGF‑kezelést alkalmazták korábban: a szunitinibet (relatív hazárd [HR] = 0,356 [95%‑os CI: 0,188; 0,674], vagy más készítményt (HR = 0,350 [95%‑os CI: 0,148; 0,828]).
A lenvatinib-kar szintén javulást mutatott a PFS‑ben az everolimusz-karhoz képest. A teljes túlélés hosszabb volt a lenvatinib + everolimusz kombinációt alkalmazó karon (lásd 14. táblázat és 8. ábra). A vizsgálat statisztikai erejét nem OS-elemzésre tervezték.

A kombinációs kezelés PFS‑re és ORR‑re gyakorolt hatását a képalkotó vizsgálatok felvételeinek post hoc, retrospektív, független, az alkalmazott kezelést nem ismerő értékelése is alátámasztotta. A lenvatinib + everolimusz kombinációval kezelt karon statisztikailag szignifikáns és klinikailag jelentős javulást tapasztaltak a PFS‑ben az everolimusz-karhoz képest. Az ORR‑eredmények összhangban voltak a vizsgáló általi értékelés során kapott eredményekkel: 35,3% a lenvatinib+ +everolimusz kombinációval kezelt karon, egy teljes válasz és 17 részleges válasz mellett; míg az everolimusz-karon egyetlen betegnél sem alakult ki objektív válasz (p < 0,0001), ami a lenvatinib + everolimusz kombináció előnyét mutatja.

	14. táblázat:	Hatásossági eredmények RCC esetén egy korábbi, VEGF támadáspontú terápiát követően a 205‑ös vizsgálatban

	
	lenvatinib 18 mg + everolimusz 5 mg (N = 51)
	lenvatinib 24 mg
(N = 52)
	everolimusz 10 mg
(N = 50)

	Progressziómentes túlélés (PFS)a a vizsgáló értékelése alapján

	Medián PFS, hónap (95%‑os CI)
	14,6 (5,9; 20,1)
	7,4 (5,6; 10,2)
	5,5 (3,5; 7,1)

	Relatív hazárd (95%‑os CI)b
lenvatinib + everolimusz vs. everolimusz
	0,40 (0,24; 0,67)
	-
	-

	p‑érték
lenvatinib + everolimusz vs. everolimusz
	0,0005
	-
	-

	A progressziómentes túlélés (PFS)a a post hoc retrospektív független értékelés alapján

	Medián PFS, hónap (95%‑os CI)
	12,8 (7,4; 17,5)
	9,0 (5,6; 10,2)
	5,6 (3,6; 9,3)

	Relatív hazárd (95%‑os CI)b
lenvatinib + everolimusz vs. everolimusz
	0,45 (0,26; 0,79)
	-
	-

	p‑érték
lenvatinib + everolimusz vs. everolimusz
	0,003
	-
	-

	Teljes túlélésc

	Halálesetek száma, n (%)
	32 (63)
	34 (65)
	37 (74)

	Medián OS, hónap (95%‑os CI)
	25,5 (16,4; 32,1)
	19,1 (13,6; 26,2)
	15,4 (11,8; 20,6)

	Relatív hazárd (95%‑os CI)b
lenvatinib + everolimusz vs. everolimusz
	0,59 (0,36; 0,97)
	-
	-

	Objektív válaszarány n (%) a vizsgáló értékelése alapján

	Teljes válasz
	1 (2)
	0
	0

	Részleges válasz
	21 (41)
	14 (27)
	3 (6)

	Objektív válaszarány
	22 (43)
	14 (27)
	3 (6)

	Stabil betegség
	21 (41)
	27 (52)
	31 (62)

	A válasz medián időtartama, hónap (95%‑os CI)
	13,0 (3,7; NE)
	7,5 (3,8; NE)
	8,5 (7,5; 9,4)


A tumorértékelést a RECIST 1.1 kritériumok alapján végezték. Az adatzárás dátuma = 2014. június 13.
A százalékos értékeket az egyes kezelési csoportok teljes elemzési beteghalmazát (Full Analysis Set) alkotó betegek teljes száma alapján határozták meg.
CI: konfidenciaintervallum (confidence interval), NE: nem becsülhető (not estimable)
a	A pontbecslések Kaplan–Meier-módszeren alapulnak, a 95%‑os CI‑t a log‑log transzformációt alkalmazó Greenwood‑képlettel határozták meg.
b	A rétegzett relatív hazárdot rétegzett Cox‑féle regressziós modellel határozták meg, amelyben a kezelés volt a kovariáns tényező, és a hemoglobin, valamint a korrigált szérumkalciumszint volt a rétegzési szempont. Az időben egybeeső események korrigálására Efron‑módszert alkalmaztak.
c	Az adatbázis lezárásának dátuma = 2015. július 31.

7. ábra:	A progressziómentes túlélés Kaplan–Meier-görbéje (vizsgáló általi értékelés)

Előfordulhat, hogy az AI által létrehozott tartalom helytelen.]

8. ábra:	A teljes túlélés Kaplan–Meier-görbéje

Előfordulhat, hogy az AI által létrehozott tartalom helytelen.]

A QT‑intervallum megnyúlása

A lenvatinib egyszeri 32 mg‑os dózisa egy egészséges önkéntesekkel végzett részletes QT‑vizsgálat eredményei alapján nem nyújtja meg a QT-/QTc‑intervallumot, ugyanakkor a lenvatinibbel kezelt betegeknél nagyobb incidenciával számoltak be a QT-/QTc‑intervallum megnyúlásáról, mint placebóval kezelt betegeknél (lásd 4.4 és 4.8 pont).

Gyermekek és serdülők

Az Európai Gyógyszerügynökség a gyermekek és serdülők esetén egy vagy több korosztálynál halasztást engedélyez a lenvatinib tartalmú referenciakészítmény vizsgálati eredményeinek benyújtási kötelezettségét illetően a hepatocellularis carcinoma (HCC), az endometriumcarcinoma (EC) és a vesesejtes carcinoma (RCC) kezelésében (a gyermekgyógyászati alkalmazásra vonatkozó információkat lásd a 4.2 pontban).

Gyermekek és serdülők körében végzett vizsgálatok

A lenvatinib hatásosságát négy nyílt elrendezésű vizsgálatban értékelték, de nem igazolták:

A 207‑es vizsgálat egy I/II. fázisú, nyílt elrendezésű, multicentrikus, dóziskereső és aktivitásbecslő vizsgálat volt, amelyben a lenvatinibet monoterápiaként, valamint ifoszfamiddal és etopoziddal kombinációban alkalmazták gyermekeknél és serdülőknél (2 és < 18 éves kor között; osteosarcoma esetén 2 és ≤ 25 éves kor között), akiknél a szolid tumor relabáló vagy refrakter volt. Összesen 97 beteget vontak be a vizsgálatba. A lenvatinib monoterápiásdózis-kereső kohorszába 23 beteget vontak be, akik szájon át, naponta egyszer kapták a lenvatinibet a 3 dózisszint egyikében (11, 14 vagy 17 mg/m2). Az ifoszfamiddal és etopoziddal kombinációban alkalmazott lenvatinib dóziskereső kohorszába összesen 22 beteget vontak be, akik a két dózisszint egyikében (11 vagy 14 mg/m2) kaptak lenvatinibet. A lenvatinib ajánlott dózisának (RD) – monoterápiaként, valamint ifoszfamiddal és etopoziddal kombinációban is – a naponta egyszer, szájon át alkalmazott 14 mg/m2‑es dózist határozták meg.

A lenvatinib-monoterápiát kapó, relabáló vagy refrakter DTC‑ben szenvedő kiterjesztett kohorszban az elsődleges hatásossági mutató az objektív válaszarány (objective response rate, ORR =  teljes válasz [complete response, CR] + részleges válasz [partial response, PR]) volt. Egy beteget vontak be, és ez a beteg részleges választ ért el. Mind a lenvatinib-monoterápiával, mind pedig az ifoszfamiddal és etopoziddal kombinációban alkalmazott lenvatinibbel kezelt, relabáló vagy refrakter osteosarcoma kiterjesztett kohorszban az elsődleges hatásossági mutató a 4 hónapos progressziómentes túlélés aránya (PFS‑4) volt; a 31 lenvatinib-monoterápiával kezelt beteg adataival végzett binomiális becslés szerinti PFS‑4 29% volt (95%‑os CI: 14,2, 48,0); az ifoszfamiddal és etopoziddal kombinációban alkalmazott lenvatinibbel kezelt 20 beteg adataival végzett binomiális becslés szerinti PFS‑4 pedig 50% (95%‑os CI: 27,2, 72,8) volt.

A 216‑os vizsgálat egy multicentrikus, nyílt elrendezésű, egykarú, I/II. fázisú vizsgálat volt az everolimusszal kombinációban alkalmazott lenvatinib biztonságosságának, tolerálhatóságának és tumorellenes hatásosságának meghatározására relabáló/refrakter, szolid, malignus elváltozásban (beleértve a CNS tumorokat is) szenvedő gyermekeknél és serdülőknél (illetve fiatal felnőtteknél, betöltött 21 éves korig). Összesen 64 beteget vontak be és kezeltek. Az I. fázisba (kombinációsdózis-kereső fázis) 23 beteget vontak be és kezeltek: 5 beteget ‑1‑es dózisszinten (lenvatinib 8 mg/m2 és everolimusz 3 mg/m2) és 18 beteget 1‑es dózisszinten (lenvatinib 11 mg/m2 és everolimusz 3 mg/m2). A kombináció ajánlott dózisa (RD) 11 mg/m2 lenvatinib és 3 mg/m2 everolimusz volt, napi egyszeri alkalmazás mellett. A II. fázisba (kombinációs, kiterjesztett), 41 beteget vontak be és kezeltek az ajánlott dózissal a következő kohorszokban: Ewing‑sarcoma (EWS, n = 10), rhabdomyosarcoma (RMS, n = 20) és high‑grade glioma (HGG, n = 11). Az elsődleges hatásossági mutató az objektív válaszarány volt (ORR) a 16. héten, a vizsgáló megítélése szerint az értékelésre alkalmas betegeknél, a RECIST v1.1 vagy a RANO (HGG‑s betegek esetén) alkalmazásával. Az EWS- és HGG-kohorszban objektív válasz nem volt megfigyelhető; 2 részleges választ (PR) figyeltek meg az RMS-kohorszban, a 16. héten mért 10%‑os ORR mellett (95%‑os CI: 1,2, 31,7).

Az OLIE vizsgálat (230‑as vizsgálat) egy II. fázisú, nyílt elrendezésű, multicentrikus, randomizált, kontrollos vizsgálat volt (2 és ≤ 25 éves kor közötti) relabáló vagy refrakter osteosarcomában szenvedő betegeknél. Összesen 81 beteget randomizáltak 1 : 1 arányban (78 kezelt beteg; karonként 39) 14 mg/m2 dózisú lenvatinib‑kezelésre 3000 mg/m2 dózisú ifoszfamid- és 100 mg/m2 dózisú etopozid‑kezeléssel kombinációban (A kar); vagy 3000 mg/m2 dózisú ifoszfamid- és 100 mg/m2 dózisú etopozid‑kezelésre (B kar). Az ifoszfamidot és az etopozidot intravénásan alkalmazták minden 21 napos ciklus 1‑3. napján, legfeljebb 5 cikluson keresztül. A lenvatinib‑kezelés a – RECIST v1.1 szerinti, az alkalmazott kezelést nem ismerő, független központi értékelés (Blinded Independent Central Review, BICR) által igazolt – betegségprogresszióig vagy az elfogadhatatlan toxicitás jelentkezéséig volt engedélyezett. Az elsődleges hatásossági mutató a BICR által meghatározott, RECIST 1.1 szerinti progressziómentes túlélés (PFS) volt. A vizsgálat nem igazolt statisztikailag szignifikáns különbséget a medián PFS tekintetében: 6,5 hónap (95%‑os CI: 5,7; 8,2) az ifoszfamiddal és etopoziddal kombinációban alkalmazott lenvatinib‑kezelés esetében, illetve 5,5 hónap (95%‑os CI: 2,9; 6,5) az ifoszfamid és etopozid kezelés mellett (HR = 0,54 [95%‑os CI: 0,27; 1,08]). A 230‑as vizsgálat statisztikai erejét nem arra tervezték, hogy statisztikailag szignifikáns különbséget mutasson ki az OS vonatkozásában. A vizsgálatot lezáró elemzés során a HR 0,93 (95%‑os CI: 0,53; 1,62) volt az ifoszfamiddal és etopoziddal kombinációban alkalmazott lenvatinib‑kezelés, valamint az ifoszfamid és etopozid kombináció összehasonlításakor: a medián OS sorrendben 12,4 hónap (95%‑os CI 10,4; 19,8), illetve 17,2 hónap (95%‑os CI: 11,1; 22,3), a medián utánkövetési idő pedig sorrendben 24,1 hónap, illetve 29,5 hónap volt.

A 231‑es vizsgálat egy multicentrikus, nyílt elrendezésű, II. fázisú, „basket” vizsgálat a lenvatinib tumorellenes hatásosságának és biztonságosságának értékelésére relabáló/refrakter, szolid, malignus elváltozásokban (beleértve az EWS, RMS és HGG tumorokat is) szenvedő gyermekeknél, serdülőknél és fiatal felnőtteknél, 2 éves kortól a betöltött 21 éves korig. Összesen 127 beteget vontak be és kezeltek a lenvatinib ajánlott dózisával (14 mg/m2) a következő kohorszokban: EWS (n = 9), RMS (n = 17), HGG (n = 8) és egyéb szolid tumorok (diffúz középvonali glioma [n = 9], medulloblastoma [n = 9] és ependymoma [n = 9]; egyéb szolid tumor [n = 66]). Az elsődleges hatásossági mutató az ORR volt a 16. héten, a vizsgáló megítélése szerint, az értékelésre alkalmas betegeknél, a RECIST v1.1 vagy a RANO (HGG‑s betegek esetén) alkalmazásával. A HGG‑s, diffúz középvonali gliomás, medulloblastomás és ependymomás betegek esetén objektív válasz nem volt megfigyelhető. Két részleges választ figyeltek meg mind az EWS, mind pedig az RMS kohorszban, a 16. héten mért 22,2%‑os (95% CI: 2,8; 60,0), illetve 11,8%‑os (95% CI: 1,5; 36,4) ORR mellett. Öt részleges választ figyeltek meg (synovialis sarcomás [n = 2], Kaposi-féle haemangioendotheliomás [n = 1], Wilms‑tumor nephroblastomás [n = 1] és világossejtes carcinomás [n = 1] betegnél) az összes többi szolid tumor esetén, a 16. héten mért 7,7%‑os (95% CI: 2,5; 17,0) ORR mellett.

5.2	Farmakokinetikai tulajdonságok

A lenvatinib farmakokinetikai paramétereinek vizsgálatát egészséges felnőtt vizsgálati alanyok, valamint májkárosodásban, vesekárosodásban, illetve szolid tumorban szenvedő felnőtt vizsgálati alanyok bevonásával végezték.

Felszívódás

Szájon át történő alkalmazása után a lenvatinib gyorsan felszívódik, a tmax általában a dózis bevételét követő 1‑4 óra elteltével figyelhető meg. A táplálék nincs hatással a felszívódás mértékére, de lassítja a felszívódás sebességét. Egészséges vizsgálati alanyoknak étkezés közben beadva, a plazma csúcskoncentrációja 2 órával később alakul ki. Az abszolút biohasznosulást embernél nem határozták meg, ugyanakkor egy tömegegyensúlyi vizsgálatból származó adatok arra utalnak, hogy ez nagyságrendileg 85%‑os.
A lenvatinib jó oralis biohasznosulást mutatott kutyáknál (70,4%) és majmoknál (78,4%).

Eloszlás

In vitro a lenvatinib humán plazmaproteinekhez való kötődése nagymértékű, 98‑99% között mozog (0,3–30 μg/ml, mezilát). A kötődés nagyrészt albuminhoz történik, kisebb mértékben pedig alfa‑1 savas glikoproteinhez és gamma-globulinhoz.
Hasonló, a lenvatinib koncentrációjától (0,2–1,2 μg/ml) független plazmaprotein-kötődés (97‑99%) volt megfigyelhető a májkárosodásban, vesekárosodásban szenvedő betegek és a nekik megfeleltethető egészséges alanyok plazmájában is.
In vitro a lenvatinib vér-/plazma koncentrációaránya 0,589–0,608 (0,1–10 μg/ml, mezilát) között mozgott.

A lenvatinib a P‑gp és a BCRP szubsztrátja. A lenvatinib nem szubsztrátja az OAT1, OAT3, OATP1B1, OATP1B3, OCT1, OCT2, MATE1, MATE2‑K proteineknek, illetve az epesavas só exportáló pumpának (BSEP).

Betegeknél az első dózis medián látszólagos eloszlási térfogata (Vz/F) 50,5 l és 92 l között mozgott, és 3,2 mg‑tól 32 mg‑ig általában konzisztens volt a dóziscsoportokban. Az analóg medián látszólagos eloszlási térfogat dinamikus egyensúlyi állapotban (Vz/Fss) általában szintén konzisztens volt, és 43,2 l és 121 l között mozgott.

Biotranszformáció

In vitro a lenvatinib P450-mediált metabolizmusában a citokróm P450 3A4 bizonyult a legfőbb (> 80%) szerepet játszó izoformának. In vivo adatok ugyanakkor azt mutatták, hogy a nem P450‑mediált anyagcsereutak a lenvatinib teljes metabolizmusának jelentős részét teszik ki. Következésképpen in vivo a CYP3A4-induktorok és ‑inhibitorok minimális hatást fejtettek ki a lenvatinib‑expozícióra (lásd 4.5 pont).

Humán májmikroszómákban a lenvatinib demetilált formáját (M2) azonosították fő metabolitként. A humán székletben jelen lévő fő metabolit az M2’ és az M3’, amelyek az M2‑ből, illetve lenvatinibből képződnek, az aldehid-oxidáz által.

A dózis beadása után 24 órán át gyűjtött plazmamintákból készített plazma-radiokromatogramokban a lenvatinib tette ki a radioaktivitás 97%‑át, míg az M2 metabolitnak volt tulajdonítható további 2,5%. Az AUC(0 – inf) alapján a lenvatinib az összradioaktivitás 60%‑át tette ki a plazmában, és 64%‑át a vérben.

Humán tömegegyensúlyi/exkréciós vizsgálatokból származó adatok azt mutatják, hogy a lenvatinib nagymértékben metabolizálódik az emberi szervezetben. Az emberben észlelt fő anyagcsereutak az aldehid-oxidáz általi oxidáció, a CYP3A4 általi demetiláció, a glutationnal való konjugáció az O‑aril csoport (klórfenil molekularész) eliminációjával, valamint ezen anyagcsereutak kombinációi, amelyeket további biotranszformáció (például glükuronidáció, a glutation molekularész hidrolízise, a cisztein molekularész degradációja és a ciszteinil-glicin- és cisztein-konjugátumok átrendeződése, majd dimerizációja) követ. Ezek az in vivo anyagcsereutak összhangban vannak a humán biológiai anyagokkal végzett in vitro vizsgálatok során kapott adatokkal.

In vitro transzportervizsgálatok

A következő transzporterek: OAT1, OAT3, OATP1B1, OCT1, OCT2 és BSEP tekintetében IC50 > 50 × Cmax, nem kötött küszöbérték alkalmazásával a klinikailag releváns gátlás kizárható volt.

A lenvatinib minimális vagy semmilyen gátló hatást nem mutatott a P‑gp‑mediált és az emlőrákrezisztencia-fehérje- (breast cancer resistance protein, BCRP-) mediált transzporttevékenységek tekintetében. A P-gp mRNS‑ének expressziójában szintén nem figyeltek meg indukciót.

A lenvatinib minimális gátló hatást mutatott vagy nem mutatott gátló hatást az OATP1B3‑ra és a MATE2‑K‑ra. A lenvatinib gyengén gátolja a MATE1‑et. A humán májsejtek citoszoljában a lenvatinib nem gátolta az aldehid-oxidáz-aktivitást.

Kérjük, olvassa el az eloszlásról szóló részt is.

Elimináció

A Cmax elérése után a plazmakoncentráció biexponenciális hanyatlást mutat. A lenvatinib átlagos terminális exponenciális felezési ideje körülbelül 28 óra.

6, szolid tumorban szenvedő betegnél a radioaktívan jelölt lenvatinib alkalmazását követően a radioaktivitás körülbelül kétharmada választódott ki a széklettel, és egynegyede a vizelettel. Az exkrétumokban az M3 metabolit volt a túlnyomórészt jelen lévő analit (a dózis körülbelül 17%‑a), amit az M2’ (a dózis körülbelül 11%‑a) és az M2 metabolit (a dózis körülbelül 4,4%‑a) követett.

Linearitás/nonlinearitás

Dózisarányosság és akkumuláció

Szolid tumorban szenvedő betegeknél, akik a lenvatinib egyszeri vagy ismételt dózisait kapták naponta egyszer, a lenvatinib‑expozíció (Cmax és AUC) az alkalmazott dózissal egyenesen arányosan növekedett a napi egyszeri 3,2 mg‑tól 32 mg‑ig terjedő dózistartományban.

Dinamikus egyensúlyi állapotban a lenvatinib minimális akkumulációt mutat. Ebben a tartományban a medián akkumulációs index (Rac) 0,96 (20 mg) és 1,54 (6,4 mg) között mozgott.
A Rac értéke enyhe és közepesen súlyos májkárosodásban szenvedő HCC‑s betegeknél hasonló volt az egyéb szolid tumoroknál jelentettekhez.

Különleges betegcsoportok

Májkárosodás

A lenvatinib farmakokinetikáját 6, enyhe (Child–Pugh A stádium) vagy közepesen súlyos fokú (Child–Pugh B stádium) májkárosodásban szenvedő vizsgálati alany bevonásával vizsgálták 10 mg‑os egyszeri dózis beadását követően. Az 5 mg‑os dózist 6, súlyos fokú májkárosodásban szenvedő (Child–Pugh C stádium) vizsgálati alany esetében értékelték. Nyolc egészséges, azonos demográfiai adatokkal rendelkező vizsgálati alany szolgált kontrollként, ők 10 mg‑os dózist kaptak. A lenvatinib‑expozíció a dózisra korrigált AUC0‑t és AUC0‑inf érték alapján a normál expozíció 119%‑a volt az enyhe, 107%‑a a közepesen súlyos és 180%‑a a súlyos fokú májkárosodásban szenvedő vizsgálati alanyoknál. Megállapították, hogy a májkárosodásban szenvedő vizsgálati alanyok plazmájában a plazmafehérjékhez való kötődés hasonló volt, mint a nekik megfeleltethető egészséges alanyoknál, és nem észleltek koncentrációfüggést. Az adagolásra vonatkozó ajánlást lásd a 4.2 pontban.

Nem áll rendelkezésre elegendő adat a Child–Pugh B (közepesen súlyos májkárosodás) besorolású HCC‑s betegeknél (3 beteget kezeltek lenvatinibbel a pivotális vizsgálatban), és nincsenek rendelkezésre álló adatok Child–Pugh C (súlyos májkárosodás) besorolású HCC‑s betegeknél. A lenvatinib elsődlegesen a májon keresztül eliminálódik, ezekben a betegpopulációkban magasabb lehet az expozíció.

A medián felezési idő hasonló volt az enyhe, közepesen súlyos és súlyos fokú májkárosodásban szenvedő, valamint a normál májműködésű vizsgálati alanyoknál, és 26–31 óra volt. A lenvatinib-dózis vizeletben kiválasztódott részének százalékos aránya valamennyi kohorszban alacsony volt (< 2,16% a kezelési kohorszokban).

Vesekárosodás

A lenvatinib farmakokinetikáját 6, enyhe, közepesen súlyos, illetve súlyos fokú vesekárosodásban szenvedő vizsgálati alanynál értékelték 24 mg‑os egyszeri dózis alkalmazását követően, és 8 egészséges, hasonló demográfiai jellemzőkkel rendelkező vizsgálati alanyéval hasonlították össze. Végstádiumú vesebetegségben szenvedő vizsgálati alanyokat nem vizsgáltak.

A lenvatinib‑expozíció az AUC0‑inf adatok alapján a normál expozíció 101%‑a volt az enyhe, 90%‑a a közepesen súlyos és 122%‑a súlyos fokú vesekárosodásban szenvedő vizsgálati alanyoknál. Megállapították, hogy a vesekárosodásban szenvedő vizsgálati alanyok plazmájában a plazmafehérjékhez való kötődés hasonló volt, mint a nekik megfeleltethető egészséges alanyoknál, és nem észleltek koncentrációfüggést. Az adagolásra vonatkozó ajánlást lásd a 4.2 pontban.

Kor, nem, testtömeg, rassz

A naponta egyszer 24 mg‑ig terjedő dózisokban lenvatinibbel kezelt betegek populációs farmakokinetikai elemzése alapján a kor, a nem, a testtömeg és a rassz (japán vs. egyéb, fehér bőrű vs. egyéb) nem gyakorolt klinikailag releváns hatást a clearance-re (lásd 4.2 pont).

Gyermekek és serdülők

Egy 2 év és 12 év közötti életkorú gyermek betegek bevonásával végzett populációs farmakokinetikai elemzés alapján – amely három, 2 és < 3 év közötti életkorú gyermek, huszonnyolc, ≥ 3 és < 6 év közötti életkorú gyermek és nyolcvankilenc, 6 és ≤ 12 év közötti gyermek adatait tartalmazta a lenvatinib gyermekgyógyászati programban – a lenvatinib orális clearance (CL/F) értékét a testtömeg befolyásolta, de az életkor nem. A dinamikus egyensúlyi állapotban meghatározott plazmakoncentráció–idő görbe alatti terület (AUCss) alapján az előre jelzett expozíciós szintek a 14 mg/m2 dózist kapó gyermekeknél hasonlók voltak a 24 mg‑os fix dózist kapó felnőtteknél mért expozíciós szintekkel. Ezekben a vizsgálatokban a lenvatinib hatóanyag farmakokinetikájában nem voltak nyilvánvaló különbségek a vizsgált daganattípusban szenvedő gyermekek (2‑12 éves), serdülők és fiatal felnőtt betegek között, de a gyermekekre vonatkozó adatok viszonylag korlátozottak ahhoz, hogy végleges következtetéseket lehessen levonni (lásd 4.2 pont).

5.3	A preklinikai biztonságossági vizsgálatok eredményei

A lenvatinib ismételt adagolású (legfeljebb 39 hétig tartó) dózistoxicitási vizsgálatok során patkányoknál, kutyáknál és makákóknál (Cynomolgus sp.) a várt farmakológiai hatásokkal összefüggésben álló toxikológiai elváltozásokat idézett elő különféle szervekben és szövetekben, köztük glomerulopathiát, testicularis hypocellularitást, ovarialis follicularis atresiát, gastrointestinalis elváltozásokat, csontelváltozásokat, a mellékvesét érintő elváltozásokat (patkány és kutya) és az artériákat érintő elváltozásokat (az artériák fibrinoid necrosisát, mediadegenerációt vagy -vérzést). Patkányoknál, kutyáknál és majmoknál a hepatotoxicitás tüneteivel társuló emelkedett transzaminázszinteket is megfigyeltek. 4 hetes felépülési időszak leteltével a toxikológiai elváltozások reverzibilitása volt megfigyelhető valamennyi vizsgált állatfaj esetében.

Genotoxicitás

A lenvatinib nem volt genotoxikus hatású.

Karcinogenitási vizsgálatokat a lenvatinibbel nem végeztek.

Reprodukciós és fejlődési toxicitás

A termékenységre kifejtett hatás értékelésére nem végeztek specifikus állatkísérleteket a lenvatinibbel. Ugyanakkor a még tolerálható maximális humán dózis mellett (az AUC alapján) várható klinikai expozíció 11‑15‑szörösének (patkány), illetve 0,6‑7‑szeresének (majom) megfelelő expozíció mellett testicularis elváltozásokat (a ductus seminiferus epitheliumának hypocellularitását) és ovarialis elváltozásokat (follicularis atresia) figyeltek meg az állatokkal végzett ismételt adagolású dózistoxicitási vizsgálatokban. Ezek az elváltozások 4 hetes felépülési időszak leteltével reverzibilisnek bizonyultak.

A lenvatinib organogenezis alatti alkalmazása embrioletalitást és teratogenitást idézett elő patkánynál (foetalis külső és skeletalis rendellenességek) a még tolerálható maximális humán dózis mellett létrejövő klinikai expozíciónál (az AUC alapján) alacsonyabb expozíciók mellett, valamint nyulaknál (foetalis külső, visceralis vagy skeletalis rendellenességek) a testfelület alapján, mg/m2‑ben kifejezett még tolerálható humán maximális dózis mellett. Ezek az eredmények azt mutatják, hogy a lenvatinib teratogén potenciállal rendelkezik, amely valószínűleg a lenvatinib mint antiangiogén szer farmakológiai hatásával áll összefüggésben.

A lenvatinib és metabolitjai kiválasztódnak a patkány tejébe.

Juvenilis állatokkal végzett toxicitási vizsgálatok

Juvenilis patkányoknál, amelyeknél a 7. vagy a 21. életnapon kezdték az adagolást, a mortalitás volt a dóziskorlátozó toxicitás, amely a 7. napon megkezdett adagolás esetében 125‑ször, míg a 21. napon megkezdett adagolás esetében 12‑szer alacsonyabb expozíció mellett jelentkezett ahhoz az expozícióhoz képest, amely mellett kifejlett patkányoknál mortalitás figyelhető meg, Ezt azt jelzi, hogy fiatalabb életkorban fokozottabb a toxicitással szembeni érzékenység. Ezért a mortalitás vélhetően a primer duodenalis elváltozásokkal összefüggő szövődményeknek tulajdonítható, amelyekhez esetlegesen hozzájárulhatnak az éretlen célszerveket érintő további toxikus hatások.

A lenvatinib toxicitása fiatalabb patkányoknál (amelyeknél az adagolást a 7. életnapon kezdték) kifejezettebb volt, mint azoknál, amelyeknél a 21. életnapon kezdték az adagolást, és a mortalitás, valamint bizonyos toxikus hatások juvenilis patkányoknál korábban voltak megfigyelhetőek 10 mg/ttkg dózis mellett, mint az ugyanezen dózisszinttel kezelt kifejlett patkányoknál. A növekedésbeli elmaradás, a testi fejlődés következményes késése és a farmakológiai hatásoknak tulajdonítható elváltozások (metszőfogak, femur [epiphysis fuga], vese, mellékvese és duodenum) szintén megfigyelhetőek voltak juvenilis patkányoknál.


6.	GYÓGYSZERÉSZETI JELLEMZŐK

6.1	Segédanyagok felsorolása

Kapszulatöltet:

mikrokristályos cellulóz (E460)
mannit (E421)
alacsony szubsztitúciós fokú hidroxipropilcellulóz (E463)
kálium-hidrogén-karbonát (E500)
talkum (E553b)

Kapszulahéj:

hipromellóz
fekete vas-oxid (E172)
vörös vas-oxid (E172)
sárga vas-oxid (E172)

6.2	Inkompatibilitások

Nem értelmezhető.

6.3	Felhasználhatósági időtartam

18 hónap

6.4	Különleges tárolási előírások

A nedvességtől való védelem érdekében az eredeti csomagolásban tárolandó.
Legfeljebb 25 °C-on tárolandó.

6.5	Csomagolás típusa és kiszerelése 

30, 60 vagy 90 darab kemény kapszula OPA/Al/PVC//Al buborékcsomagolásban, vagy 30 × 1, 60 × 1 vagy 90 × 1 darab kemény kapszula OPA/Al/PVC//Al adagonként perforált buborékcsomagolásban, dobozban.

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

A beteg gondozója ne nyissa fel a kapszulát a kapszula tartalmával való érintkezés elkerülése érdekében.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés:   (két keresztes)
Osztályozás: II./2. csoport
Korlátozott érvényű orvosi rendelvényhez kötött, szakorvosi/kórházi diagnózist követően folyamatos szakorvosi ellenőrzés mellett alkalmazható gyógyszer (Sz).


7.	A FORGALOMBA HOZATALI ENGEDÉLY JOGOSULTJA

STADA Arzneimittel AG
Stadastrasse 2‑18
D-61118 Bad Vilbel
Németország


8.	A FORGALOMBA HOZATALI ENGEDÉLY SZÁMA(I)

[bookmark: _Hlk210125041]Lenvatinib Stada 4 mg kemény kapszula
OGYI-T-24764/01	30×	OPA/Al/PVC//Al buborékcsomagolásban 
OGYI-T-24764/02	30×1	OPA/Al/PVC//Al adagonként perforált buborékcsomagolásban
OGYI-T-24764/03	60×	OPA/Al/PVC//Al buborékcsomagolásban 
OGYI-T-24764/04	60×1	OPA/Al/PVC//Al adagonként perforált buborékcsomagolásban
OGYI-T-24764/05	90×	OPA/Al/PVC//Al buborékcsomagolásban 
OGYI-T-24764/06	90×1	OPA/Al/PVC//Al adagonként perforált buborékcsomagolásban

Lenvatinib Stada 10 mg kemény kapszula
OGYI-T-24764/07	30×	OPA/Al/PVC//Al buborékcsomagolásban 
OGYI-T-24764/08	30×1	OPA/Al/PVC//Al adagonként perforált buborékcsomagolásban
OGYI-T-24764/09	60×	OPA/Al/PVC//Al buborékcsomagolásban 
OGYI-T-24764/10	60×1	OPA/Al/PVC//Al adagonként perforált buborékcsomagolásban
OGYI-T-24764/11	90×	OPA/Al/PVC//Al buborékcsomagolásban 
OGYI-T-24764/12	90×1	OPA/Al/PVC//Al adagonként perforált buborékcsomagolásban


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. július 9.


10.	A SZÖVEG ELLENŐRZÉSÉNEK DÁTUMA

[bookmark: _GoBack]2026. július 9.

